
PREDGOVOR 


Ova knjiga s tekstovima svete Terezije iz Lisieuxa 
namijenjena je prije svega mladima, koji traže put k istin¬ 
skom »Izvoru života«. 

Rečenice pisane kurzivom su doslovno izabrane iz nje¬ 
nih rukopisa, drugo je ispričano vlastitim riječima, nešto je 
detaljnije prošireno. U dodatku knjige nalazi se među os¬ 
talim skicirana zemljopisna karta Francuske, koja obilje¬ 
žava sve Terezijine životne postaje. 

Terezija je bila normalna mlada djevojka: puna odu¬ 
ševljenja, otvorena za sve dobro i lijepo u ovom svijetu, 
željna priznanja i nježnosti, žedna znanja, radoznala i kri¬ 
tična, osjećajna i samovoljna... Iskusila je teškoće i ogra¬ 
ničenja. Jakom voljom i snagom vjere svladavala je svaku 
prepreku u svom životu; njen život postao je neusporediva 
pustolovina ljubavi. 

Nada je autorice da će mnogi mladi ljudi u Tereziji 
otkriti primjer i životnu pratilicu i u njoj pronaći vjernu 
prijateljicu. 

Ovom prilikom željela bih zahvaliti srdačno svima, koji 
su pridonijeli nastajanju knjige: gospodinu duhovnom sa¬ 
vjetniku Antonu Schmidu, voditelju Terezijinog djela, za 
njegove savjete oko pitanja sadržaja, gospođi Petri 
Siersetzki za pripremne radove prvog dijela i za pisanje 
predloška za tisak, gospođi Helgi Wendenburg za korek¬ 
turu, skupini mladih »Plamen« za podršku da nastane ova 
knjiga za mlade i napose samoj Tereziji, koja me je u nutrini 
na to potakla i koja me pratila. Naposljetku je ovo ipaknjena 
knjiga. 

Augsburg, 19. listopada 1997. 

Monika-Marija Stocker 
referentkinja u Terezijinom djelu 

Prvo poglavlje 

MOJE PRVE ČETIRI GODINE U ALEN£ONU 


Moji roditelji 

Najprije bih željela nešto ispričati o svojim roditeljima 
i sestrama, jer one pripadaju nedjeljivo mojoj životnoj 
povijesti. 

Moj otac, Louis Martin, rođenje 22. kolovoza 1823. u 
Bordeauxu u Francuskoj. Njegov je san bio da s 21 godinom 
uđe u samostan. Ali ondje je odbijen, jer nije znao latinski. 
Odmah se latio da nauči jezik, što mu je doduše vrlo teško 
palo. 

Uskoro je uvidio da latinski nije jedna od njegovih jačih 
strana. Zato je izučio za urara i preuzeo zlatarnicu svojih 
roditelja. Radio je mnogo i bio je uspješan. Jedino mu je 
zadovoljstvo bilo, kada bi preko vikenda satima mogao 
ribari ti. Pokadkad bi se navečer susretao s prijateljima, kako 
bi razgovarali o vjeri. Nije se stidio otvoreno pokazati daje 
kršćanin. Odlazio je rado na svetu misu. Bog je bio za njega 
kao dobar prijatelj s kojim je o svemu mogao razgovarati. 

Moj tata je bio lijep i drag čovjek. To je upalo u oči 
osobito djevojkama i tako je poneka bacila oko na njega. 
Tata se doduše nije osvrtao na sve njih, jer nije htio ništa 
znati o ženidbi. Baka se brinula zbog toga, jer je tata sa svoje 
34 godine bio za ženidbu već prilično star. Potajno je tražila 
prikladnu ženu za njega. Svojom majčinskom lukavošću 
uspjela je da se pokoleba tatin otpor. 

Moja majka, Zelie Gućrin, rođena je 23. prosinca 1831. 
u Gandelainu. Nije imala lijepo djetinjstvo. Njena majka 

bila je prilično gruba seljanka, koja je prema svojoj kćeri 
bila vrlo stroga. Moja mama je zbog toga trpjela, naročito 
jer je njen brat bio očigledno razmažen. 

I ona je željela ući u samostan i bila je tako odbijena. 
Duboko razočarana zbog toga latila se da izuči umijeće 
proizvodnje alen^onskih čipaka. Te čipke učinile su poznat 
Alenfon u čitavoj Evropi. 

Uskoro je tako dobro ovladala tim ručnim radom da se 
odvažila zajedno sa svojom sestrom, mojom tetkom Mari- 
jom-Luisom, otvoriti vlastiti dućan i to samo s 22 godine. 
Tetka Marija je ušla uskoro u samostan, a mama je radila 
dalje sama sa svojim namještenicima. 

Napori moje bake da se tata ipak oženi bili su olakšani 
tajanstvenim događajem. Bilo je to ovako: kad je moja 
mama jednog dana išla u Alen^on preko mosta svetog 
Leonarda, došao joj je ususrel čovjek, koji je na nju ostavio 
jak dojam. Neki nutarnji glas joj je rekao: »To je on!« I za 
tatu je bilo tako: »Ljubav na prvi pogled.« Budući da za 
oboje nije postojalo sumnje da pripadaju jedno dru* 
gome,željeli su se već za tri mjeseca oženiti. 



Zćlic Gućrin Louis Martin 

Vjenčanje je bilo 13. srpnja 1858. u prekrasnoj crkvi 
»Naše drage Gospe« u Alen^onu, u najužem krugu obitelji, 
o ponoći, kako je tada bio običaj. 

Na brzinu su uredili obadvoje novi stan i ured za moju 
majku. Oni, koji su zapravo htjeli ući u samostan, isplanirali 
su sada da Bogu daruju mnogo djece. 


Moja braća i sestre 

Radost mojih roditelja bila je velika, kad je njihovo prvo 
dijete, Marija Lujza, 22. veljače 1860. došlo na svijet. 
Mama se osjećala sretnom u svojoj majčinskoj ulozi. Kad 
je moj otac nosio na krštenje svoju kćer, rekao je pun ponosa 
i s očima punim sjaja župniku: »To je prvi put da me vidite 
zbog krštenja, ali neće biti zadnji.« Kako je imao pravo! 
Već je 7. rujna 1861. rođena Marija Paulina. Bila je uvijek 
zdravo i živahno dijete. 

Marija i Paulina postale su u listopadu 1868. učenice 
samostanske škole u Le Mansu, u istom samostanu, u kojem 
je bila tetka Marija Louisa. Njima se obadvjema nije osobito 
sviđalo u internatu: radovale su se uvijek praznicima kad su 
mogle doći kući. Mojim roditeljima je bila važna, dobra 
izobrazba njihovih kćeri, zbog toga su radili tako puno da 
bi mogli platiti skupi internat. 

S rođenjem Marije-Leonije 3.7.1863. započele su brige 
mojih roditelja. Marija Leonija je bila zgodno plavokoso 
dijete plavih očiju, ali nažalost uvijek malo bolesna i slaba. 
Moji roditelji su se borili mnogo mjeseci za Leonijin život. 
Otac je išao na duga hodočašća, molio mnogo i zamolio 
Boga da pomogne njegovoj malenoj. Gle, i Leonija, koja je 
dotada bila slaba da stoji na svojim vlastitim nogama, trčala 
je kao »mali zec«. Doduše uvijek je zadavala brige mojim 
roditeljima zbog svog teškog karaktera i svoje slabo razvi¬ 
jene inteligencije. 

Budući daje njoj učenje bilo teško, mama je bila sretna 
da je Leonija zagovaranjem tetke Marije Luise primljena u 
samostansku školu u Le Mansu. 1871. morala se ona od 
roditeljskog doma oprostiti i otputovati svojim sestrama u 
internat. Uskoro su je sestre Pohođenja poslale natrag, zbog 
čega je mama bila vrlo očajna. 

Kad je 13. listopada 1864. Marija-Helena došla na 
svijet, mama je nije mogla dojiti, i bila je zato žalosna. 
Majka, koja nije mogla sama dojiti, morala je svoje dijete 
povjeriti dojkinji, koja je upravo očekivala dojenče i koja 
je imala dovoljno mlijeka da nahrani još tuđe dijete, i 
morala ju je plaćati. Nije bilo uvijek jednostavno naći zato 
savjesne žene. Moji roditelji imali su prilično briga s po¬ 
nekim dojkinjama mojih sestara, neke su ipak bile dobrog 
srca i brinule su se za malene s mnogo ljubavi. Dakle 
također su Helenu morali odvesti jednoj dojkinji. Mama ju 
je posjećivala svaki dan i radovala se strašno što ju je mogla 
s puno ljubavi uzeti na svoje ruke. Nakon otprilike godinu 
dana Helena je došla natrag u roditeljski dom. Bila je ona 
nježno i pametno dijete. Neobični umor, ponajprije od svih 
nezapažen, obuzimao ju je uvijek sve češće. Nakon obo¬ 
ljenja i bolesti, koje liječnik nije ozbiljno shvatio, umrla je 
Helena s pet i po godina. Prije pogreba provela je mama 
cijelu noć kod svoje miljenice. Obukla ju je sama i položila 
je u lijes. Imala je osjećaj da će umrijeti sa svojim djetetom 
i nije dopuštala da ga itko dotakne. 

Oduševljenje obitelji bilo je veliko, kad je 20. rujna 
1866. došao na svijet mali braco. Mama je bila izvan sebe 
od radosti zbog malenog Marija-Josipa Louisa i rekla je: 
»Mislim, moja sreća je potpuna!« Tada je to bilo uobičajeno 
da u vjerničkoj obitelji sin postane svećenik. Mama je u 
svojoj mašti vidjela već svog maloga Josipa kako stoji pred 
oltarom ili da propovijeda. Taj san bio je uskoro razoren. 
Samo s pet mjeseci umro je Josip na maminim rukama. 
Ipak, mogla se ona uskoro radovati, jer je opet očekivala 
dijete. 

Ivan-Krstitelj-Marija-Josip rođenje 19. prosinca 1867. 
Marija i njegova mlada kuma igrali su se opušteno sa svojim 
bratom. Ali i on se razbolio. Mama je morala bespomoćno 
gledati njegovu patnju. Josip je umro u dobi od 8 mjeseci. 
Mama izvještava o tome u pismu svom bratu: »Moj dragi 
mali Josip je danas ujutro u 7 sati umro. Bila sam cijelu noć 
kod njega, trpio je strašno. U suzama molila sam Boga da 
ga ipak oslobodi.« Mama mu je stavila vjenčić od bijelih 
ruža na čelo i položila ga u lijes. Usprkos svim tim duševnim 
trpljenjima nije gubila nadu da će imati još djece. 

Njeno pouzdanje nagrađeno je s Marijom Celinom 28. 
4. 1869. Tisuću strahova mučilo je moju majku. Ali sve se 
okretalo na dobro, dojenče se razvijalo prekrasno i bilo je 
zdravo. 

Kad je godinu dana kasnije u našoj zemlji bjesnio rat, 
rođena je 16. kolovoza 1870. Marija-Melanija-Terezija. 
Unatoč svim naporima mama nije mogla dojiti dojenče. 
Kako je malena od bočice za hranjenje dobila strašne grčeve 
želuca, morali su opet potražiti dojkinju. Prva je dijete tako 
zapustila da je tata usred noći morao tražiti novu. Pošto je 
ta obolila, a drugu dojkinju nije mogao naći, umrlo je 
dojenče sa 7 tjedana od gladi. To je bilo strašno! Mama je 
bila duboko potresena, najradije bi i ona umrla. Ali tu su 
bila još i druga djeca, kojima je sada darivala svu svoju 
majčinsku ljubav. U sebi je željela još jednu djevojčicu, 
Tereziju, koja bi nalikovala na preminulu. Tu potajnu želju 
Bog je također ispunio. 


Kod dojkinje u Semalleu 

Kad je mama bila trudna sa mnom, mislila je puno o 
sebi i o meni. Pisala je svome bratu: »Dao Bog milost daje 
podignem! Djeca su mi strašno draga; rođena sam da ih 
imam. Ali, skoro će vrijeme da ću prestati, jer sljedeći 
mjesec ću imati 41 godinu, godine su to kad se postaje 

baka!« 2. siječnja 1873. u 23.30 h rođena sam ja, a Marija, 
moja sestra, koja je tada imala tek 13 godina, bila je moja 
kuma. 





Tcrczijina rodna kuća u Alenfonu 


Mama me je pokušala hraniti, ali budući da mlijeka nije 
bilo dovoljno, morala mi je davati dječju hranu od prženog 
brašna, s pola vode, s pola mlijeka u boci. Zapazila je kod 
mene uskoro slične uznemiravajuće znakove crijevnih 
oboljenja, kao kod moje braće i sestara, koji su umrli. 
Strašno se bojala za mene, jer se moje stanje sve više i više 
pogoršavalo. Liječnik koji je bio hitno pozvan, smatrao je: 
»Ovo dijete mora odmah dobiti majčino mlijeko, samo će 
tako biti spašeno.« Naposljetku pokušali su iste večeri 
pronaći za mene dojkinju. Mama je poznavala jednu dragu 
gospođu iz Semallća, koje je dijele doduše već imalo godinu 
dana. Kolebala se stoga, hoću li ja s 8 tjedana podnositi to 
mlijeko. Ali to je bila moja posljednja šansa da preživim. 

Nažalost bilo je te večeri već prekasno da krene na tako 
dalek put, ali odmah sljedećeg jutra išla je mama pješice 

sama u Semallć, koje je udaljeno 8 kilometara od Alen^ona. 
Bojala se jako, mislila je samo na mene i moje opasno 
stanje. Konačno, stigla je do dojkinje i molila je ne bi li ona 
htjela poći s njom da sasvim stanuje kod nas. Gospođa Roza 
Taille nije htjela napustiti svoju djecu i kuću ostaviti samu 
i predložila je da će ostati 8 dana kod nas, a zatim će uzeti 
mene u svoju seljačku kućicu. Mama je bila sporazumna s 
tim rješenjem, jer je znala da će me gospođa dobro čuvati. 
Zatim su obadvije pošle na put za Alenfon. Stigle su oko 
10.30 h k nama kući. Kad me je dojkinja ugledala, klimala 
je glavom kao da je htjela reći: »Uzalud sam došla!« 

Mama me je prepustila dojkinji i otišla gore, gdje su bile 
naše spavaće sobe. Klekla je pred kipom svetog Josipa i 
molila po njegovu zagovoru Boga da me ozdravi; plakala 
je jako, što joj se rijetko događalo. Nakon nekoliko trenu¬ 
taka sišla je dolje i nije vjerovala svojim očima. Ja sam bila 
na prsima svoje dojilje i sisala sam... i sisala, tek nakon 
otprilike 2 sata prestala sam. Iznenada sam povratila i pala 
kao mrtva na dojiljina ramena. Svi, koji su tu bili, bili su 
duboko pogođeni. Nisam davala više nikakav znak života 
a nije se ni moglo raspoznati dišem li još. Mama je zahvalji¬ 
vala Bogu da mi je dopustio da tako tiho umrem. Prošlo je 
otprilike četvrt sata... Tada sam otvorila oči i smiješila se. 
Od tog trenutka bila sam zdravo i radosno dijete. Moji 
roditelji morah su se pomiriti s tim da me moja dojilja uzme 
sa sobom u Semallć. 

Roza Taille je imala tada 37 godina i hranila je već moja 
obadva brata, koji su umrli. Imala je četvero djece. Eugen, 
najmlađi imao je 13 mjeseci. Njen muž je doduše malo 
mrmljao kad je ponovno tuđe dojenče došlo u kuću, ali Roza 
ga je uvjerila da moj život ovisi o tome. 

Kućica, u kojoj sam stanovala, građena je od kamenja i 
mješavine slame i ilovače. Imala je prizemlje i potkrovlje; 
bila je uistinu mala i niska i jedna od najsiromašnijih u 
naselju. Staja za krave, prijeko potrebna hrpa đubriva, i 
vrvljenje kokoši okruživah su kuću s tipičnim seoskim 
zrakom. Stambeni prostori su održavani čisto. 

Roza je umjela kuću voditi i djecu dobro odgajati. Tuđa 
djeca, koju je prihvaćala na određeno vrijeme, primala su 
jednaku, nježnu skrb kao i vlastita. I tako je meni bilo jako 
dobro u obitelji Taille. Osjećala sam se očito dobro i cvje¬ 
tala sam kao cvijeće u proljeće. Dobar zrak, sunce, aro¬ 
matičan miris obrađivane zemlje, miris žitnog polja u cvatu, 
seosko naselje i zdravi seljački život učinili su od mene 
pravo seosko dijete. 

Voljela sam jako svoju dojkinju, da nije bilo prepo¬ 
ručljivo odvojiti me od nje. Dokaz za to dostavljam smjesta. 
Jednog dana, kad sam imala 4 mjeseca, odnijela me Roza 
mojim roditeljima, da bi ona mogla ići na svetu misu. 

Tek stoje napustila kuću, plakala sam neutješno, svi su 
bili bespomoćni. Poslali su našu služavku Lujzu za njom s 
molbom da se Roza odmah nakon svete mise vrati. Na¬ 
pustila je bez odugovlačenja crkvu i trčala k meni. Mama 
je bila zbog toga malo ljuta što je Roza morala zbog mene 
izostati s pola svete mise. U svakom slučaju bila sam u 
istom trenutku utješena i mirna na rukama svoje drage 
dojkinje. Zapravo Roza je htjela poslije svete mise kupiti 
još cipele za djecu, ali od toga više nije bilo ništa. 

Nekoliko dana kasnije dovela sam svoje roditelje u 
sličnu situaciju. Svaki četvrtak išla je Roza na alefonsku 
tržnicu da proda svoje male poljoprivredne proizvode: mli¬ 
jeko i maslac od jedine krave »Riđave«, jaja i povrće. Prije 
toga sam opet došla svojim roditeljima, ali nisam dala mira 
dok me nisu odnijeli na tržnicu mojoj dojkinji; čim sam je 
ugledala, cijelo mi se lice zasjalo i odmah sam bila mirna. 
Do podne sam smjela ostati sa svojom dojkinjom na tržnici. 

Tako je prolazio mjesec za mjesecom. Do srpnja sam 
bila pravo debeljuškasto dojenče. Vrijeme je došlo da treba 
skupljati sijeno i Roza me je povezla sa sobom u kolicima 
na polje i stavila me na natovarena kola sa sijenom. Dok je 
muzla kravu, stavila me je na »Riđavu«, koja je bila do¬ 
broćudna te je to dopuštala. 

Jednog dana bila sam opet u posjetu svojim roditeljima, 
skupile su se čipkarice u ured moje majke. Dodavale su me 
jedna drugoj, što me je očito zabavljalo. S puno ljubavi 
grlila sam radnice, jer su bile žene sa sela, obučene kao moja 
Roza. Zatim je ušla u ured otmjena gospođa i ona me htjela 
rado uzeti na svoje naručje. Pružila je prema meni ruke, ali 
sam se sakrila i vrisnula kao oprženo dijete. Ne, više nisam 
ni jednom htjela pogledati otmjenu i urednu gospođu, koje 
sam se bojala. 

Svaki vikend posjećivala me moja obitelj u Semallću. 
Ti izleti na selo bili su za Mariju, Paulinu, Leoniju i Celinu 
divna razonoda. Uživale su jedući crni kruh moje dojkinje, 
a njena djeca su se radovala bijelom kruhu iz grada. Godina 
je prošla, mama je jedva dočekala dan mog povratka kući. 
U jednom pismu tetki (11. siječnja 1874.) pisala je: »Od 
četvrtka trči moja mala Terezija sama; nježna je i draga kao 
anđeo, ima dražestan karakter to se već sad vidi-slatki 
smiješak. Bit će mi dugo čekati dok mi se vrati kući.« 


Opet u svojoj obitelji 

Drugoga travnja je konačno došao trenutak da se vratim 
u obiteljski dom; navršila sam 15 mjeseci. S velikom ljubavi 
i radošću čekali su me moji roditelji i sestre. Da bi seja lakše 
rastala od svoje drage dojkinje, donijela je Celina onamo 
sve igračke kako bi mi odvratila pažnju. Također moje 
starije sestre Marija i Paulina, koje su upravo imale uskrsne 
praznike, bavile su se mnogo mnome. Stoga sam bila vrlo 
žalosna, kad su se morale nakon 2 tjedna ponovno vratiti u 
internat u Le Mans. Utoliko više sam se priljubila mami. 
Nije mogla učiniti ni jedan korak, a da se ja odvojim od 
skuta njene pregače. Premda sam se rado igrala u vrtu, 
nisam željela ni tamo bez mame. Gdjekad nije znala kako 
će svršiti svoj posao, jer sam odmah plakala, čim je nisam 
vidjela. 

Tata je bio oduševljen svojom najmlađom kćerkicom i 
prozvao me je svojom »malom kraljicom«, koju je rado 
mazio. Tako jc jednog dana donio kući ljuljačku. Koja 
radost za Celinu i mene - ljuljale smo se za okladu. Premda 
sam imala tek godinu i po, željela sam se isto tako visoko 
ljuljati kao Celina. Uhvatila sam se grčevito svojim malim 
ručicama konopa i derala sam se, kad me nisu dovoljno jaku 
gurali. Dragi Bog mi je jamačno povjerio osobitog anđela 
čuvara, jer sam bila uistinu nestašno dijete. 



Terezija u srpnju 1876. s tri godine 

Mama je običavala ići svaki dan na svetu misu u 5.30. 
Prije me je položila u svoj krevet i stavila je moju kolijevku 
tako blizu kreveta daje bilo nemoguće da iz nje ispadnem. 
Kad je jednom to zaboravila, našla me je poslije svete mise 
kako spavam na stocu. Nitko sebi nije mogao predočiti kako 
sam mogla doći tamo. Mama je zahvaljivala Bogu što mi 
se ništa nije dogodilo. 

Blagdanski dani u našoj obitelji bili su uvijek osobito 
lijepi, jer su tada također Marija i Paulina dolazile kući. Kod 
ponovnog susreta bilo je radosne vike, grljenja i smijeha 
bez kraja. Tata je pri tome bio veoma zauzet. Bio je naš 
veliki drug u igri, šaljivac. Smjeli smo ga uvijek smetati, 
čak kad je čitao sasvim zadubljen svoje knjige. Pravio je za 
nas male igračke i pokazivao nam s pozlaćenim kuglicama 
majstorije kao pravi žongler. Kao njegova »mala kraljica« 
smjela sam sjediti na njegovim čizmama i jahati. 

Moje prvo putovanje željeznicom od Alengona do Le 
Mansa bilo je vrlo uzbudljivo. Ne sjećam se više zašto sam 
tada silno plakala, u svakom slučaju moja mama je mogla 
svojoj sestri, mojoj tetki redovnici, predstaviti samo ružnu 
djevojčicu s natečenim očima. Utješila sam se brzo, kad mi 
je tetka poklonila korpicu punu bombona, a moja djetinja 
sreća bila je opet potpuna kad sam gore u korpici ugledala 
dva zgodna prstena za Celinu i za mene. 

Nažalost nisam odmah primijetila da sam izgubila pu¬ 
tem prema kolodvoru skoro pola bombona i jedan prsten. 
Kad sam to konačno otkrila, bila sam silno utučena. Željela 
sam se bezuvjetno vratiti da potražim svoje blago i nisam 
shvaćala mamu što ne dijeli moju brigu. Tek kad sam 
plakala i vikala, smilovala mi se i zajedno smo pokupile s 
ulice moje male dragocjenosti. 

Da, bila sam vrlo svojeglava i željela sam posvuda 
ostvariti svoju tvrdoglavost. To se pokazalo kod mnogih 
malih događaja, koje su mi kasnije pričali. Nekoliko njih 
bih htjela spomenuti, jer jasno pokazuju da nisam bila dobro 
i sveto dijete. 

Već s dvije godine smjela sam ići svake nedjelje na 
svetu misu. Ali, jao kad su me zaboravili! Jednom sam 
krenula sama na put, ipak naša služavka Lujza me je 
»ulovila« s jakom pljuskom. Morala se nečega dosjetiti da 
me utješi. 

Godine 1875. Marija je završila školovanje u Le Mansu 
i došla kući. Igrala se mnogo i rado sa mnom i nosila me 
često u krevet, pokatkad sam smjela spavati u velikom 
krevetu svojih roditelja. Jedne večeri zaboravila je Marija 
sa mnom moliti. Kad je mama kasnije došla u sobu da me 
stavi u moj krevetić, žestoko sam se bunila što moram 
napustiti veliki topli krevet. Dok je ona molila, ja sam 
gunđala cijelo vrijeme, željela sam također moliti. Jer nisam 
dala mira, smilovao se tata, koji je upravo namjeravao ići u 
krevet i molio je sa mnom. Nakon dugog natezanja konačno 
mu je uspjelo uspavati me. 

Bila sam »obdarena« da mamu uvijek ometam u nje¬ 
nom poslii. Osobito sam voljela jednu igru s njom: skakutati 
po stepenicama gore-dolje i kod svake stepenice zvati: 
mama. Ako je nesrećom zaboravila odgovoriti: »da, moja 
malena«, ostala sam stajati i nisam išla ni korak dalje. 
Svejedno čime je bila zaokupljena, zahtijevala sam njen 
odgovor. Svaki put kad nije išlo po mojoj volji, bacala sam 
se od bijesa na pod, udarala nogama i vikala da sam se skoro 
ugušila. 

Bila sam vrlo živahna da ni noću nisam dala mira: u snu 
sam bacala deku sa sebe i turala glavu kroz ogradu svog 
krevetića, dok se nisam probudila i zvala: »Mama, ja sam 
se udarila!« Moja izmučena majka morala je ustati i stvarno 
je zamijetila kvrgu na mom čelu. Tek što me utješila i 
ponovno pokrila, počela je opet ista stvar kao prije. Pomog¬ 
lo je samo jedno sredstvo: nestašku svaku večer privezati 
uz krevet. Odtada sam spavala mimo i zadovoljno. 

Naša najstarija sestra Marija podučavala je Celinu u 
pisanju i čitanju. Budući da se nisam htjela rastati od svoje 
kolegice, molila sam Mariju da zajedno s Celinom smijem 

učiti. Mučila sam je tako dugo dok mi jednog dana - više 
za šalu - nije pokazala slova. Marija je bila iznenađena kad 
sam joj sljedećeg dana u svojoj čitanki točno imenovala sva 
slova, koja mi je jedno za drugim pokazivala. Tada me je 
prihvatila kao svoju učenicu i već s tri godine znala sam 
čitati i pisati slova. 

Tako mi je opet uspjelo ostvariti svoju volju i nije me 
trebalo odvojiti od Celine. Sve što je ona činila, željela sam 
i ja činiti. Trčala sam za njom u korak kako ništa ne bih 
propustila. 

Za stolom sam sjedila u visokom dječjem stocu, iz kojeg 
se sama nisam mogla osloboditi. Ako bi Celina ustala, radije 
sam se odrekla kolača kako bih je slijedila i moljakala sam 
je tako dugo dok me konačno ne bi izvadila iz moga stoca. 

Moje prve godine djetinjstva bile su pune sreće. S 
radošću mislim na naše izlete u paviljon, na vožnju brodom, 
na nedjeljne šetnje s mamom po cvjetnim livadama, poljima 
i gustim šumama ili kad me je tata povezao sa sobom na 
ribarenje. Imala sam osjećaj da mi se na zemlji sve smiješi. 
Dragi me je Bog obdario smislom za sve lijepo, i k tome još 
vedrom i radosnom naravi. Stoga su me svi voljeli i željeli 
mi omogućiti bezbrižan i ugodan život. 

Te sretne dane djetinjstva prekrili su tamni oblaci. 
Mama je ozbiljno oboljela. Već godinu dana prije mog 
rođenja trpjela je bolove u desnoj dojci. Jedanaest godina 
bolest je drijemala, do listopada 1876. kad se kvržica po¬ 
većala s oštrim bolovima. Lijekovi ujaka Izidora nisu doni¬ 
jeli nikakvo poboljšanje, tako da je mama morala potražiti 
liječnika. On ju je suočio bespoštedno s dijagnozom: »To 
je rak! Operacja je beznadna!« Ta vijest je moju obitelj 
pogodila kao udarac toljagom. Svi smo bili šokirani i plakali 
smo. Tata je postavio pitanje jecajući: »Kako će sve dalje 
ići s djecom, dućanom, kućom?...« 

Mama se brzo sabrala i uzdala se u Božju pomoć. Puna 
pouzdanja molila je od Njega milost da poradi djece 
ozdravi. Leonija je bila sa svojom teškom naravi mamina 

posebna briga. U svojim pismima Paulini, koja je još bila 
učenica u samostanskoj školi, mama je neprestano pisala: 
»Pouzdajem se u Boga i molim ga da mi dopusti živjeti; 
rado želim svoju bolest podnositi i umrijeti onda kad me 
Leonija ne bude više trebala. Obadvije malene me ne 
zabrinjavaju, one su drage. Marija će ih moći s tvojom 
pomoći dobro odgojiti, samo me Leonija još treba. No da, 
draga Paulina, silno se nadam da ću ozdraviti, ti sigurno za 
me moliš.« 

Naša tetka redovnica u Le Mansu bila je, uz ujaka 
Izidora i njegovu ženu za mamu najprisnija osoba u njenoj 
patnji i brizi. Stoga ju je posebno pogodilo kad je primila 
vijest da je tetka umrla od neke plućne bolesti. 

U tom tužnom razdoblju tata je predložio da mama 
zajedno s Marijom, Paulinom i Leonijom hodočasti u Lurd, 
da tamo izmoli po zagovoru Majke Božje ozdravljenje. 
Putovanje je bilo sve drugo nego zadovoljstvo. Mnogos¬ 
truke teškoće učinile su vožnju za našu bolesnu majku 
mučnim pothvatom: dmdanje i udarci vlaka prouzrokovali 
su još više bolova, moje sestre se nisu odmarale cijelim 
putem; u Lurdu su smještaj i hrana bili vrlo loši tako da su 
najprije morale tražiti sobu za spavanje; Marija je izgubila 
krunicu pokojne tetke i bila je neutješna: mama se tako 
nezgodno stropoštala tako da je osjetila unutrašnje ozljede 
i bolove koji više nisu prestajali. 

Unatoč svim tim neugodnostima mama se nije obes¬ 
hrabrila. S velikim pouzdanjem molila je u špilji Mariju 
koju posebmo u Lurdu zazivaju kao »Zdravlje bolesnih«. 
Jer mnogi su ljudi mogli zdravi napustiti to blagoslovljeno 
mjesto. 

Mama se kupala 5 puta u ledenom ljekovitom izvoru u 
nadi da će Sveta Djevica i nju ozdraviti. Ipak nije osjećala 
nikakvo poboljšanje. 

Kod kuće smo čekali tata, Celina i ja svaki dan telegram 
s povoljnom viješću, da je mama ozdravila. Kad se ona 
vratila kući opet bolesna, svi smo bili veoma razočarani. 

Mama je ipak primila nutarnju snagu da svoje vlastito 
razočaranje nadvlada, da svoje boli hrabro podnese i da 
svoje istinsko stanje zamijeni opuštenom radošću. Život u 
kući morao je ići dalje, a mama je umjela i nas tješiti zbog 
svoje bolesti. Morala nam je uskoro priznati strašno napre¬ 
dovanje svoje bolesti. Nije više mogla ići u Crkvu. Mama 
je trpjela doista paklene muke, njeni posljednji tjedni života 
bili su strašni. 

Katkad smo je čuli da moli sasvim glasno: »O moj 
Bože, ti ipak vidiš da me moje životne snage napuštaju. 
Smiluj mi se! Ako već mora biti tako da trpim, preklinjem 
te da me ne napustiš.« 

Tata je vodio Celinu i mene svaki dan rođacima. Svi su 
bili vrlo ljubazni i trudili su se pridobiti nas lijepim igrač¬ 
kama i šetnjama, mi smo obadvije uvijek mislile na svoju 
sirotu majku. 

Početkom kolovoza iskoristili smo privremeno mamino 
poboljšanje kako bi joj pripravili iznenađenje: dodjeljivanje 
nagrada dvjema marljivim učenicama Celini i Tereziji. 
Marija, naša privatna učiteljica je tom prilikom ukrasila 
našu sobu s vijencima od bršljana i buketićima od ruža. Naši 
roditelji zauzeli su mjesta u dva naslonjača. Celina i ja smo 
bile obučene sasvim u bijelo. Marija je pozvala svoje 
učenice i održala svečan govor koji je skicirala s Paulinom. 
Iz ruku mame i tate primile smo svoje odličje. Kad je mama 
vidjela svojih petero djece jedno kraj drugoga, rekla je u 
suzama: »moja siromašna djeco, nikad više neću moći s 
vama izlaziti.« 

Nakon tih lijepih obiteljskih doživljaja slijedili su opet 
žalosni dani. Mamino trpljenje se zbog raka pogoršavalo 
svakog dana. Sve potankosti o njenoj bolesti su mi u mis¬ 
lima i u srcu u živoj uspomeni. Na njene posljednje životne 
dane prisjećam se osobito dobro. Mi djeca smjeli smo samo 
šaputajući jedno s drugim govoriti, jer najmanja buka izaz¬ 
ivala joj je boli. Mama je omršavila i postala slaba, tako da 
smo je mi jedva mogli razumjeti i morali smo se truditi da 

čitamo s usana njene riječi. Bacanje krvi tri dana prije smrti 
potpuno ju je oslabilo. Njene noge i desna ruka bili su jako 
natečeni i njen izgled se promijenio. Tata je obavijestio 
ujaka Izidora, kako bi mogao vidjeti svoju sestru još pri 
punoj svijesti. Polovicom kolovoza mama mu je još pisala: 
»Kad me Marija nije ozdravila, tada je moje vrijeme prošlo; 
i dragi Bog želi da otpočinem drugdje, ne na zemlji...« 


Mamina smrt 

Zemaljski dani bili su za mamu izbrojeni. Tata je neizre¬ 
civo trpio, dan i noć je nije napuštao. Za njegov imendan 
25. kolovoza mogla mu je mama još čestitati. Dan nakon 
toga morao je tata iči po svećenika, da mami podijeli 
poputbinu. »Ganutljivi obred Posljednje pomasti« utisnuo 
se duboko u moju dušu. Vidim još mjesto, gdje sam stajala 
kraj Celine, zatim su slijedile moje sestre Leonija, Paulina 
i Marija. Zajedno sa svojim tatom koji je jecao, klekle smo 
u sobi umiruće, da bi molili sa svećenikom za mamu. 

Dan kasnije 27. kolovoza došao je ujak Izidor s našom 
ujnom iz Lisieuxa. Kad su ušli u bolesničku sobu, primila 
ih je mama sa smiješkom; govoriti više nije mogla. Zatim 
ih je obadvoje gledala dugo s molećivim pogledom, kao da 
je htjela reći: brinite se za djecu nakon moje smrti. 

Sljedeće noći predala je mama svoj život natrag u ruke 
Božje, i umrla je oko 0.30 sati u prisutnosti tate i ujaka 
Izidora. Tata je odmah obavijestio moje tri starije sestre. 
Paulina, koja je pobjegla u vrtnu kućicu, došla je sva u 
suzama k nama malenima, ali nas nije htjela trgati od sna, 
nego nam je sljedećeg jutra rekla bolnu vijest. 

Tata me je odveo do kreveta, uzeo me zatim na ruku i 
rekao: »dođi, daj svojoj siromašnoj mami zadnji poljubac«. 
Bez riječi priljubila sam svoje usne na čelo svoje drage 
majke. 

Ne sjećam se više da sam mnogo plakala; s nikim nisam 
razgovarala o dubokim osjećajima koje sam gajila... Šut¬ 
ljivo sam promatrala i slušala razgovor odraslih. Zbog 
općenite uzmenirenosti nitko nije imao vremena da se brine 
za mene i tako sam vidjela mnogo toga što su mi htjeli 
sakriti. Odjedanput sam stajala pred pokrovom lijesa. Dugo 
sam ostala stajati i promatrala sam svoju mrtvu majku... 

Već sljedećeg dana bio je pogreb, ali mi djeca nismo 
smjeli sudjelovati na njemu. Nas svih pet bile smo zajedno 
i tužno smo se pogledavale. Naša služavka Lujza rekla je 
puna suosjećanja Celini i meni: »Sirote djevojčice, više 
nemate majke!« Tada se Celina bacila u naručje Mariji: »E 
pa dobro, onda ćeš ti biti sada moja mama!« Ja sam 
potrčala u Paulinino naručje i kliknula: »E, pa dobro meni 
će Paulina biti mama!« 

Pokazalo se uskoro da je mamina smrt promijenila 
potpuno moju sretnu narav. Ja, koja sam bila tako radosna 
i živahna, puna ideja, povjerljiva, postala sam tako sra¬ 
mežljiva i osjećajna preko svake mjere. Jedan pogled bio je 
dostatan da me ljuto rasplače. Ophođenje sa stranim ljudima 
nisam mogla podnositi, samo sam se u obiteljskom krugu 
dobro osjećala. Tata je bio prema nama tako nježan i do¬ 
broćudan, u isto vrijeme i otac i majka. Moje obadvije sestre 
obasipavale su me nadalje obilnom nježnošću. 


Velika selidba u Lisieux 

Za našeg oca mamina smrt je bila šok. Imao je tada 54 
godine i nije znao kako će spojiti poslovne i obiteljske 
obveze. Ujak Izidor i njegova žena osjećali su nevolju našeg 
oca i predložili su mu da se preseli u Lisieux. 

Tata nije imao nikakvu volju da napusti svoj zavičaj 
Alen 9 on poslije bolnog odvajanja od mame. Tu je bio dragi 
paviljon, njegova stara majka, koju nije mogao uzeti sa 
sobom, i prije svega grob naše majke. Za nas je doduše 

predodžba bila privlačna; započeti novi život u novoj ok¬ 
olini i ne sjećati se na svakom koraku tuge posljednjih 
mjeseci. Konačno se pokorio razboritim razlozima naših 
rođaka. Marija je pisala Gućrinsovima: »Tata je spreman za 
svoju djecu podnijeti sve žrtve - svoju sreću žrtvovati, i ako 
bi to bilo potrebno i svoj život za njih dati. Stoga on ne preže 
ni pred čim i vidi svoju dužnost u tome da donese odluku 
za njihovo dobro.« Ujak Izidor, aktivan kao uvijek, odmah 
je počeo tražiti prikladnu kuću za nas. Već četrnaest dana 
nakon mamine smrti, 10. rujna 1877., poslao nam je čarobni 
opis kućice, koju je izabrao između 25 drugih. Održali smo 
obiteljsko vijeće i odlučili se za »Les Buissonnets«. Dne 16. 
rujna potpisao je naš otac ugovor o zakupu. Imali smo dva 
mjeseca da se pripremimo za preseljenje. Nije potrebno 
imati puno mašte da sebi predočimo koliko je koštalo 
iseljavanje iz kuće, pakiranje kućnih stvari. Mene je za¬ 
bavljalo preskakati između škrinja i kutija. 

Do 15. studenog 1877. je bilo tako sve spremno. Poslije 
posljednje molitve na maminom grobu naopustili smo svi 
dragi dom u ulici Saint-Blaise u Alengonu i pošli smo na 
put prema kolodvoru da bismo se željeznicom prevezli do 
Lisieuxa. 

Drugo poglavlje 

DRUGO RAZDOBLJE MOGA ŽIVOTA 



Buissonnets 


Naš novi život u »Les Buissonnetsu« 


Zbog rastanka sa Alen^onom nisam uopće bila žalosna. 
Radovala sam se dapače promjeni i iščekivala sam napeto 
novosti iz Lisieuxa. Sjećam se još točno putovanja od 
Alenfona do Lisieuxa i dočeka navečer kod ujaka Izidora. 
Na kućnom ulazu čekale su nas ujna i moja rođakinja Ivana 
i Marija, koje su nam pripravile svečan doček. Prvu noć smo 
proveli kod Gućrinsovih na trgu svetog Petra. 

Odmah sljedećeg jutra otpratili su nas u naš novi dom 
»Les Buissonnets«, koji je smješten u zelenilu, udaljen od 

grada, posve u blizini lijepog šetališta, koje se zvalo 
»Zvjezdani vrt«. 

Bila sam očarana našom kućom, posebno zbog »vidik¬ 
ovca«, koji nam je pružao predivan pogled nadaleko u 
krajolik. Mogli smo vidjeti i cijeli grad, tornjeve katedrale 
i zvonik svetog Jakova svoje župne crkve. Pred našom 
kućom nalazio se u engleskom stilu uređen vrt, a drugi veći 
se nalazio iza jednokatne kuće, idealno za igranje i viku 
uokolo. Čitav posjed bio je okružen zidovima i visokim 
drvećem, nalik gnijezdu za našu obitelj. 

Još istog dana uređivali smo veselo dom. U prizemlju 
se nalazila kuhinja i blagovaonica, uske stepenice vodile su 
do Marijine i Paulinine sobe, pokraj njih bila je tatina soba. 
Leonijina, Celinina i moja soba imale su izlaz prema vrtu 
otraga. Najljepša soba na vrhu »vidikovca« bila je tatina 
radna soba. 

Lisieux je imao tada 18.600 stanovnika, koji su bili 
ponosni da je njihov grad obilježen kao prvi industrijski 
grad okruga Calvados. Bile su tvornice za tekstil, konac i 
posteljinu, kožare, pecare za vinjak i tako dalje. Svake 
subote moglo se kupiti na tržnici proizvode naše normand- 
ske zemlje. Sa svojim starim ulicama punim kuća s rešet¬ 
kastim konstrukcijama bio je Lisieux nalik na srednjo¬ 
vjekovan grad. 

U svečanim danima brinula se za ugođaj vojna glazba 
u drvoredima otvorenog parka blizu katedrale. 

Ali Lisieux je osjećao posljedice rata od 1870. Nekoć 
cvjetajuća tekstilna industrija očito je osiromašena. Ljudi 
su postali sve nezadovoljniji zbog gospodarskog stanja i 
zato su izbijali štrajkovi. 

Kao dijete od 4 i po godine nisu me ti događaji pogađali. 
Moj svijet je bio još nešto drugo. Ako se on i poljuljao 
poslije mamine smrti, ipak sam doživljavala puno lijepoga, 
što mi je pomoglo uvijek iznova da prebrodim te boli. 

Moje starije sestre su se trudile da mi omoguće sretno 
djetinjstvo. To je već započelo ujutro kad su me budile s 
poljupcem i sa mnom molile. 

U Viktoriji našoj novoj služavki pronašle su Marija i 
Paulina veliku pomoć. Marija, koju je mama već prije na to 
pripravila, preuzela je uzdržavanje kuće, a Paulina joj je 
pomagala i brinula se također za odgoj Celine i mene. 
Leonija je došla u internat benediktinske opatije na zapadu 
grada; Celina je tamo bila »poluintematkinja«. 

Već pet godina učila sam čitati i pisati. Moja se kuma 
Marija obvezala da me uči čitati. Prva riječ, koju sam znala 
pročitati bila je »nebo«. Paulina je vježbala sa mnom 
pisanje i gramatiku, kojom doduše nisam bila oduševljena. 
Ponekad sam prolila potoke suza kad je trebalo ispisati 
muški i ženski rod. Nisam učila lako, ali sam imala dobro 
pamćenje. Moji omiljeni predmeti bili su bez sumnje 
katekizam i biblijske pripovijesti, koje su me malo i 
zabavljale. Čim sam svršila svoju nastavu, uzišla sam na 
»vidikovac«, radnu sobu svog oca i pokazivala mu ocjene 
koje sam dobila od Pauline i Marije. One su mi davale 
bodove za moju marljivost i kad bih ih nakupila u dovoljnom 
broju, dobila bih nagradu i jedan dan slobodan. 

Svako poslije podne išao je tata sa mnom u šetnju. On 
mi je pokazivao neke više neke manje umjetnički uređene 
crkve našeg grada. Posebno važan bio mu je posjet Presve¬ 
tom sakramentu. Jednog dana išli smo prvi put u kapelu 
karmelskog samostana. Tata mi je pokazao rešetke u koru 
i tumačio mi je da iza njih žive pobožne redovnice, koje se 
nepresrtano mole Bogu. 

Nakon šetnje napravila sam domaću zadaću, koju su mi 
obadvije »učiteljice« zadavale. Do večeri sam trčala često 
vrtom uokolo i izmišljala svakojake poslove. Nije me baš 
mnogo radovalo igrati se s lutkama, pogotovo onda kad bi 
me vrijeme mamilo u vrt. Rado sam se igrala sa stvarima 
koje sam pronašla u vrtu: kora od drveta, žitarice, jelov 
češer, kamenje i tako dalje. Često sam tatu uvlačila u svoju 
igru. Strpljivo je dopuštao da ga tisuću puta smetam, nikad 
nije bio zlovoljan kad sam ga na primjer prekidala u čitanju. 
Ne bih došla do kraja kad bih pričala o tisućama događaja 

koji su usrećivali moje dječje srce. Izvanredno su bili lijepi 
ljetni dani, u kojima me moj »ljubljeni kralj« vodio na 
ribarenje. Pokatkad sam pokušala i ja svojom malom udi¬ 
com loviti ribe. Najradije bih sjedila na cvjetnoj livadi i 
zadubila se u svoje misli, osluškivala ptice i dopuštala da 
mi vjetar puše oko nosa. Poslije podne prošlo je tako brzo. 
Prije nego što sam pošla kući, pojela sam svoj sendvič, koji 
mi je Paulina namazala s crvenom marmeladom. Jednom 
sam otkrila nešto važno za sebe: umjesto svježe marmelade 
mogao se vidjeti još samo neki izblijedjeli, u kruh upijeni 
crveni sloj. Spoznala sam da je sve lijepo na ovoj zemlji 
prolazno i da samo na nebu postoji nepomućena, vječna 
radost. 

Jedan drugi doživljaj usjekao mi se također duboko u 
srce. Dok smo se šetali susreli smo nekog siromašnog 
čovjeka, koji se mučno vukao naprijed sa svojim štakama. 
Trčala sam k njemu i željela sam mu pokloniti novčić. Dugo 
me je tužno gledao, odmahnuo tada glavom, bolno se 
smješeći, i odbio moj dar. Tada sam bila neizrecivo žalosna. 
Željela sam čovjeka ipak utješiti i obradovati ga. Odgonet- 
nuo je vjerojatno moje misli, okrenuo se još jednom kad je 
odlazio i nasmiješio mi se. U međuvremenu mije tata kupio 
kolač. Kako bih rado potrčala prema starom čovjeku da mu 
ga dadnem. Tada nisam shvatila izreku: »Ponekad je ruža 
važnija nego komad kruha...« 

Odlučila sam na dan svoje prve pričesti moliti za tog 
siromašnog čovjeka, jer sam čula da dragi Bog uslišava 
molbe prvopričesnika. Pet godina kasnije ispunila sam svo¬ 
je obećanje i bila sam uvjerena da je Bog pomogao tom 
nesretnom čovjeku. 

Nedjelje i blagdane sam osobito voljela, jer su prekidali 
uobičajeni ritam svakodnevnice, prije svega nisam morala 
učiti i raditi domaće zadaće. Nakon što sam se naspavala, 
donijeli su mi doručak s čokoladnim mlijekom u krevet. 
Marija je imala poslije neugodan zadatak, da me obuče i 

počešlja moju dugu kosu, što nikada nije išlo bez moje 
upadljive dreke. 

Na svetu misu toga dana nismo išli u svoju župnu crkvu, 
nego u katedralu svetog Petra i tamo smo susreli svoje 
rođake. Nekoliko mjeseci nakon svog useljenja u Lisieux, 
razumjela sam prvi put u toj crkvi propovijed. Velečasni 
Ducellier govorio je tada o Isusovoj muci; to je tako dimulo 
moje srce. Od tada sam razumjela sve druge propovijedi. 
Kad je svećenik govorio o svetoj Tereziji Avilskoj, tata se 
sagnuo k meni i tiho rekao: »Slušaj dobro, govori o tvojoj 
svetoj zaštitnici.« Slušala sam doduše pažljivo, ali sam više 
promatrala tatu nego propovjednika, jer mi je lijepo lice 
moga »kralja« odavalo daje vjera nešto čudesno. 

Za moju obitelj je dobro došla promjena, da je s Gu- 
ćmisima mogla ručati nedjeljama i blagdanima. Zajedno s 
Marijom ili Celinom ostajala sam često do večeri kod 
rođaka. Igrale smo se s rođakinjama ili slušale priče, koje 
nam je pripovijedao ujak Izidor. Dan je prošao brzo. Ra¬ 
dovala sam se kad je tata navečer došao po nas. Kad je nebo 
bilo vedro, promatrali smo putem prema kući sjajne zvi¬ 
jezde. Bila sam jako oduševljena kad sam jednom otkrila 
skupinu zvijezda, istočni pojas, koji je izgledao poput slova 
»T«. Puna radosti uskliknula sam: »Pogledaj tata, moje ime 
je zapisano na nebu.« 

Kad je ponovno započeo radni dan, morala sam učiti. 
Paulina je preuzela majčinsku ulogu vrlo ozbiljno i nije mi 
ništa popuštala. Međutim, tatu sam mogla »smotati oko 
malog prsta«. On mi nikada nije ništa odbio. Ako moja 
pažljivost i suradnja za vrijeme jutarnje nastave nisu zado¬ 
voljavale, Paulina mi je prekrižila popodnevnu šetnju s 
tatom. On se zauzimao tada kod Pauline za mene i konačno 
sam ipak smjela poći s njim. 

Paulina je pridavala mnogo važnosti dobrom oblik¬ 
ovanju savjesti, što je bilo doista bezuvjetno potrebno za 
moju narav. Sa svojom pretjeranom osjetljivošću išla sam 
često na živce svojoj obitelji. Da bi se ukrotilo moju svo- 

jeglavost, moralo se već biti pedagoški krotitelj. Sjećam se 
još dobro jednog izljeva bijesa zbog Viktorije, naše slu¬ 
žavke, koja me prekomjerno razdraživala, jer »nije plesala 
kako sam ja svirala«. Očito ju je zabavljalo da raskrinka 
mene kao malog »đavla«. Stoga je češće ulagala napore da 
me razljuti. Kad sam se jednom na nju izderala: »Viktorija, 
Vi ste mali patuljak!« osjetila se povrijeđena u svojoj časti. 
S mnogo strpljenja i sposobnosti uživljavanja posvijestila 
mi je Paulina moje »manjkavosti«. Za večernjeg ispita 
savjesti, pomogla mi je da kažem dragom Bogu svoje 
pogreške i da ga molim za oproštenje. Uvijek iznova os¬ 
jećala sam da mi moja obitelj oprašta i grli s puno ljubavi. 

S pet i po godina išla sam prvi put na sakrament ispovi¬ 
jedi - sretna i u isto vrijeme dragocjena uspomena za me. 
Paulina me je na to veoma brižno pripravljala. Tumačila mi 
da ne priznajem svoje grijehe nekakvom čovjeku nego 
Bogu. Bila sam u to tako uvjerena da sam ozbiljno pitala: 
moram li reći ispovjedniku da ga volim. 

Znala sam točno što trebam reći i što činiti. Ušla sam u 
ispovjedaonicu i klekla sam. Kad se svećenik okrenuo k 
meni, nije vidio nikoga, jer sam bila tako malena da mi se 
glava nalazila pod daščicom na koju se naslanjaju ruke. 
Zamolio je da ipak ustanem i stojim. Ispovijedala sam se 
kao velika i primila blagoslov. Kad sam napuštala ispo¬ 
vjedaonicu, osjećala sam se lagana kao pero. Nisam nikada 
osjetila tako silnu radost u duši. Od tada sam se ispovijedala 
prije svakog velikog blagdana, i to je bila svaki put za mene 
svečanost. 

Uskoro sam nakon svoje prve pričesti prvi put vidjela 
more. Tata je sa mnom 8. kolovoza 1878. putovao u Trou- 
ville, koji se nalazi 30 kilometara sjeverno od Lisieuxa, po 
moju najstariju sestru Mariju. Ujak Izidor je unajmio jednu 
vikendicu u Trouvilleu. Naizmjence je pozvao moje starije 
sestre da tamo prave društvo našim rođakinjama. 

Nikada neću zaboraviti dojam koji je na mene ostavilo 
more. Nisam se mogla zasititi gledajući igru valova. Silno 

me se dojmio zalazak sunca. Kao crvena vatrena kugla 
dodirivalo je sunce obalu mora i bacalo svjetlosnu putanju 
na vodu. Predočila sam svoje srce kao laganu barku s 
bijelim veslima, koja na osvijetljenoj putanji svjetlosti vodi 
k Suncu. Odlučila sam da nikada neću udaljiti svoju dušu 
od pogleda Isusova, kako bih radosno i lako dospjela na 
obalu vječnog života. 

Željela bih zaključiti ovaj odlomak s malim događajem, 
koji mi se doduše čini beznačajnim, ali razjašnjava temeljni 
stav mog daljnjeg životnog puta. Celina i ja smo se upravo 
igrale s lutkama kad nas je Marija iznenadila s korpom 
punom lutaka, ostacima tkanina, šarenim vrpcama; jer se 
osjećala već odraslom da bi se s tim još igrala. »Evo, moje 
sestrice«, rekla je dobrohtno, »uzmite sve što v am se sviđa.« 
Celina je izabrala nekoliko vrpci. Ja sam brzo odlučila uzeti 
cijelu korpu, otrčala s njom i doviknula svojim potpuno 
zabezeknutim sestrama: »Biram sve!« 


U školi Benediktinki 

Prve tri godine u Buissonnetsu sažimaju se u sljedećim 
riječima: »Sretno vrijeme koje je prebrzo prošlo!« 

3. listopada poslali su me s 8 i po godina u opatijsku 
školu benediktinki koju je Leonija svršila u isto vrijeme. 
Primljena sam u četvrti »zeleni razred«. Ukupno oko 80 
učenica podijeljeno je na 6 razreda s bijelim, narančastim, 
zelenim, plavim i ljubičastim pojasom. 

Put do škole od jedan i po kilometar prevalila sam 
pješice sa Celinom i svojim rođakinjama Ivanom i Mari¬ 
jom. Pratila nas je Guerinsova služavka. Nakon nastave 
ostale smo do navečer u polupansionatu, to znači dobivale 
smo jesti, radile smo u učionici svoje domaće zadatke i 
smjele smo se igrati na dvorištu. Oko 18 sati došao je po 
nas tata ili ujak Izidor. 

Često sam čula da je vrijeme u internatu najljepše i 
najugodnije vrijeme života. To mišljenje apsolutno nisam 
mogla dijeliti. Pet godina koje sam provela u opatijskoj 
školi, bile su za mene najtužniji dani u mom životu. Da 


Celina (lijevo) i osmogodišnja Terezija (1881) 

Cetina nije bila sa mnom, ne bih tamo mogla izdržati ni 
jedan mjesec da ne obolim. Uz pouke koje su mi Marija i 
Paulina davale bila sam jedan korak ispred svojih školskih 
kolegica. Bez obzira na matematiku i računanje nalazila 
sam se na čelu razreda, a da nisam težila da budem často¬ 
hlepna. Moje školske kolegice bile su zbog toga malo 
ljubomorne i »ostavljale su me po strani.« Za kratko vrijeme 
imala sam prijateljicu u internatu, s kojom sam se sasvim 
dobro razumjela. Ipak sam zapazila da se radije drugima 
pridruživala, daje ne bi smatrali svojeglavicom. Na temelju 
tog doživljaja bilo mi je jasno da ljubomora i zavist razaraju 
svako prijateljstvo i zajednicu. S jedne strane osjećala sam 
da sam nemoćno izručena toj situaciji, s druge strane nisam 
htjela povlačiti trulo prijateljstvo. Divlje me igre na škol¬ 
skom dvorištu nisu zabavljale, voljela sam tišinu. Rado sam 
za vrijeme odmora brala cvijeće, pokapala mrtve ptice, 
pričala onima koje su me htjele slušati prapovijesti ili sam 
se zaokupljala djecom u vrtiću. Prema razrednoj zajednici 
nisam jednostavno pronašla ispravan pristup. Većina uče¬ 
nica je imala drugi interes nego ja. Uslijed smrti moje 
majke, živeći zajedno sa svojim starijim sestrama i raz¬ 
govarajući s odraslima, bila sam već očvrsla i stoga već 
malo zrelija nego djeca moje dobi. 

Koje oslobođenje sam osjećala kad smo se navečer 
vraćati u Buissonnets! Tu je opet oživjelo moje pritješnjeno 
srce. Popela sam se na tatina koljena i govorila mu svoje 
ocjene. Kad me je poljubio, zaboravljala sam na sve ne¬ 
volje. U dane kad nije bilo škole uživala sam igrati se u vrtu. 
Zajedno sa svojom rođakinjom Marijom pronašla sam novu 
igru: život pustinjaka: Gradile smo male oltare, molile smo, 
vježbale se u šutnji i razmišljale o dragom Bogu. Jednog 
dana povjerila sam svojoj drugoj mami svoju tajnu: bila bih 
rado pustinjakinja i željela bih se s njom povući u pustinju. 
S nježnim osmjehom odgovrila je: »Čekat ću te dok budeš 
dovoljno velika.« Tu izjavu sam doslovce uzela. Još nisam 
znala da je imalo nešto posve drugo doći. 

Moja druga mama me napušta 

Tijekom ljeta 1882. saznala sam slučajno kroz razgovor 
u našoj obitelji da se Paulina, moja »druga mama«, sprema 
na ulazak u Karmelski samostan u Lisieuxu. Bila sam 
zaprepaštena. Drugi put trebam postati siroče. Predstavila 
sam si vrlo naivno da bi me Paulina trebala čekati, kako bi 
zajedno sa mnom ušla u samostan. Ali Božje misli nisu naše 
i naši putovi nisu njegovi. Kako je nebo visoko nad zemljom 
tako su njegovi putovi visoko iznad naših. Bilo je kao daje 
mač probo moje srce. Nisam znala što je Karmel, ali sam 
shvatila da Paulina želi ući u samostan i da me ostavlja na 
cjedilu. Kako sam kasnije saznala, Paulina je sama bila 
iznenađena svojim pozivom u Karmel. Radilo se o iznenad¬ 
nom nadahnuću, koje je spoznala 16. veljače, kad je molila 
pred kipom »Naše drage Gospe od brda Karmel«, koji se 
tada nalazio u našoj župnoj crkvi svetog Jakova, gdje je 
velečasni Delatroette održao trodnevnicu. Povod je bila 300 
godišnjica smrti svete Terezije Avilske, duhovne majke 
Karmelskog reda. 

Istog dana Paulina je otkrila poziv ocu, molila ga za 
njegov pristanak, koji je neopozivo primila. I majka priorica 
Karmelskog samostana suočila se pozitivno s odlukom. 
Kako da opišem strah, koji mi je tada stezao srce? Imala 
sam dojam daje život samo patnja i neprestano rastajanje i 
lila sam gorke suze. 

Paulina je naprotiv bila presretna. Pokušala me utješiti, 
time što mi je objašnjavala kakav je život u Karmelu. U 
suzama sam je pažljivo slušala. U svom srcu sam osjećala 
daje Karmel pustinja u koju me želi jednom pozvati dragi 
Bog... 

Tijekom posljednjih tjedana prije svog ulaska, obasula 
me je Paulina poljupcima i poklonima i šopala me mnogo 
kolačima. Sa strahom sam mislila na rastanak u ponedjeljak 
2. listopada, koji je usprkos sjajnom suncu bio pun suza. 
Tata je pratio Paulinu u Karmel, ostatak obitelji i naši rođaci 

Guerin sudjelovali su na svetoj misi. Plakali smo za vrijeme 
cijele svete mise. Smetali smo prisutne vjernike u njihovoj 
pobožnosti zbog našeg plakanja, da su nas neprestano 
pomno promatrali. Nisu mogli čak ni slutiti stoje naša srca 
ganulo. 

Nevolja je za mene bila potpuna, jer sam poslije svete 
mise morala ići u školu. Upravo tog dana počela je nova 
školska godina. Budući da sam smjela preskočiti jedan 
razred, dospjela sam u treći, gdje smo se pripravljali na prvu 
svetu pričest. Vjeronaučni sat je zauzimao posebno mjesto 
u odnosu na druge predmete. Osim toga, učiteljici je 
naloženo da se tri puta tjedno dodatno brine za prvopričes- 
nike. Izgled da ću primiti prvu svetu pričest ispunajvala je 
moju bol dubokom srećom, koja će već uskoro biti zasjen¬ 
jena. Biskupova odredba me je isključila iz svih daljnjih 
priprava za svetu pričest, jer sam rođena 2 dana prekasno. 
Ujak Izidor je otputovao smjesta u Bayeux, gdje je bilo 
biskupovo sjedište, da bi od njega molio dozvolu (dis- 
penzu). Ljubazno, ali odlučno mu je odbijeno: »Nažalost ne 
možemo napraviti iznimku čak ni za nećakinju časnog 
ljekarnika iz Lisieuxa. Djeca moraju imati punih 11 go¬ 
dina.« To je bilo jednostavno previše za moju ranjenu dušu 
- mogla sam proliti more suza. 

Tjedni posjeti kod Pauline bili su prava muka za mene. 
Smjela je doći samo pola sata u govornicu. Marija i moja 
ujna govorile su kao vodopad, meni su na kraju ostavljale 
najviše dvije do tri minute. To me je učvrstilo u mišljenju: 
»Paulina je za mene izgubljena!« Taj šok probudio je u meni 
smrt moje majke, koja je dosad bila potisnuta u dnu moje 
duše. 

Jedna tako rijetka bolest 

Od prosinca 1882. osjećala sam se bolesnom a nisam 
znala zašto. Glavobolja, bolovi u boku i kraj srca trajno su 
me pratili. Moje lice je bilo tako pokriveno bubuljicama da 
sam se stidjela pogledati u ogledalo, jer sam se osjećala tako 
ružnom. Nedostajao mi je apetit i loše sam spavala. Sad je 
majčinu ulogu preuzela Marija. Način kako je postupala sa 
mnom izazivao me je na protivljenje. Između Celine i mene 
sada su bile češće male razmirice i svađale smo se zbog 
sitnica. Tada sam bila bodljikava kao kaktus. 

O svemu je doznala moja draga Paulina u Karmelu. 
Slala mi je mnoge male cedulje s nježnim opomenama i 
dobrim savjetima, koji mi nisu pomogli. Majka priorica 
Gonzaga je moju nezgodnu situaciju prozrela i pisala mi je: 
»Saznala sam da moja mala kći Terezija ne spava mnogo i 
da je bolesna. Željela bih svom djetetu nalik anđelu savje¬ 
tovati da ne misli cijeli dan na Paulinu, to bi moglo izmoriti 
njeno malo srce i naškoditi njenom zdravlju.« 

Protiv tog pisma sam se u sebi pobunila i rekla samoj 
sebi: «Kao prvo ja nisam njena mala kći, drugo uopće ne 
sličim anđelu i treće smatram neuglađenim daje ona otkrila, 
iznijela moju »ranu srca«. Sigurno je rekla to Paulini i 
drugim sestrama zbog čega tako jako trpim.« Osjećala sam 
se bespomoćno i izdano i nisam mogla učiniti ništa protiv 
toga. 

Dok se Celina radovala životu i postala prava nestaška, 
dotle sam se ja uvijek sve više povlačila u sebe i postala 
plačljiva do nepodnosivosti za svoju okolinu. 

U uskrsnim praznicima 1883. tata je odlučio provesti 
veliki tjedan s Marijom i Leonijom u Parizu. Celinu i mene 
su odveli rođacima. Svakog dana sam doživljavala kako su 
moje rođakinje sretne zbog svoje mame. Čeznula sam silno 
za tim da i ja imam majku i stoga sam ujnu jednostavno 
oslovljavala »mama«. Jedna od mojih rođakinja nije apso¬ 
lutno bila s tim sprazumna i vikala mi je: »Moja mama nije 

tvoja, ti je više nemaš!« Kad je moj ujak Izidor započeo 
razgovor o svojoj odveć prerano preminuloj sestri - mojoj 
majci - uvečer na uskrsnu nedjelju, došao je konačno kraj 
mojoj pribranosti. Počela sam gorko plakati. Moja ujna i 
CeUna su me odnijele u krevet. Iznenada me je spopalo 
drhtanje, hladnoća i bojažljivi nemir. Liječnik kojeg su 
pozvali ispostavio je pesimističnu dijagnozu: »Vrlo teška 
bolest od koje ni jedno dijete nikada nije bolovalo.« Pred¬ 
ložio je liječenje hladnom vodom. 

Telegramom su pozvali natrag tatu i obje moje sestre. 
Bila sam tako slaba da me nisu mogli prevesti u Buisson- 
nets. Nakon živčane drhtavice slijedila su strašna stanja 
halucinacije. Bilo je nemoguće ostaviti me samu. Moja 
sirota sestra Marija bila je prisiljena preseliti se sada mom 
ujaku. Kako sam joj zahvalna za njegu koju mi je s toliko 
nesebičnosti darivala. 

Bolest je bila sve gora da po ljudskim mjerilima nisam 
mogla više ozdraviti. Unatoč tome htjela sam bezuvjetno 
prisustvovati Paulininom oblačenju 6. travnja 1883. Protiv 
svih očekivanja napustila me je tog dana bolest i ja sam 
mogla s cijelom svojom obitelji ići u Karmel. Nakon sve¬ 
čanog oblačenja, kad je Paulina dobila ime »sestra Agneza 
od Isusa«, susreli smo se u vanjskoj govornici. Smjela sam 
sjediti na koljenima svoje »opet pronađene mame« i cijeli 
dan sam bila ispunjena živahnom radošću. Svi su mislili da 
sanjaju. Kad smo se nakon tog lijepog dana vratili u Buis- 
sonnets, odnijeli su me usprkos mom prigovoru poptuno 
zdravu u krevet. 

Već sljedećeg dana trpjela sam bolni recidiv. Govorila 
sam i činila stvari kojih se više nisam mogla sjetiti. Kao u 
bunilu mucala sam riječi koje nisu imale smisao; a ipak sam 
sigurna da ni za jedan trenutak nisam bila lišena razuma. 
Činilo mi se da sam u nesvjestici, a ipak sam sve čula što 
se uokolo govorilo. Bilo je to strašno, bezutješno stanje. Naš 
kućni liječnik i moja obitelj pitali su se hoću li moći još 
dugo u takvom stanju živjeti. 

Karmel je molio s mojoj obitelji za moje ozdravljenje. 
Služilo se devet svetih misa, »devetnica«, u crkvi Notre- 
Dame-đes-Victories, pariškom svetištu koje je naša obitelj 
jako voljela. Očevo pouzdanje i pouzdanje mojih sestara u 
Božju pomoć bilo je tako veliko da su se nadali čudu. 


Ti si došla da mi se nasmješiš 

Prošlo je šest tjedana od Uskrsnog blagdana, kad se 
pojavilo moje oboljenje. Kalendar je označavao crvenim 
brojevima 13. svibnja 1883. Crkva je slavila blagdan 
Duhova. Dok se u Notre-Dame-des-Victories služila misa 
devetnica za mene, a Leonija sjedila na mom bolesničkom 
krevetu, zvala sam bez prekida: »Mama«. Marija je to čula 
u vrtu i žurila je k meni. Kasnije mi je pričala da je nisam 
prepoznala. Njezini napori da me umiri bili su uzaludni. 
Tada su kleknule kraj mog kreveta sve tri moje sestre, 
Marija, Leonija i Celina i okrenule se prema kipu Blažene 
Djevice Marije i molile je da pomogne njihovoj sestri. 
Budući da nisam našla nikakvu pomoć na zemlji, pogledala 
sam i ja nebesku Majku i molila je od sveg srca da mi se 
konačni smiluje... Iznenada mi se ukaže Majka Božja koju 
nikada nisam vidjela ljepšu. Njezino liceje odisalo neizre¬ 
civom dobrotom i nježnošću, a njen čarobni osmijeh me je 
dirnuo do dna duše. Tada su se raspršile sve moje patnje kao 
magla na suncu i dvije krupne suze skotrljale se na moje 
lice - suze nepomućene radosti. Znala sam: »Marija mi se 
nasmiješila«. Kako sam bila sretna od tog čuda, o kojem 
nitko ne bi smio znati. 

Već sljedeći dan sudjelovala sam opet u životu obitelji 
i krajem svibnja sam posjetila Paulinu. U školu sam imala 
ići tek poslije velikih praznika. Osjećala sam se još uvijek 
duhovno i tjelesno slaba. I moji su se rođaci samo polako 
oporavljali od posljedica moje dramatične bolesti; zapazila 
sam da su se duže vrijeme pribojavali recidiva. 

Soba u kojoj je Terezija izliječena 13. svibnja 1883. 


Marija je htjela bezuvjetno doznati o tajni mog iznenad¬ 
nog ozdravljenja i ispitivala me tako dugo dok joj se nisam 
povjerila. Nije imala ništa žurnije činiti nego to izručiti 
sestrama u Karmel i sve su govorile na osnovi toga o čudu. 
U govornici su me začuđeno gledale kao čudesno izlječenu 
i gnjavile su me mnogim pitanjima: »Kako je izgledala 
Sveta Djevica? Kakve boje je imala odjeću? Je li bila 
okružena svjetlom? Sva ta pitanja su me zbunila i ražalos¬ 
tila. Bila su ipak tako nevažna! Jer nisam znala odgovoriti 
ni na jedno pitanje, moju radost zamijenio je strah da možda 
fantaziram i lažem. Pet godina su me mučili osjećaji kriv¬ 
nje, premda se činjenica mog ozdravljenja nije mogla zani¬ 
jekati, i potvrdili su je moji rođaci i liječnik. 

Bila sam još daleko od toga da pronađem svoju duhovnu 
uravnoteženost. Za vrijeme ljetnih praznika od 20. kolo¬ 
voza do 3. rujna 1883. doživjela sam tako puno radosti da 
sam zaboravila na svoje brige. Prvi put od preseljenja 
godine 1877. došli smo u mjesto mog djetinjstva u Alenfon. 
Sa svojom obitelji posjetila sam grob naše majke. Otac me 
ponosno predstavio svojim prijateljima. U Semallću iz¬ 
nenadili smo obitelj moje dojkinje Rose Taillć. Sve što sam 
doživjela u tjednim praznicima ispunjalo me srećom i ra- 

došću - slavili su me, mazili me i divili mi se. Priznajem da 
me je društveni život privlačio. Sa svojih upravo 10 godina 
slutila sam da svijet mnogo toga nudi. 


Moja prva pričest i potvrda 

U listopadu 1883. vratila sam se u opatijsku školu i 
dospjela sam u drugo odjeljenje ljubičastog razreda, koji se 
pripravljao za prvu svetu pričest. Satovi vjeronauka, kojim 
smo se spremali za prvu svetu pričest, bili su za mene 
najljepši školski satovi. Paulina je sastavila malu knjižicu s 
molitvama i puno dobrih ideja, čime sam mogla Isusu 
prirediti radost. Vrijeme priprave se posebno usjeklo u moje 
sjećanje. Na kraju sam donijela tri odluke: 

1. »Nikad se neću obeshrabriti.« 

2. »Molit ću se svaki dan Mariji.« 

3. »Pokušat ću se osloboditi svog ponosa.« 

Konačno je došao veliki dan, kojeg sam čekala od 
četvrte godine, došao je 8. svibnja 1884. U mom srcu 
pobudila se čežnja za ljubavlju i Isus se požurio da mi dadne 
prvi »poljubac«. To je bio »poljubac ljubavi« - osjećala 
sam se ljubljenom i rekla sam Isusu: »Ljubim te i darujem 
ti se zauvijek!« Moja povezanost s Isusom sličila je na 
kapljicu vode koja se gubi u širkom moru - ja, kapljica rose 
izgubila sam se u širkom moru Isusove ljubavi. Nisam se 
trebala bojati nikakvog odvajanja, nikakvog rastanka od 
Isusa - On je ostao sa mnom zauvijek i vječno. Kad sam 
kod zahvalne molitve izlila potok suza radosnica na svoje 
lice, mislile su druge prvopričesnice da plačem zbog svoje 
majke, koja je umrla. Mamina odsutnost me uopće nije 
žalostila na dan moje prve svete pričesti. S Isusom je bilo 
Nebo, gdje je moja mama već dugo imala svoje mjesto u 
mom srcu. Tako sam s Isusovim posjetom primila i posjet 
svoje majke. 

Poslije podne išla sam u pratnji cijele svoje obitelji u 
Karmel da se predstavim kao prvopričesnica. Tek smo 
navečer proslavili u obiteljskom krugu. Pri tome sam mogla 
raspakovati brojne darove. Dva su me posebno oduševila: 
lijepi sat od tate i zgodna haljina krem boje od vune. 

Pet tjedana nakon svete pričesti 14. rujna primila sam 
svetu potvrdu sa svojim razredom od biskupa iz Lisieuxa i 
Bayeuxa. Leonija je bila moja kuma. Nismo imali dugu 
pripravu za svetu potvrdu, ali bitno sam shvatila: »Potvrda 
je sakrament ljubavi. DUH SVETI dariva nam snagu da 
ljubimo i trpimo.« 


Nitko me ne razumije! 

Prije nego što učinim veliki skok godine 1885., željela 
bih spomenuti daje 26. lipnja 1884. stigao Tom u Buisson- 
nets. S tim lijepim bijelim španijelom ispunio je tata moju 
»vruću« želju. On je bio izvrstan pas čuvar i moj vjerni 
pratitelj na svim šetnjama. Tom mi je bio tako privržen da 
se nije odmicao od mene. 

Ljetni praznici 1884. bili su prekrasni! Sa svojim ses¬ 
trama i rođakinjama provela sam na seoskom imanju u 
Saint-Quen-le-Pin, 10 km udaljeno od Lisieuxa. Tamošnje 
imanje pripadalo je posjedu gospođe Foumet, majke moje 
ujne i bio je pravi raj za djecu. Svake večeri smo mogli 
prisustvovati mužnji krave. Moja brižna ujna inzistirala je 
da dnevno popijem svježe pomuženo toplo kravlje mlijeko. 
Tvrdila je daje to izvrstan lijek za moj hripavac, koji me je 
već tri mjeseca mučio. Uostalom 1884. godina mi je ostala 
u najljepšoj uspomeni. 

U uskrsnim praznicima radovala sam se što ću opet 
vidjeti more. Od 3. do 10. svibnja proveli smo dane pune 
doživljaja u Deauvilleu. Nakon povratka u Lisieux spremali 
smo se u opatijsku školu na godišnjicu svoje prve sv. 
pričesti, koju smo svečano proslavili... Otac Domin držao 

nam je tri dana predavanja. Govorio je o smrtnom grijehu i 
smrti na takav način da se ništa nije moglo čuli o milosrdnoj 
i otkupljujućoj Božjoj ljubavi. Umjesto radosne vijesti pri¬ 
jeteća vijest koja nam je toliko ulila strahova da me je 
napalo strašno oboljenje skrupula. Poslije najmanje 
pogreške koju sam učinila, držala sam daje to smrtni grijeh. 
Samo sam se mogla povjeriti Mariji, bila je u tom mučnom 
vremenu moja jedina, prijeko potrebna savjetnica, ali me ni 
ona nije mogla razumjeti. Unatoč svemu slušala me je 
zadivljujućom strpljivošću kad sam joj pričala o svojim 
nevoljama, ne pokazujući ni dašak prezasićenosti. Osvrćući 
se natrag mogu zamisliti dobro da ju je moje grizodušje 
ponekad na smrt živciralo. Vrtjela sam se kao na vrtuljku 
uvijek oko vlastite osovine. 



Zalazak sunca na moru 


Veliki praznici su donijeli na sreću poželjnu promjenu. 
Prvi dio provele smo opet u Saint-Quen-le-Painu, poslije 
smo otputovale u Trouville na more, ovaj put bez svog oca. 
S Celinom sam bila smještena kod naših rođaka, Gućrin- 
sovih u Villa Rose. Radovali smo se zbog zajedničkog 
vremena na plaži i zbog razonoda, koje nam je ujna na¬ 
izmjenično pripravljala. Tako smo npr. imali izlete na ma- 

garcu, ribarenje, kupovine. Svoja nutarnja trpljenja skrivala 
sam dobro. Naša ujna je govorila: »Terezija je očito sretna. 
Nikad je nisam vidjela tako radosnu!« 

Naš otac se nalazio u to vrijeme na velikom putovanju 
kroz srednju Europu do Balkana. Put onamo je vodio preko 
Miinchena i Beča, po povratku preko Atene, Napulja, Rima 
i Milana. S čežnjom i napetošću očekivali smo na kolodvoru 
njegov povratak kući. U zimskim večerima kad je u kaminu 
pucketala vatra pričao nam je o svojim doživljajima s 
putovanja. Voljela sam te večeri. Nakon ljetnih praznika 
bogatih doživljajima morala sam ponovno ići 5. listopada 
u opatijsku školu, što me je ovaj put osobito teško pogodilo, 
jer sam odsada morala ići sama. Celina je svršila svoje 
vrijeme školovanja, a moja sestrična Marija Gućrin nije više 
morala pohađati školu zbog čestih oboljenja. U svojoj sa¬ 
moći trudila sam se pronaći društvo u razredu i kontakt sa 
svojom učiteljicom. Budući da me nitko nije razumio i nitko 
se nije brinuo o meni, potražila sam svoju utjehu kod Isusa. 
Gore u samostanskoj kapeli, čekala sam dok tata dođe po 
mene. 

Početkom ožujka 1886. odlučio je naš otac ispisati me 
iz opatijske škole i dati da me podučava privatna učiteljica. 
Nekoliko puta tjedno odlazila sam dakle gospođi Papinon, 
koja je stanovala sa svojom majkom i mačkom u mjestu 
Saint-Pierre, u blizini Guerinsovih. Moja učiteljica je imala 
50 godina, bila je pametna, ali se malo ponašala kao stara 
djevojka. Kad bi došla u njen stan, obično me je primala 
njena majka. Sa svojim velikim, sjajnim očima promatrala 
me je odozgo do dolje, zatim je zvala mirnim, ali umjetnim 
glasom: »Gospođo Papinon...Go...spođica Te...režija je 
ovdje!...« Njezina bi joj kći spremno odgovorila djetinjim 
glasom: »Evo me, mama!« A onda bi započinjao sat. U toj 
sobi sa starinskim pokućstvom, koja je bila natrpana knji¬ 
gama i bilježnicama, otkrila sam svijet, koji nije imao ništa 
zajedničkog s onim u opatijskoj školi. Cesto su posjeti 
prekidali satove. Gledajući u knjige, čula bih sve što se 

govorilo pa i ono što bi za mene bilo bolje da uopće nisam 
čula. Za vrijeme tračanja, gospođe su govorile i o meni. 
Jedna gospođa je rekla: Tko je ta lijepa djevojka?«, druga: 
»Kako ima lijepu kosu!« i tako dalje. Te laskave riječi 
slušala sam vrlo rado; slijevale su se kao ulje u mene, ali 
nisu ostavljale u meni ništa nego taštinu i ponos. 

Budući da sam bila puno slobodnija glede podjele svog 
vremena, uredila sam za sebe sobu po svom ukusu u 
potkrovlju na drugom katu naše kuće. S velikim zaposjed¬ 
nutim ptičnjakom, biljkama, akvarijem sa zlatnim ribicama, 
s raznim kipovima svetaca, kutijama, korpama, lutkama, 
knjigama... sličila je na bazar. U tom svom bogatstvu 
provela sam mnoge satove, učila sam, gutala cijele hrpe 
knjiga, molila, meditirala... 


Rastanak od treće mame 

Za moje još dotada oslabljeno zdravlje novo odvajanje 
bilo je jednostavno previše. Kao munja s neba pogodilo je 
našu obitelj u kolovozu 1886. Marijino priopćenje da će već 
15. listopada ući u Karmel. Moja bazar-soba izgubila je 
svaki čar. Nisam se htjela sada ni u jedan trenutak odvojiti 
od svoje drage sestre, koja me uskoro trebala napustiti. 
Svaki put kad sam prolazila ispred vrata njene sobe, kucala 
sam i čekala dok ne iziđe i grlila sam je od sveg srca i 
cjelivala bezbroj puta kao da sam takoreći stvarala zalihu 
za sve vrijeme našeg odvajanja. Nisam još bila gospodarica 
svojih osjećaja i ponašala sam se unatoč svojih 13 godina 
kao malo dijete. 

Tata je skrivao svoje osjećaje. Nadao se da ga njegov 
»dijamant« neće nikada napustiti. U obitelji Gućrin čudilo 
se ne malo zbog Marijine odluke. Nitko nije računao s tim 
da bi se neovisna »ciganka« (drugo ime koje joj je dao tata) 
mogla odlučiti za samostan. 

Kad je Marija ušla u Karmel, bila sam još uvijek 
plašljivo dijete, koje je zbog sitnica plakalo. Prijatelji naše 
obitelji, zbog toga su presudili da imam slab karakter. 
Guićrinsovi su se s tim slagali. Mislili su o meni da sam 
»mala glupača« ... blaga i dobra, zdravog prosuđivanja, ali 
nedorasla za život. 

Mjera moje nesreće bila je potpuna kad je Leonija, koja 
nas nije prethodno ni obavijestila, niti se od nas oprostila 
»iščezla« kod klarisa. Naša majka je poznavala dobro ses¬ 
tre, stoga su ih tata i Leonija željeli jednom posjetiti. U 
trenutku susreta osjetila je jaku sklonost prema tom strogom 
životu da je odmah tamo ostala. Nikada neću zaboraviti 
dobroćudnost i zbunjenost s kojom nam je tata priopćio da 
je Leonija već kao klarisa obučena. 

Imala sam, dakle, dovoljno razloga da mrzim Karmel i 
sve druge samostane, jer su mi ukrali oslonce mog života 
jedan za drugim. A ipak sam sanjala o tome da sama 
postanem karmelićanka ... ne da ponovno pronađem Pau- 
linu i Mariju nego zato jer me Isus tamo zvao. Čuvala sam 
se da bilo kome o tome govorim; smatrali bi me luđakinjom. 

Sigurnost Buissonnetsa, koja je dosada bila toliko po¬ 
trebna za moj život, polako je prolazila. Našem ocu ostale 
su samo dvije najmlađe: Celina sa 17 i po godina kao 
gospodarica kuće i ja, njegovo mezimče. 

Poslije 15. listopada 1886. g. dostigla sam najdublju 
točku potištenosti. Izgubila sam svu radost i životnu hra¬ 
brost. Kućne poslove prepustila sam Celini, koja me je 
morala na sve prisiljavati, čak i da napravim svoj krevet. 
Bila sam kao bespomoćno dijete koje nije imalo vlastite 
volje, koje se usmjeravalo na druge i puštalo da ga guraju 
tamo-amo. 

Odlučujući doživljaj 

Rastanak od Marije je iznova uzdrmao moju duhovnu 
ravnotežu. Mislila sam: »Cijeli život je pun patnje i žalosti.« 
Ništa me ne može razonoditi, nemam ni za što želje. Naj¬ 
radije bih se bila zavukla i samo još urlikala. Moja prevelika 
osjetljivost, činila me uistinu nepodnosivom. Ako bi se 
dogodilo da sam nehotice nekoga samo malo ražalostila, 
koga sam voljela, nisam sebi mogla oprostiti tu pogrešku. 
Umjesto da se svladam i da ne plačem, ja sam lila suze. 

Kad sam se konačno smirila, plakala sam zbog toga što 
sam prije plakala. Netko mi je rekao: »Ti toliko plačeš u 
djetinjstvu da poslije nećeš više imati suza da ih liješ!« To 
zapažanje me je veoma povrijedilo. Svi dobri savjeti su bili 
beskorisni i sama se nisam mogla osloboditi te gadne po¬ 
greške. Dolazilo je do očaja. Nisam mogla sama sebe pod¬ 
nijeti. 

Ali kako da izađem iz đavolskog kruga osjetljivosti, 
plača i osjećaja krivnje? Bilo mi je sve jasnije: Ako mi dragi 
Bog ne pomogne, nitko mi ne može pomoći; on mora učiniti 
čudo. Zavlačila sam se često u svoju sobu i molila, to znači 
pričala sam Bogu jednostavno sve što me je tištalo. Kome 
bih inače mogla povjeriti svoje nevolje? Marija, s kojom 
sam uvijek pričala, bila je već tri mjeseca u Karmelu. 

U međuvremenu Božić je bio pred vratima. Sa strahom 
sam mislila na prvi Božić (1886. g.) bez Marije. NaBadnjak 
išao je tata s nama trima sestrama: Leonijom (koja je u 
međuvremenu napustila samostan), Celinom i sa mnom u 
katedralu sv. Petra na ponoćku, gdje sam smjela primiti 
jakog i moćnog Boga u sv. Pričesti. U moje vrijeme nije bio 
običaj ići češće na sv. Pričest. Vratili smo se s ponoćke kući. 
Kad smo stigli u Buissonnets, radovala sam se što ću naći 
svoje cipele u kaminu napunjene darovima. Taj nam je stari 
običaj u Francuskoj donosio toliko veselja u doba našeg 
djetinjstva da je Celina s time htjela nastaviti. Zabavljalo 
ju je postupati sa mnom kao s malim djetetom, jer sam bila 

najmanja u obitelji. Iskreno rečeno, sviđalo mi se kad me je 
mazila, s druge strane pak nisam htjela biti »velika beba«, 
s kojom se Celina igra. 

Otac umoran od polnoćke, bio je ljut kad je vidio moje 
cipele u kaminu. Kad sam se uspinjala stepenicama do svoje 
sobe, čula sam njegove riječi: »Napokon, sreća da je 
posljednja godina!« Mislio je time reći da više nisam dijete 
i da polako moram odrasti. Njegove riječi probole su moje 
srce. 

Celina, koja je poznavala moju osjetljivost i vidjevši 
sjajne suze u mojim očima, htjela je također zaplakati, jer 
me je silno voljela i razumjela moju tugu. »Ah, Terezijo« 
reče ona, »nemoj silaziti dolje, bit će ti vrlo teško, ako 
odmah pogledaš u svoje cipele.« Alija više nisam bila ista. 
Isus je promijenio moje srce u trenutku kad sam ga primila 
u svetoj pričesti. Zadržala sam svoje suze i sišla sam brzo 
dolje niz stepenice. Susprežući otkucaje srca, uzmem svoje 
cipele, stavim ih pred tatu i veselo izvadim sve darove, 
pokazujući se sretnom kao kakva kraljica. Tata se smijao, 
bio je opet radostan, a Celini je bilo kao da sanja!... Svi smo 
opet bih sretni, najviše ja... To je bilo istinsko čudo. Ja koja 
sam bila tako osjetljiva, bila sam odjednom jaka, samos¬ 
vjesna, oslobođena od svih briga. 

U toj svijetloj noći započelo je treće razdoblje mog 
Života, najljepše od svih. U jednom je trenu Isus izvršio 
djelo, koje nisam mogla izvršiti u deset godina. Osjetila sam 
kako ljubav ulazi u moje srce, kako bih druge razvese¬ 
ljavala. Otada sam bila sretna! Isus me je toliko promijenio 
da nisam prepoznala samu sebe. Činilo mi se kao da sam 
ponovno rođena. 

Drugog siječnja slavili smo moj 14. rođendan. U Kar- 
melu smo posjetili moje sestre Paulinu i Mariju, koje su bile 
ne malo iznenađene zbog moje promjene. 

Treće poglavlje 

NAJLJEPŠI DIO MOG ŽIVOTA 


Zločinac se obraća 

Da bi me potaknuo na revnost, pokazao mi je Bog da 
mu se sviđa kad zaboravljam samu sebe i mislim na svoje 
bližnje. 

Čula sam tada o jednom zločincu, koji je ubio dvije žene 
i jednu djevojku. Osim toga pronašli su kod njega ukradeni 
nakit. Policija je uhitila sumnjivog čovjeka imenom Henri 
Pranzini. Cjelokupni francuski i inozemni tisak obavješ¬ 
tavao je nekoliko puta o tom slučaju i spominjao je naj¬ 
prljavije pojedinosti. Pranzini je zbog užasnih zločina bio 
osuđen na smrt. Nije pokazivao nikakvo kajanje, niti pri¬ 
znavao krivnju. A odbio je i razgovarati s dušobrižnikom 
za zatvorenike. 

Svi su bili uzbuđeni zbog te hulje, kako su ga svi 
nazivah, a ja sam ga htjela spasiti za nebo pod svaku cijenu. 
Ne, on ne smije otići izgubljen! 

Bilo mi je sasvim jasno da ne mogu spasiti njegov život 
na zemlji, zato sam neprestano govorila dragom Bogu u 
molitvi: »Molim te, oprosti Pranziniju teške grijehe! Isus je 
umro na križu za sve grešnike, također i za Pranzinija. 
Dopusti mu da dođe u nebo.« Osim toga molila sam Celinu 
da plati svetu misu. Za koga, nisam se odvažila reći. Nisam 
se usudula sama zamoliti svećenika za misu, bojeći se da 
ne bih bila prisiljena priznati da je to za velikog zločinca 
Pranzinija. Ipak Celina me je svojim tako nježnim i upornim 
pitanjima natjerala da joj odam svoju tajnu. Ona ne samo 

da mi se nije rugala, nego me još zamolila smije li mi 
pomoći da obratim svog grešnika. Ja sam prihvatila sa 
zahvalnošću njenu pomoć, jer voljela bih da se svi stvorovi 
ujedine sa mnom da izmolimo milost spasenja Pranziniju. 

Osjećala sam u dnu srca sigurnost da će naše želje biti 
ispunjene. Ali da se ohrabrim i uzmognem dalje moliti za 



Tenzija s 13 godina (veljaia 1886.) 

grešnike, rekla sam dragom Bogu da sam potpuno uvjerena 
da će oprostiti jadnom nesretniku Pranziniju i da ću vje¬ 
rovati i onda ako se ne ispovijedi i ne pokaže nikakvog 
znaka kajanja; toliko pouzdanje imam u neizmjerno Isu¬ 
sovo milosrđe, ali ga ipak molim samo jedan znak kajanja 
za svoju jednostavnu utjehu... Moja molitva je bila dos¬ 
lovce uslišana! 

Usprkos izričitoj tatinoj zabrani da ne smijemo čitati 
nikakvih novina, zanimale su me stranice koje su govorile 
o Pranziniju. Morala sam ipak ostati u tijeku! 

Sutradan nakon njegova smaknuća dođoše mi pod ruku 
novine »La Croix« (Križ). Otvorila sam ih žurno i doznala 
da se Pranzini nije ispovjedio. Popeo se na stratište i 
spremao da stavi glavu u kobni otvor, kad je najednom 
obuzet nenadanim nadahnućem, zgrabio raspelo, koje mu 
je pružao svećenik i poljubio tri puta Isusove presvete rane 
- zatim su mu odrubili glavu. Njegova duša je našla milost 
kod Boga, jer je Isus navijestio na zemlji: »Kažem vam, 
tako će biti veće veselje na nebu zbog jednog grešnika, koji 
se obrati, nego zbog devedeset pravednika, koji ne trebaju 
obraćenja« (Lk 15,7). 

Dobila sam znak koji sam molila! Da ne bi nitko vidio 
moje suze radosnice, sakrila sam se. Taj događaj ojačao me 
je u mojoj odluci da postanem ribarom ljudi, to znači, htjela 
sam pridobivati duše za nebo. Najbolje mjesto za to mi se 
činio Karmel. Pranzini je bio moje prvo dijete koje sam 
rodila za nebo. 


Kao u snu lijepa godina 1887. 

U zaista kratko vrijeme znao me je dragi Bog izvesti iz 
uskog kruga u kojem sam se vrtjela ne znajući kako da iz 
njega izađem. Kad vidim put koji sam prevalila s njegovom 
pomoći, moja je zahvalnost velika, ali moram dakako 

priznati: ako je i bio učinjen najveći korak, preostajalo mi 
je još mnogo stvari da ih se odreknem. 

S oduševljenjem sam se sada latila svega što me je 
veselilo, prije svega sam slikala i rado modelirala. Nisam 
se zadovoljavala više samo satovima i zadaćama koje mi je 
davala moja učiteljica, nego sam počela tražiti samo kako 
ću utažiti svoju nezasitnu žeđ za znanjem. U svojoj sobi sam 
nagomilala knjige o povijesti i prirodi. Ostale struke su me 
ostavljale ravnodušnom. U nekoliko mjeseci stekla sam 
više znanja nego za vrijeme svoga školovanja. 

Sanjala sam o tome kako ću jednog dana napustiti grad 
kako bih živjela na selu, jer sam voljela prirodu iznad svega. 
U mislima sam se vidjela kako stanujem u svojoj maloj 
sunčanoj kući: »Iz svih soba bih htjela gledati na more. 
Krava, magarac, ovce, kokoši i ptičnjak pravili bi mi 
društvo. Mala kuća bi bila blizu crkve, da svako jutro mogu 
sudjelovati na šv. misi. Na svom magarcu htjela bih zatim 
posjećivati siromašne i pružiti im njegu i lijekove. Da, 
pustinjački život bih željala također provoditi, a koji bi mi 
bio ispunjen molitvama i djelima ljubavi u lijepom nor- 
mandskom kraju. Svoja razmišljanja i snove podijelila sam 
s Celinom; bila je moja nova prijateljica. Obje smo poduz¬ 
imale mnogo toga zajednički i postale smo nerazdvojne. 
Voljele smo u toplim ljetnim večerima pri mjesečini voditi 
duge razgovore. Maštale smo o prekrasnoj budućnosti. 

Naši rođaci i prijatelji divili su mi se i govorili da sam 
inteligentna i zgodna. Opasnost da postanem umišljena i 
ponosna, osjećala sam vrlo izrazito. Cutjela sam da polako 
postajem žena. 

U međuvremenu sam naginjala znanju, ali sve knjige 
koje sam progutala, ostavile su moje srce koje je bilo žedno 
ljubavi hladnim. Jednog dana otkrila sam kod tate novu 
vjersku knjigu i preselila sam je u svoju sobu. U svemu što 
sam pročitala u njoj, prepoznala sam veliku Božju ljubav 
prema svakom čovjeku i što On želi darovati na nebu onima 
koji na zemlji ljube njega iznad svega. Neprekidno sam 

ponavljala riječi: »Bog me ljubi! Bog me ljubi kakva je¬ 
sam!« Konačno je ovdje netko tko me neprestano voli. Sve 
ljudske naklonosti i ljubavi mogu se izgubiti - BOG ME 
LJUBI UVIJEK, - UVIJEK - BEZ KRAJA! 

Ćutjela sam neopisiv osjećaj sreće, koji je nadilazio 
granice zemlje. Toga dana odlučila sam svesrdno ljubiti 
Isusa. Još više, htjela sam mnoge ljude pridobiti, koji bi isto 
tako ljubili Isusa kao što ga ja ljubim. 

Najvažnija otkrića svog života povjeravala sam Celini. 
Kako nas ne bi smetali, susretale smo se dan za danom na 
vidikovcu i međusobno izmjenjivale misli. Uskoro sam 
osjećala velik nutarnji sklad. I Celina je bila ispunjena 
željom da Boga ljubi iznad svega. Bile smo uvjerene da je 
Isus sam zapalio vatru ljubavi u našim srcima i želio je da 
plane. Isus je htio da zajednički napredujemo u ljubavi i 
slijedimo njegove korake. 

U maloj knjizi »Nasljeduj Krista« pronašla sam mnoge 
upute za našu nakanu, da ljubimo Boga iznad svega. U 
prvom poglavlju o »Nutarnjem životu« pročitala sam: 

»Kad budeš imao Krista, onda si bogat i to je dosta. On 
će biti tvoj nadglednik, vjerni skrbnik. Stavi svoje pouzdanje 
u Boga. On će za tebe odgovarati. Učinit će kako će biti 
najbolje... Nemaš ovdje stalnog grada... Na nebesima 
mora biti tvoje stanovanje i na sve zemaljsko moraš gledati 
kao na prolazno. Sve prolazi i ti tako s njime. Tko sve shvaća 
tako, taj je zaista mudar i poučen!« 

Mnoga poglavlja bila su mi tako korisna da sam ih 
naučila napamet. Smjer i cilj mog života bili su mi jasni 
sada kao sunce. U svom srcu osjećala sam jedno dotad meni 
nepoznato oduševljenje. No, to nije bila nikakva luda ideja 
koja me je tjerala da Isusovu ljubav pretvorim u djelo, to je 
bilo sasvim ozbiljno. 

Velika borba 


Moja odluka da uđem u Karmel postajala je sve čvršća. 
Božanski poziv bio je tako silan u meni da bih bila prošla 
kroz oganj samo da ostvarim cilj. 

U govornici Karmela pričala sam svojim objema ses¬ 
trama Paulini i Mariji o svojoj želji da i ja uđem u Karmel. 
Samo me je Paulina razumjela. Marija je smatrala da sam 
premlada i činila je sve moguće da spriječi moj ulazak. 

Celini nisam htjela govoriti ništa o svojoj želji da uđem 
s 15 godina u Karmel, ipak mi je bilo teško da joj nešto 
prešutim. Nije potrajalo dugo, jer je moja sestra saznala o 
mojoj odluci. Daleko je bila od toga da me odvrati od 
odluke, prihvatila je hrabro tu žrtvu. Mora se znati da smo 
obje bile »jedno srce i jedna duša«. Već nekoliko mjeseci 
naš je život bio tako lijep i ugodan, o čemu bi mlađe 
djevojke mogle samo sanjati. Tata nam je dopustio najveću 
slobodu. Kratko rečeno, naš život je bio tada jedinstvena 
sreća na zemlji. Ipak jedva smo imale vremena da uživamo 
tu sreću, činilo se da će već uskoro biti kraj. 

Misao kako ću tati priopćiti svoju odluku zaokupljala 
me danonoćno. On je već dvije svoje kćeri pustio da idu u 
samostan. A meni je posebno bio privržen, a sad ga želim i 
ja napustiti. Nitko zacijelo ne bi mogao zamisliti koliko sam 
nutarnje borbe proživljavala prije nego što sam imala 
hrabrosti govoriti s tatom o svojoj namjeri. Za svoje veliko 
očitovanje izabrala sam blagdan Duhova. Molila sam ci¬ 
jelog dana da mi dođu prave riječi koje bih rekla. 

Tek poslije podne imala sam priliku razgovarati s tatom. 
Sjedio je u vrtu na rubu zdenca, uživao je u toplini sunčanih 
zraka, promatrao je ljepotu prirode i radovao se cvrkutanju 
ptica. Bez ijedne riječi došla sam i sjela kraj njega. Oči su 
mi već bile oročene suzama. On me pogledao nježno i uzeo 
moju glavu i privinuo je na svoje srce, govoreći mi: »Sto ti 
je, moja mala kraljice?... Kaži mi sve...« Zatim ustane kao 
da bi htio sakriti vlastito uzbuđenje, pođe polagano držeći 

neprestano moju glavu na svom srcu. Kroz suze sam mu 
povjerila svoju želju da uđem u Karmel. Tada se njegove 
suze pomiješaše s mojima, ali on ne reče ni riječi da me 
odvrati od moga zvanja, zadovoljavajući se jednostavno 
napomenom da sam još premlada za tako ozbiljnu odluku. 
Ali ja sam tako branila svoju stvar da je tata sa svojom 
iskrenom i plemenitom naravi brzo došao do uvjerenja da 
je moja želja - želja samoga Boga i zato je u svojoj dubokoj 
vjeri kliknuo da mu dragi Bog iskazuje veliku čast što od 
njega traži njegovu djecu. Mi smo još dugo nastavili svoju 
šetnju. Meni je kamen sa srca pao, jer je tata sve dobro 
prihvatio i mene uistinu razumio. 

Tata je išao prema zidu i pokazao mi male, bijele 
cvjetove, koji su izgledali kao ljiljani. Pažljivo ih ubra i dade 
mi ih tumačeći: »Pogledaj s koliko je brižljivosti dragi Bog 
dopustio da rastu i zaštitio ih do današnjeg dana.« Slušajući 
njegove riječi bilo mi je kao da čujem svoju povijest. Tolika 
je bila sličnost između onoga što je Isus učinio za mali cvijet 
i za malu Te režiju... Opazila sam da je tata kad ga je htio 
ubrati, izvukao i sve njegovo korijenje, a da ga nije polomio. 
Činilo se da mu je bilo određeno da živi još u drugoj 
plodnijoj zemlji. Upravo istovjetno učinio je tata sa mnom, 
dopuštajući mi da stupim u Karmel i da tamo dalje rastem 
i cvjetam. 

Nakon što sam primila tatin pristanak, bila sam čvrsto 
uvjerena da ću odmah moći u Karmel. Pa ipak sam se 
temeljito prevarila. 

Moj ujak, koji je poslije mamine smrti bio suodgovoran 
za naš odgoj, rekao je odlučan »ne«. Zabranio mi je da s 
njim uopće razgovaram o Karmelu prije navršene 17. go¬ 
dine. Bilo bi to nerazborito pustiti da 15-godišnje dijete uđe 
u Karmel. Osim toga, svi bi o tome govorili i klimali 
glavom... Rekao je čak da bi se trebalo dogoditi čudo kad 
bi ga se htjelo razuvjeriti. Vidjela sam da su sve moje 
primjedbe beskorisne, zato sam šutke otišla. Moje srce je 
tonulo u ocean žalosti i gorčine. Moja jedina utjeha je bila 
molitva, molila sam Isusa da načini čudo. 

Prošlo je 14 dana, koji su mi prolazili kao vječnost... 
strašno vrijeme. U menije bilo cmo kao noć, osjećala sam 
se osamljenom i napuštenom i od Boga. Činilo se kao da 
priroda sudjeluje u mojoj gorkoj žalosti, jer tri dana se sunce 
nije pojavljivalo i obilno je kišilo. 

Konačno četvrti dan posjetila sam ujaka. Na moje ve¬ 
liko iznenađenje izgledao je kao da se promijenio. S puno 
nježnosti mi je rekao da sam mali cvjetak kojeg dragi Bog 
želi ubrati i on se više neće opirati. Presretna sam se vraćala 
kući u Buissonnets. Oblaci na nebu su iščezli, a ni u mom 
srcu nije više bilo tamno. Isus mi je opet darovao radost i 
mislila sam da sam posve blizu svog cilja. 

Nekoliko dana nakon ujakova pristanka posjetila sam 
Paulinu u Karmelu, da joj ozarena radošću ispričam da su 
sada sve zapreke uklonjene. Kao udar groma pogodila me 
vijest gospodina superiora, koju mi je Paulina morala sa¬ 
općiti da se on ne slaže da ja prije 21. godine uđem u 
samostan. Ni moj osobni razgovor s njim, kad sam primi¬ 
jenila sve svoje umijeće nagovaranja, nije ga promijenio. 
Izašla sam sva u suzama iz Župnog dvora na sreću sakrivena 
svojim kišobranom, jer je padala kiša kao iz kabla. Da me 
utješi, obećao mi je tata da će me povesti u Bayeux k 
biskupu. Odlučila sam postići svoje ciljeve, rekla sam čak: 
»Poći ću sve do svetog oca u Rim, ako mi preuzvišeni ne 
dopusti da uđem u Karmel s petnaest godina.« 

Tatina odluka da ide sa mnom u Beyeux bila je čvrsta. 
Dotada se još mnogo toga dogodilo. Moj je izvanjski život 
izgledao nepromijenjen. Učila sam, imala sam s Celinom 
satove crtanja i moja me učiteljica smatrala nadarenom. 
Prije svega rasla sam u ljubavi prema Bogu i bližnjemu. 

Prije našeg putovanja u Bayeux darovao mije dragi Bog 
još osobitu radost. Kao mezimče, nisam imala sreću do¬ 
živjeti da imam mlađe braće i sestara. Jedna žalosna si¬ 
tuacija mi je to priskrbila. Siromašna rođakinja naše slu¬ 
žavke je umrla i ostavila troje male djece. Za vrijeme njezine 
bolesti, primili smo u kuću njezine dvije djevojčice. Ja sam 

se njima bavila cijele dane i bio je to velik uiitak za mene 
kad sam vidjela s kakvom nevinošću vjeruju sve Sto im 
govorim. Najstarija djevojčica mi je postavljala tisuću pi¬ 
tanja o djetetu Isusu i Nebu. Da Isusa rezveseli, obećala mi 

je s oduševljenjem da se više neće svađati sa svojim sestri¬ 
cama. Na to je još dodala: »Nikada u životu neću zaboraviti 
ono što mi je rekla velika gospođica ... tako me je zvala.« 

Konačno je došao 31. listopada 1887. koji je bio od¬ 
ređen za moje putovanje u Bayeux. Obukla sam najljepšu 
haljinu i smotala svoju dugu kosu u punđu, kako bih iz¬ 
gledala starija. Pošla sam na put s izmješanim osjećajima. 
Prvi put bez pratnje svojih sestara i uz to biskupu. Sve do 
tog trenutka bila sam navikla da o važnim stvarima pričam 
sa svojom obitelji, a sad bih sama trebala objasniti cilj svog 
posjeta i izlagati razloge zašto želim ući u Karmel s 15 
godina. Ah, kako mi je bilo teško to putovanje! Doista, 
može mi pomoći samo Isus ... samo ljubav prema njemu 
davala mi je hrabrost i snagu da idem uvjeravati biskupa o 
svom pozivu. 

Kiša je lijevala kad smo stigh u Bayeux. Tata nije htio 
da se smočim u svojoj lijepoj haljini, zato smo se vozili s 
omnibusom do katedrale. Tu je započela moja nevolja. 

Biskup i mnogi svećenici sudjelovali su na pogrebnoj 
misi. Crkva je bila puna žena obučenih u cmo i svi su me 
gledali u mojoj svijetloj haljini i bijelom šeširu. Tatu to ništa 
nije smetalo, čak je sebi dozvolio da sa mnom pođe naprijed 
pred prezbiterij katedrale. Najradije bih brzo napustila crk¬ 
vu, ali zbog jake kiše bilo je to bezizgledno. Dakle, napra¬ 
vila sam se nevještom i stanovnicima Bayeuxa priredila 
promjenu u misi zadušnici, koja je dugo trajala. 

Na kraju krajeva sam mogla odahnuti u kapeli, koja se 
nalazila iza glavnog oltara. Bio je to dobro došao zaklon, 
u kojem sam dugo ostala i molila iz dubine srca za pred¬ 
stojeći razgovor s biskupom. Kad je kiša konačno prestala 
i katedrala se ispraznila, dopustio mi je tata da se divim 
skladnoj ljepoti građevine prije nego što smo išli k ocu 
Rćvćronyu, koji nažalost nije bio tamo iako je znao za naš 
dolazak; on sam je bio na putovanju. Tako smo se šetali po 
Bayeuxu, dok konačno opet nismo došli u blizinu biskup¬ 
skog dvorca. Tata je išao sa mnom u lijep restoran. U stvari, 
nisam apsolutno imala tek ni za što. Neka se samo ne 

zabrinjavam, mislio je tata s puno nježnosti; biskup će 
sigurno ispuniti moju molbu. 

Započeli smo drugi pokušaj i imali smo sreću. Kad smo 
ušli u dvorište biskupskog dvora, nebo je otvorilo sve brane, 
padalo je opet kao iz kabla. Gospodin generalni vikar 
Rćvćrony primio nas je izvanjski ljubazno, ali je bio vrlo 
iznenađen razlogom našeg posjeta. Pošto me je pogledao 
smješeći se odozgor do dolje, postavio mi je nekoliko pi¬ 
tanja i kad je vidio kako su zablistale suze u mojim očima, 
dodao: »Ah, vidim dragulje! Preuzvišenom gospodinu ih ne 
trebate pokazati!« Kako mi je to bilo neugodno, najradije 
bih bila propala u zemlju. 

Konačno nas je molio generalni vikar da ga slijedimo. 
Na svom putu prema biskupu prošli smo kroz velike pros¬ 
trane odaje, na čijim zidovima su visjele slike ranijih bi¬ 
skupa. Činila sam se samoj sebi kao majušni mrav. 

Iznenada smo vidjeli biskupa, koji je s dva svećenika 
bio udubljen u razgovor u galeriji i išao je gore-dolje. Dok 
je gospodin generalni vikar izmijenio s biskupom nekoliko 
riječi, mi smo čekali u radnoj sobi. Ondje su bila tri golema 
naslonjača smještena pred kaminom u kojem je živo puc¬ 
ketala vatra. Kad je biskup ulazio, klekli smo otac i ja da 
primimo njegov blagoslov. Tada nas je zamolio da sjed¬ 
nemo. Otac Rćvćrony, koji je isto tako sudjelovao u razgo¬ 
voru, htjede da sjednem u srednji naslonjač. Odbila sam 
uljudno, ali on je bio uporan, govoreći mi da pokažem jesam 
li sposobna slušati, i sjeo je kraj mene. Zbunila sam se videći 
da je preuzvišeni gospodin sjeo na stolac, dok sam ja 
utonula u naslonjač, gdje se njih četvero kao ja moglo 
udobno smjestiti. 

Nadala sam se da će tata govoriti, ali mi je rekao da sama 
razložim biskupu svoju molbu. S najvećom rječitošću po¬ 
kušala sam ga uvjeriti o tome zašto želim ući s 15 godina u 
Karmel. Činilo se da biskup nije bio naročito dirnut mojim 
razlozima. Pitao me želim li već odavno ući u Karmel. »O 
da preuzvišeni, već dugo!« Smijući se, prihvati generalni 

vikar i reče: »To nikako ne može biti već 15 godina!« - 
»Istina je«, odvratim, smiješeći se isto tako, »ali ne treba ni 
oduzeti mnogo godina, jer sam već od treće godine imala 
težnju da se posve darujem Bogu.« 

Biskup je bio mišljenja da će tatu obradovati kad je 
rekao: »Ostani mimo još neko vrijeme s tatom kod kuće.« 
Bio je stoga vrlo iznenađen i zadivljen kad je shvatio da je 
tata na mojoj strani i da sžm moli biskupa da mi dopusti da 
uđem s petnaest godina u Karmel. Na svoj dobroćudan 
način dodao je još k tome, da sudjelujemo na hodočašću u 
Rim, kako bih svetom ocu izložila svoju molbu, u slučaju 
da zamoljeno dopuštenje ne primim prije. Sve riječi su se 
činile uzaludnim, biskup je rekao da, prije nego donese 
odluku, mora bezuvjetno razgovarati s poglavarom samos¬ 
tana. Ništa tužnije nije mi mogao kazati, jer me je poglavar 
već odbio. Činilo se da je sve izgubljeno! Nepoštivajući 
opomenu generalnog vikara Rćvćronya poklonila sam 
biskupu mnoštvo svoji dragulja. Preuzvišeni je bio ganut, 
prislonio je moju glavu na svoje rame i pokušao me utješiti 
sljedećim riječima: »Još nije sve izgubljeno, sporazuman 
sam s tim da sa svojim tatom ideš u Rim, tvoj poziv će se 
time još samo učvrstiti. Umjesto da plačeš, morala bi se 
radovati.« Još je rekao da će sljedeći tjedan ići u Lisieux da 
bi tamo razgovarao o meni sa župnikom svetog Jakova. 
Sigurno bih trebala primiti njegov odgovor u Italiji. Bilo mi 
je jasno da ja uzaludno dalje molim biskupa. Osim toga, nije 
mi više pao na pamet ni jedan dokaz, iscrpila sam sva vrela 
svoje rječitosti. 

Biskup nas je ispratio do vrata. Vrlo se raspoložio kad 
mu je tata rekao da sam podigla kosu kako bih izgledala 
starija. Bilo bi mi draže da se moja tajna nije otkrila, jer je 
biskup uvijek, kad je kasnije o meni govorio, ispričao i to. 

Generalni vikar odveo nas je do izlaza. Kad smo bili na 
ulici, moje su suze tekle kao potoci. Činilo mi se da je moja 
budućnost zauvijek slomljena. Moja duša je utonula u 
gorčinu, ali unatoč svemu, mir je bio u mojoj duši, jer sam 

željela ispuniti Božju volju. Čim smo stigli u Lisieux, pos¬ 
jetili smo moje sestre u Karmelu i pričala sam iscrpno o - 
kako mi se činilo - neuspjelom posjetu kod biskupa. Paulina 
i Marija su me tješile ljubaznim riječima. 


Oh, kakvo je to bilo putovanje! 

Tri dana poslije mog povratka iz Bayeuxa pošli smo na 
mnogo duže putovanje: vječni grad Rim. Prvi susret ho¬ 
dočasnika bio je utvrđen za nedjelju 6. studenog u Parizu 
na Montmartreu, u devet sati, u kripti bazilike Sacre Coeur. 
Budući da smo htjeli razgledati Pariz, otputovali smo već 
dva dana ranije. 

4. studenog 1887. u tri sata ujutro prošli smo tata, Celina 
i ja kroz Lisieux, koji je još spavao. Kako bih opisala ono 
što sam osjećala? Išla sam ususret nepoznatom i slutila sam 
da me tamo očekuju velike stvari... Tata je bio dobro 
raspoložen. Kad je vlak krenuo, zapjevao je staru pjesmu: 
»Vozi, vozi, moja kočijo, evo nas na dugu putu.« 

Tijekom prijepodneva stigli smo u Pariz Odmah smo 
počeli s razgledavanjem. Tata je zaboravio svoj umor i 
pokazivao nam je dva dana čudesna djela tog grada: lutkar¬ 
sko kazalište na Champs-Elysćes, Tuilerie-vrtovi, slavoluk 
kod Etoile, Bastille, Palais Royual, muzej Louvre, dom za 
invalide itd. 

Sve lijepe stVari koje sam vidjela u Parizu bile su doduše 
veličanstvene i divne, ali za mene je napokon samo jedno 
bilo važno: »Notre-Dame-des-Victories.« Cijela naša obi¬ 
telj voljela je to svetište posebno od 13. svibnja 1883., od 
dana kad sam bila izlječena po smiješku Majke Božje. 
Doduše četiri godine me je mučila sumnja jesam li ja taj 
smiješak samo umislila. Ni s kim nisam govorila o toj tajnoj 
patnji. Za vrijeme-svete mise u subotu 5. studenog u našem 
dragom svetištu potpuno sam se oslobodila sumnje. Marija 
je poklonila mom srcu sigurnost da je to uistinu bila ona 

koja mi se nasmiješila i izliječila me. Spoznala sam da me 
je prihvatila kao svoje dijete i tako sam je zazivala još samo 
»mama«, jer mi je to zvučalo nježnije nego »majka«. 

Jedno tako dugo i daleko putovanje donosilo je sa 
sobom svakojake primamljivosti za moj poziv u redovnički 
život, mislila sam naročito stoga što nisam poznavala zlo i 
što sam se bojala otkriti ga. Stoga sam se utekla Mariji da 
udalji od mene sve zlo i moje srce očuva čistim. 

Sljedećeg dana bila je nedjelja, hodočasnici su se sa¬ 
kupili na Montmartreu, podijelivši se u skupine, na prvu 
zajedničku svetu misu u bazilici, koja je posvećena Srcu 
Isusovu. Visoko iznad oltara moglo se diviti mozaičkom 
prikazu Srca Isusova. Bio je izvanredno lijep i dojmljiv i 
privlačio je hodočasnike i turiste iz cijelog svijeta. 

Nakon što smo primili posvetu Srca Isusova, ostali smo 
u Parizu još do sljedećeg utorka. Točno u 6,35 h napustili 
smo Gare de l’Est i krenuli prema Rimu. Stosedamdeset 
francuskih hodočasnika, među njima sedamdesetpet sve¬ 
ćenika, sudjelovali su na hodočašću. Povod je bio zlatni 
svećenički jubilej pape Lava XIII. To hodočašće, kako sam 
doznala tijekom putovanja, bilo je ujedno znak slidamosti 
s Rimom francuskih katolika vjernih monarhiji. Ja sam 
naprotiv imala samo jedan cilj: zauzeti se za svoj poziv, tj. 
razgovarati s papom o svom ranijem ulasku u samostan. 
Kod kuće u Lisieuxu, tako smo kasnije doznali, širilo se 
poput vatre mišljenje daje tata išao sa mnom na taj put kako 
bi me odvratio od misli na samostan. Bilo je točno suprotno: 
Tata je podupirao moju odluku i ja sam bila spremna boriti 
se kao lav za to. 

Svaka skupina hodočasnika imala je svoj vlastiti od¬ 
jeljak, uvijek prozvan imenom jednog sveca. I gle: u prisut¬ 
nosti svih hodočasnika predloženo je da se naš odjeljak zove 
»Sveti Martin«. Tata je bio jako dirnut i odmah se zahvalio 
voditelju hodočasničkog vlaka, generalnom vikaru Lego- 
uxu iz Contances biskupije. Od tada su tatu mnogi hodočas¬ 
nici zvali još samo »gospodin Sv. Martin« (Martin mu je 
inače prezime). 

Da hodočašće nije bilo jeftino, vidi se po velikom broju 
plemićkih sudionika: tata je sigurno dugo štedio za to 
putovanje. 

Celina i ja smo bile najmlađe i prilično živahne. Brzo 
smo zadobile simpatije suputnika. Tata je bio ponosan na 
nas i mi na njega, jer među svim hodočasnicima nije bilo 
otmjenijeg gospodina od mog ljubljenog kralja. Nismo se 
dale zaslijepiti onim uglednim plemićkim naslovima, s 
kojima su se gospođe dopustile udvarati. Iz daleka gledano 
sve je najprije izgledalo sjajno, ali izbližega prepoznala sam 
da nije »sve zlato što šija« i shvatila sam da odjeća i naslovi 
naizgled uzveličavaju ljude, ali da čovjek svoju istinsku 
veličinu tj. vrijednost i svoje dostojanstvo ima jedino od 
Boga, a uz to može biti siromašan čak kao prosjak. Da, 
upravo siromasi imaju nježno i dobroćudno srce. U nebu, 
tako sam i mislila, neće više biti takvih plemićkih naslova. 
Tada će svatko primiti nagradu od Boga koja mu pripada, i 
tko je na zemlji iz ljubavi prema Isusu bio najsiromašniji, 
najzaboravljeniji, bit će kod njega prvi, najplemenitiji naj¬ 
bogatiji. Kako je dragocjeno bilo za mene to putovanje! 

Na moje zaprepaštenje među hodočasnicima je bio 
također generalni vikar Rćvćrony iz Bayeuxa. Postavio je 
sebi za cilj da pomno prati i uvidi što radim. Vidjela sam 
kako me promatra. I kad nije bio u mojoj blizini, pronašao 
je sredstvo i put de se po svom mišljenju - neupadno nagne 
kako bi me vidio i čuo. Sigurno je htio proniknuti moju 
sklonost za karmelićanku. 

Prije nego smo stigli u »Vječni grad«, vidjeh smo još 
mnogo prirodnih ljepota. U vlaku kroz Švicarsku nismo se 
mogli nasititi gledajući visoke planine, čiji se vrhovi pok¬ 
riveni snijegom gube u oblacima. Zatim vodopadi koji se 
ruše s bjesnećom tutnjavom u duboke dobne, koje su opet 
pokrivene gorostasnim papratima i ružičastim vrijeskom. 
Vijadukti su pratili naš vlak preko okomitih klisura. »Kakvu 
nam je raskoš poklonio Bog u prirodnoj ljepoti.« Zatim smo 
se vozili kroz slikovito selo sa svojim istaknutim tor- 

njevima. Tamo se širilo jezero sa svojom jasnom plavom 
vodom, preko kojeg zalazi crveno sunce. Nisam imala 
dovoljno očiju da sve najednom promatram, najradije bih 
bila na obje strane vlaka u isto vrijeme. Pogled na svu tu 
ljepotu poticao me da zahvaljujem Bogu. Bilo mi je kao da 
sam već sada shvatila kako je Bog velik i kako je čudesno 
nebo. 

Iznenada je stajao preda mnom samostanski život. Mis¬ 
lila sam da sve to lijepo nikada više neću vidjeti. Svakod- 
nevica iza karmelskih zidina postat će dosadna: bez 
promjene, bez šetnje kroz cvjetne livade ili na moru. Vidjet 
ću još samo mali komad neba, morat ću prinijeti mnoge 
male žrtve odricanja i poslušnosti, morat ću prekrižiti svoju 
slobodu. Još mnoge druge misli prolazile su mi kroz glavu 
dok su sva čudesna Božja djela kao san prolazila kraj mene. 

Kako čovjek može zaboraviti svoj poziv; i rekla sam: 
kasnije kad mi u Karmelu ponekad bude teško i kad budem 
vidjela samo još komadić neba, tada ću se sjetiti sve ove 
ljepote koju danas vidim i slavit ću Boga zbog toga. Želim 
da moje srce ne bude navezano na izvanjske stvari, želim 
samo Boga ljubiti. Ne, ja se ne želim prilijepiti na slamke, 
nego na Božjoj riječi želim graditi svoj život, jer u sv. Pismu 
piše: »Ono što oko nije vidjelo, što uho nije čulo, na što 
ljudsko srce nije ni pomislilo; to je Bog pripravio onima, 
koji ga ljube (1 Kor 2,9).« Da, to je moj veliki cilj! 


Konačno Italija 

Naš vlak je već dostigao granicu. Poslije carinske kon¬ 
trole čuo se opći uzdah. Konačno Italija! 

Prvi grad koji smo posjetili bio je Milano. Poslije mise 
u katedrali u 7 sati na grobu sv. Karla Boromejskog, uspeli 
smo se na toranj. Morali smo svladati 484 stepenice da 
bismo dosegli posljednji tomjić. Odatle smo imali zado- 

voljstvo pogledati cijeli grad Milano. Ljudi su nam na ulici 
izgledali kao sićušni mravi. Sama katedrala izgrađena je od 
bijelog mramora i nije imala manje od 6 tisuća kipova. 

Nakon razgledanja katedrale, vozili smo se mi, ho¬ 
dočasnici kolima od jedne znamenitosti do druge. Više nego 
katedrala očaralo me groblje Campo Santo, čiji su mi reljefi 
od bijelog mr amora izgledali kao da su slučajno rasijani po 
širokim poljima. Čovjek je skoro dolazio u iskušenje da tješi 
te likove, jer je njihov bolni izraz na licu bio tako vjeran i 
izražajan. Posebno je izražajan bio kip djeteta, koje je 
prosipalo cvijeće po grobu svog oca. Nismo pronašli ni 
jedne riječi da izrazimo svoje divljenje. 

Jedan stariji loše raspoložen gospodin iz naše hodo¬ 
časničke skupine, koji nas je pratio posvuda, a ipak nije 
mogao dijeliti osjećaje, rekao je jasno i glasno: »Ah, kakvi 
su zanesenjaci, ti francuzil«. Bilo bi bolje za tog siromašnog 
čovjeka da je ostao kod kuće. 

Umjesto da se raduje, neprestano je prigovarao: bio je 
nezadovoljan s kolima, hotelom, gradovima, ljudima, uk¬ 
ratko sa svim... Tata je naprotiv bio sa svim zadovoljan. Na 
svoj ljubazni način, pokušao je razvedriti tog čovjeka: nudio 
mu je posvuda najbolje mjesto i pokazivao mu dobru stranu 
ljudi i stvari - nažalost uzalud. Kako je poučno proučavati 
ljude i svijet! 

U Veneciji, drugoj postaji našeg putovanja kroz Italiju, 
potpuno se promijenila naša slika. Umjesto velikog grada, 
čuli su se ovdje usred šutnje samo glasovi gondolijera i 
žubor vode, koju burljaju vesla. Venecija posjeduje doduše 
mnoge čari, ali sam je smatrala žalosnom zbog toga, što su 
tu mnogi ljudi u podzemnim, strašnim zatvorima morali 
ostavljati svoje živote. 

Poslije Venecije išli smo u Padovu, gdje smo iskazali 
čašćenje sv. Antunu kojeg se tako rado zaziva za izgubljene 
stvari. Tada smo došli u Bolonju da se pomolimo pred 
sarkofagom sv. Katarine. Legenda priča da se na njenom 
licu još vide tragovi poljupca koje joj ostavilo dijete Isus. 

Mogla bih ispričati još mnogo pojedinosti o tom gradu 
i izvijestiti o tisuću malih događaja s našeg putovanja, ali 
tako ne bih nikada došla do kraja i stoga želim pribilježiti 
samo ono što je za mene najvažnije. 

S radošću sam napustila Bolonju, koju nikad neću zabo¬ 
raviti zbog jedne male pustolovine. Kad smo tamo silazili 
iz vlaka, sakupilo se mnoštvo Talijana na kolodvoru, među 
njima mnogi studenti. Zvižducima i duhovitim dosjetkama 
pozdravljali su otmjeno plemenite gospođe našeg 
hodočasničkog vlaka. Kao djevojke među mnogim 
odraslima, upadale smo naravno u oči moja sestra i ja. 
Celina je zapisala u svoj putopis: »Našli smo se na peronu 
i čekali tatu da se zajedno s njim povezemo u kolima kroz 
grad. Terezija je bila vrlo ljepušna i vrlo često smo čuli 
divna šaputanja ljudi, koji su kraj nas prolazili. Iznenada je 
prema njoj pojurio neki student, uzeo ju je na ruke i rekao 
nekoliko laskavih riječi, koje nisam razumjela.« Alija sam 
ga tako pogledala da se je prestrašio i smjesta me je pustio, 
te nestao. 

Bila sam presretna kad smo se našli na putu prema 
Lorettu. Pobožna legenda priča daje Majka Božja izabrala 
to jednostavno i siromašno mjesto kako bi kuću, u kojoj je 
živjela s Isusom i sv. Josipom, prenijela na to mjesto. To je 
mjesto mira i radosti, sve je jednostavno i prirodno. Žene 
su nosile svoje jednostavne talijanske nošnje, a ne parišku 
robu kao žene u gradovima. Kratko rečeno Loretto me je 
očarao! Prije svega stoga jer smo Celina i ja mogle sretnim 
slučajem s jednim svećenikom slaviti svetu misu u kući 
svete obitelji. Drugi hodočasnici i tata imali su misu kraj 
oltara bazilike koja je izgrađena iznad Santa Časa. 

Pri rastanku od tog svetog mjesta utješila me misao: 
»Isus nam ne želi dati trajnu sreću na zemlji. Stan koji nam 
priređuje je nebo gdje ga nećemo više vidjeti skrivena kao 
u hostiji, nego kakav On je, licem u lice.« 

Nakon dojmljivog loretskog hodočašća dostigli smo 
kasno u nedjelju uvečer 13. studenog, cilj svog putovanja. 


66 



Nakon mnogih dojmova preko dana zaspali smo premoreni 
u vlaku i probudio nas je zov kolodvorskog činovnika: 
»Rim, Rim!« 

To nije bio san, bila sam u Rimu. Hotel »Jug« bio je 
kroz deset dana naše konačište; Celina i ja smo zauzele 
zajedničku sobu. 

Prvi dan smo proveli izvan zidina Rima, gdje su svi 
spomenici sačuvali svoj pečat starine. Modeme trgovine i 
veličanstveni hoteli u centru Rima prisjećali su me naprotiv 
na Pariz. Mislim rado na šetnje po Campagni. Neću iz¬ 
vještavati o svim mjestima koje smo razgledali, ima dosta 
knjiga koje ih opširno opisuju, ali bih željela prikazati 
najvažnije dojmove koji su mi se duboko usjekli. Na prvom 
mjestu željela bih spomenuti kolosej. Konačno sam vidjela 
arenu, u kojoj su mnogi mučenici prolili krv za Isusa. To je 
bila moja goruća želja, kleknuti na to sveto mjesto i poljubiti 
tlo, ali prvobitna arena je bila nekih osam metara ispod tla 
na kojem smo stajali, a nepremostiva prepreka sprječavala 
je pristup. Spustili se u unutrašnjost te trošne ruševine nije 
sigurno bilo bezopasno. A, ipak: Zar doći u Rim, a ne sići 
u kolosej? Ne, to bi bilo nemoguće! Tumačenje vodiča 

nisam uopće više slušala, jedna jedina misao me obuzimala: 
dolje u arenu - odmah. Tada je upravo pokraj mene prolazio 
radnik s ljestvama. To bi bilo najidealnije sredstvo, mislila 
sam. Srećom, odustala sam od te misli, jer bi me radnik 
sigurno smatrao ludom. Iznenada sam otkrila gomilu ru¬ 
ševina preko kojih je bilo nemoguće penjati se do ulaza i 
stići u arenu. Kriknula sam i viknula Celini: »Dođi, brzo! 
Ovdje ćemo proći.« Odmah smo skočile preko ograde i 
penjale smo se pažljivo ispod ruševine, koja se otkidala pod 
našim nogama. Naš brižljivi otac je primijetio opasnost i 
zvao nas natrag, ali smo prečule njegove riječi. 

Kad smo dostigle cilj svojih želja, tražila je Celina križ 
na tlu, koji označava mjesto na kojem su se borili kršćani. 
Kad smo ga našle, kleknule smo i pomolile se. Moje srce je 
silno udaralo kad sam poljubila tlo gdje su ubijeni prvi 
kršćani. A molila sam da smijem podnijeti mučeništvo za 
Isusa. Naš pothvat je iziskivao kratko vrijeme. Skupile smo 
još nekoliko kamenčića i opet smo se penjale oprezno gore 
na trošni zid. Kad nas je tata vidio sretne, nije nas mogao 
grditi, bio je čak malo ponosan na svoje hrabre kćeri. Dragi 
Bog je bio očito na našoj strani, jer hodočasnici nisu primi¬ 
jetili našu odsutnost, otišli su dalje i utonuli u prizor čudes¬ 
nih kamenih likova koloseja koji su predstavljali poganske 
bogove. 

Poslije koloseja posjetili smo katakombe, koje su iz¬ 
gledale isto onako kako sam ih bila zamislila prema opisi¬ 
vanju iz jedne knjige. Bez vodiča bismo se razišli u labirintu 
kilometre dugim hodnicima. Kad se naša hodočasnička 
skupina malo udaljila, ušuljale smo se Celina i ja u unu¬ 
trašnjost starog groba sv. Cecilije i uzeli za uspomenu malo 
zemlje. Prije svog putovanja u Rim nisam znala mnogo o 
svetici koju se štuje kao zaštitnicu crkvene glazbe, ali ne 
zbog njenog glazbenog talenta, nego jer je cijeli život bila 
lijepa melodija puna ljubavi prema Bogu i bližnjemu. Od 
tog dana bila je moja omiljena svetica. I posjećivanje crkve 
svete Janje veoma me je obradovalo, jer se naša sestra 

Paulina u Karmelu zvala sestra Agneza (Janja). Željela sam 
joj bezuvjetno donijeti uspomenu od njene zaštitnice. Čini 
mi se tako kao da mi je u tome pomogla sama sveta Janja, 
jer se iz mozaika, koji je potjecao iz njezinog vremena, 
odvojio jedan crveni kamenčić i pao upravo pred moje 
noge. Priuštila sam si da ga kao poklon svete Janje uzmem 
za Paulinu. 

Šest dana razgledavali smo najvažnije znamenitosti 
Rima. Navečer sam sjedila s Celinom u hotelskoj sobi i 
pričale smo do ponoći prilično glasno o doživljajima prošlih 
dana. Naš sobni susjed kucao nam je jako na zid kako bismo 
ušutjele. Nažalost, imao je siromašni pater malo razumi¬ 
jevanja za oduševljenje mladih ljudi, valjda je bio samo 
preumoran od naporna putovanja. 

Zapravo sam spoznala odlučujuće otkriće u susretu s 57 
svećenika svoje hodočasničke skupine. Svećenici nisu ni 
anđeli, ni bogovi; oni su jednostavno slabi i grešni ljudi kao 
i mi. Dosad sam ih susretala samo kod svete mise, vjero¬ 
nauka, u ispovjedaonici i kod drugih svećeničkih dužnosti; 
sada sam ih doživjela u vlaku, hotelu, kod stola... čula sam 
njihov razgovor i vidjela njihovo ponašanje. Po tom isku¬ 
stvu sam shvatila zašto sestre u Karmelu mole ne samo za 
obraćenje grešnika, nego posebno za svećenike. To me je 
ojačalo u svom pozivu i mojoj gorućoj želji da što prije 
postanem karmelićanka. 


»Fijasko« u Rimu 

Stvarni cilj svog putovanja u Rim nisam zaboravila, 
unatoč mnogim očaravajućim doživljajima. I bila je sad tu, 
nedjelja 20. studenog koju sam dugo iščekivala i ujedno 
sam je se pribojavala. Biskup Hugonin nije poslao obećani 
odgovor. Preko pisma svoje sestre Pauline doznali smo da 
nije baš na mojoj strani. Sada mi je sveti Otac bio moje 
jedino spasiteljsko sidro... Da bih dobila dopuštenje od 

njega za ulazak u Karmel, morala sam ga stoga sama moliti. 
Prije svega morala sam se odvažiti da ga oslovim pred 
cijelom javnošću. Paulina mi je pisala kako da to uradim, 
moja sestrična Marija Guerin dala mi je do znanja da se za 
mene mole u Lisieuxu dok »ne puknu klecala«. 

U moje doba postojali su još strogi propisi za sudionike 
na papinskoj audijenciji: djevojke i žene su nosile crne 
haljine a kao pokrivač za glavu čipkasti veo. Osim toga 
ukrasili smo se s plavo-bijelim pojasom, na kojem je bila 
obješena medalja pape Lava XIII. Kad smo tako svečano 
krenuli u Vatikan, pljuštilo je kao iz kabla. To je loš pred¬ 
znak, mislila sam, jer kod svih važnih događaja mog života, 
priroda je slika moje duše: u tužnim danima plakalo je nebo 
sa mnom, u radosnim danima sjalo je sunce. 

U 7.30 h sakupili su se hodočasnici u papinskoj kapeli. 
Svi smo bih duboko ganuti kad je ulazio sveti Otac i kad 
nas je blagosivljao. Uskoro smo slavili s njim svetu misu. 
Moje srce je udaralo snažno, a moje molitve su bile žarke 
kad je Isus kod pretvorbe u znaku kruha i vina sišao na oltar. 
Imala sam nutarnju sigurnost: Isus me razumije i on je na 
mojoj strani. 

Odmah nakon svete mise koju je služio Papa, slavila se 
još jedna sveta misa zahvalnica s hodočasnicima, a zatim 
smo konačno ušli u veliku dvoranu za audijenciju. Papa je 
sjedio nešto povišen na naslonjaču s jednostavnom bijelom 
reverendom i obučen u pelerinu iste boje, na glavi je nosio 
bijelu kapicu, ne tiaru kao obično. Bio je okružen kardi¬ 
nalima i biskupima koji su svetom Ocu predstavljali svoje 
biskupije. Našu biskupiju je zastupao generalni vikar 
Rćverony. 

Kao dar primio je papa prekrasnu misnicu od čipaka 
koja je izrađivana 8 tisuća radnih dana. 

Zatim je prošla naša hodočasnička skupina: najprije 
žene, odmah potom svećenici i muškarci. Po odgovara¬ 
jućem propisu smo klekli jedno za drugim pred svetim 
Ocem, poljubili nogu i ruku kao izraz poštovanja i primili 

blagoslov. Ponajprije je papa imao za svakoga ljubaznu 
riječ, ipak vrijeme je tjeralo. Otac Revćrony koji je na moju 
nesreću stajao kraj svetog Oca, strogo je zabranio da se što 
govori Papi, koji je već bio preumoran. Počela sam se 
kolebati u svojoj hrabrosti. Pogledala sam Celinu pitajući 
je, a moje srce je udaralo kao da će puknuti, »Govori«, rekla 
mi je odlučno. Već sljedeći trenutak klečala sam pred 
Papom. Nakon što sam poljubila njegovu nogu, pružio mi 
je ruku. Ali, umjesto daje poljubim metnula sam svoju ruku 
u njegovu. U suzama sam rekla: »Sveti Oče, molim vas 
veliku milost!« Tada je papa nagnuo glavu prema meni tako 
da se njegovo lice skoro doticalo moga i ja vidjeh kako su 
se njegove crne i duboke oči uprle u mene i kao da prodiru 
do dna moje duše. »Sveti oče!« ponovila sam mu, »dopustite 
mi da u čast Vašeg jubileja uđem 5 petnaest godina u 
Karmel!« Iznenađen i u isto vrijeme ljutit, intervenirao je 
generalni vikar Rćvćrony: »Sveti Oče!, to je djevojčica koja 
želi s 15 godina u Karmel, ali poglavari to raspravljaju ovaj 
čas!« 

»Dobro drago dijete«, odgovorio je Sveti Otac gleda¬ 
jući me s dobrotom, »učini kako odluče poglavari!« Tada 
sam sklopila svoje ruke, uprla se u njegova koljena i po¬ 
kušala zadnji napor, tako da sam molila vapijućim glasom: 
»Oh, Sveti Oče, kad biste vi rekli da, svi bi na to pristali...!« 
Pogledao me je ravno u oči i izgovorio ove riječi na¬ 
glašavajući svaki slog: »Hajde... hajde... ući ćeš ako to 
dragi Bog bude htio...!« Njegove riječi imale su nešto tako 
prodorno. Kako me je dobrota Svetog Oca hrabrila, htjela 
sam još govoriti, ali me dva počasna stražara uljudno 
dotakoše da ustanem. Videći da to nije dovoljno, uzeše me 
za ruke, prečasni Reverony im je pomogao da me dignu, jer 
sam još ostala sa sklopljenim rukama, naslonjena na ko¬ 
ljena Lava XIII. i oni me silom odvojiše od njegovih nogu... 
U času kad su me tako uklanjali, sveti otac stavi svoju ruku 
na moje usne a onda digne da me blagoslovi. Moje oči su 
se napunile suzama kad su me obadvojica gardista nosila 
prema izlazu. 

Celina je bila svjedok ganutljivog prizora. Potom je ona 
kleknula pred svetog oca i smogla je snage da ga zamoli 
posebni blagoslov za Karmel iz Lisieuxa. Otac Revćrony 
bio je vrlo srdit i uzvratio je jakim glasom: »Karmel je već 
blagoslovljen!« 

Tata, koji se već nalazio u hodočasničkoj skupini, nije 
bio bez uspjeha. Kad je došao pred Papu, predstavio ga je 
generalni vikar kao oca triju redovnica, nije rekao da smo 
Celina i ja njegove kćeri. Sveti otac je stavio svoju ruku na 
tatinu glavu i blagoslovio ga. Pred dvoranom za audijenciju 
susreli smo našeg ljubljenog tatu. Kad me je vidio u suzama, 
uzaludno me je pokušao tješiti. Sve je izgledalo gotovo, 
veliko putovanje nije koristilo ništa. 

U jednom opširnom pismu podijelila sam s Paulinom 
svoju nevolju:»0, Paulina, ne mogu ti reći što sam osjetila. 
Bila sam kao razorena i osjećala sam se napuštena i ja sam 
još tako daleko, tako daleko... Dok ti pišem ovo pismo 
najradije bih plakala, jer mi je srce tako teško. Ipak dragi 
Bog mi nije mogao poslati kušnje koje nadilaze moju snagu. 
Dao mije hrabrost da to podnesem. Oh, one su vrlo velike... 
Ali, Paulina, ja sam se prikazala djetetu Isusu da budem 
njegova mala igračka. Rekla sam mu neka me ne drži kao 
vrijednu igračku, koju djeca smiju samo gledati, a ne 
usuđuju se dirati je, nego kao lopticu bez vrijednosti, koju 
može baciti na zemlju, gurati je nogom, probosti, ostaviti u 
kutu ili čak pritisnuti na svoje srce... Da, želim drage volje 
činiti sve što On želi!« 

U nutrini svog srca osjećala sam duboki mir, jer sam 
učinila sve što je bilo moguće da odgovorim na Božji poziv. 
On mi se činio daleko i nisam otkrivala njegovu blizinu. 
Tog dana sunce se nije usudilo sjati. Osim toga, lijepo plavo 
nebo Italije, prekriveno tamnim oblacima, nije prestalo 
plakati sa mnom. Moje putovanje nije imalo više nikakvog 
čara u mojom očima, a ipak je nastavljeno dalje. 


72 



Putovanje se nastavlja dalje 

Dan poslije uzrujavajuće audijencije vozili smo se već 
sljedećeg jutra u Napulj i Pompeje da pogledamo te diljem 
svijeta čuvene gradove. Na putu prema onamo mogli su 
hodočasnici prikratiti vrijeme u kolima za ručavanje za 
obilnim stolom. Celina i ja smo ostale u kupeu. Iznenada su 
se vrata otvorila. Monsinjor Legoux, generalni vikar bi¬ 
skupije Contances pogledao me je smiješeći se i rekao: »No, 
kako naša mala karmelićanka ?«... Tada mi je bilo jasno da 
je cijeli hodočasnički vlak znao za moju tajnu; srećom nitko 
nije sa mnom o tome govorio. U simpatičnim i ljubaznim 
pogledima suputnika mogla sam uvidjeti da nitko nije bio 
ljut na mene, upravo je bilo suprotno. 

U Pompejima pustio je Vezuv »nama u čast« silno 
gruvanje topova i iz njegova kratera izlazio je svijetli dim. 
Tragovi, koje je ostavljao na ruševinama grada, bili su 
zastrašujući. Napulj je naprotiv pun pulsirajućeg života. 
Odatle smo pošli na izlet, s kočijom koja je bila upregnuta 
s dva konja, u samostan svetog Martina, visoko na bre¬ 
žuljku, koji nam je omogućivao prekrasan pogled na cijeli 
grad. Na povratku su kočijašu pobjegli konji i pripisujem 
samo zaštiti našeg svetog anđela čuvara da smo došli zdravi 
u svoj hotel. To je bio, kao i svi drugi, kneževski hotel. 
Nikada prije nisam bila u jednom takvom luksuznom ho¬ 
telu. Upravo sam tu bila svjesna da bogatstvo nije sve. 
Tisuću puta bih bila sretnija pod slamnatim krovom u nadi 
da ću uskoro ući u Karmel, nego s gorčinom u srcu usred 
pozlaćenih zidova, bijelih mramornih stepenica i svilenih 
sagova. Pri tom iskustvu zadobila sam dragocjeno otkriće: 
RADOST SE NE NALAZI U STVARIMA NEGO U NUTRINI 
DUŠE, može se isto tako posjedovati u zatvoru kao i u 
palači. 

U Asizu sam doživjela malu avanturu. Nakon što smo 
posjetili gradove svetog Franje i svete Klare, izgubila sam 
u samostanu svoj pojas. Zbog vremena koje sam upotrije- 

bila za traženje i pričvršćivanje plavo-bijelog pojasa, zakas¬ 
nila sam na vrijeme polaska. Kad sam došla na samostanska 
vrata, vidjela sam još samo kola generalnog vikara Rć- 
veronya! Da trčim sada za kolima, koja nisam već vidjela i 
da se izvrgnem opasnosti da zakasnim na vlak ili da za¬ 
molim gospodina Reveronya za jedno mjesto u kolima? 
Odlučila sam se za posljednje i pametnije rješenje. Da 
sakrijem svoju zbunjenost, izložila sam nu samopouzdano 
kritični položaj u kojem sam se našla. Jer su kola u kojima 
su bile visoke ličnosti bila zauzeta, dovela sam ga sama u 
zbunjenost. Ipak jedan gospodin sišao je odmah, ponudio 
mije svoje mjesto i sjeo skromno pokraj kočijaŠa. Bila sam 
nalik na vjevericu uhvaćena u zamku. Meni nasuprot sjedio 
je onaj kojeg sam se plašila, otac Rćvćrony. On je međutim 
bio vrlo ljubazan i prekidao bi s vremena na vrijeme razgo¬ 
vor da bi sa mnom razgovarao o Karmelu. Na moje ve lik o 
iznenađenje obećao mi je čak da će učiniti sve moguće da 
se želja moga srca ostvari. 

Kasnije sam doznala razlog njegove promjene stava: 
Tata je u Rimu posjetio poznatog i utjecajnog čovjeka, brata 
Simeona utemeljitelja i ravnatelja kolegija školske braće 
svetog Josipa. Ondje se slučajno susreo s generalnim vi¬ 
karom Rćvćronyom. U prisutnosti brata Simeona predbacio 
mu je tata na ljubazan način što me nije podržao kod svetog 
Oca. Zatim je ispripovijedio povijest svoje kraljice bratu 
Simeonu. Časni starac je slušao njegovu pripovijest s 
velikim zanimanjem i učinio je neke bilješke. Na kraju je 
rekao ganuto: »Takvo se što još nije doživjelo u Italiji!« 
Očito je otac Rćvćrony bio dirnut tim susretom i promislio 
je još jednom cijelu stvar. 

Dragi Bog umije izvanredno iskoristiti i male stvari da 
bi iz njih učinio nešto dobro za nas. Tako je izgubljeni pojas 
bio povod sretnog susreta s gospodinom vikarom. Njegovo 
obećanje bilo je balzam na moje rane. 

Pri dolasku na kolodvor izvukli su svi svoje novčarke 
da dadu kočijašu napojnicu. Otac Rćverony nije dopustio 
da ja nešto dadnem, darovao je za nas oboje kovanicu. 

Na našem daljnjem turističkom programu bila je Fi¬ 
renca, uistinu raskošan grad. Živo sam se zanimala za 
tamošnji karmećilanski samostan. U sredini kora stajao je 
lijes s tijelom svete Magdalene de Pazzi. Svi hodočasnici 
su željeli svojom krunicom dodirnuti svetičin grob, ali samo 
je moja ruka bila dovoljno malena da se provuče kroz otvor 
korskih rešetki. Bila sam ponosna što mi je povjerena ta 
časna služba. 

Nakon što smo 26. i 27. studenog pogledali Pizu i 
Genovu, krenuli smo prema Francuskoj i imali smo prek¬ 
rasan pogled duž mora. Oluja je tjerala vodu tako silno da 
su valovi skoro dosezali naš vlak; u večernjem sumraku bio 
je taj prizor puno dojmljiviji. U mnogim malim morskim 
lukama gorjelo je tisuće svjetiljki, a na tamnoplavom nebu 
svjetlucale su prve zvijezde. Sve sam to vidjela prvi i zadnji 
put u svom životu. Bez žaljenja radovala sam se svemu, 
moje srce je čeznulo za ljepotama neba. 

Tata mi je predložio čak još jedno putovanje u Je¬ 
ruzalem. Bila je to naravno primamljiva ponuda posjetiti 
gradove u kojima je naš Gospodin i Spasitelj Isus Krist 
naviještao Radosnu vijest, liječio bolesne i svoj život dao 
za nas. Ali ne, nisam željela poduzimati više nikakvo ho¬ 
dočašće, moj jedini cilj je bio baš Karmel. Ah, osjećala sam: 
prije nego se otvore njegova vrata za ulazak, moram se 
nadalje boriti i trpjeti. S bezgraničnim povjerenjem nadala 
sam se da ću ući 25. prosinca na godišnjicu svoje velike 
obraćeničke milosti. 

U međuvremenu dostigli smo posljednju postaju svog 
hodočašća, grad Fourvičre. U bazilici smo slavili misu 
zahvalnicu za obilje milosti koje smo primili i za sve 
veličanstvenosti koje smo doživjeli. U noći 2. prosinca došli 
smo u Pariz u Gare de Lyon. Bez daljnjeg zadržavanja 
krenuli smo žurno u Lisieux. Vrijeme je jurilo, bila su još 
samo 23 dana do Božića. 

Čekati, uvijek samo čekati 

Jedva što smo stigli u Lisieux, uputili smo se u posjet 
Karmelu. Kakav je bio ponovni susret! Nakon mjesec dana 
odvojenosti, koji mi se činio duži, imali smo mnogo toga 
za ispripovijedati. Učinilo mi se dobro da Paulini mogu 
otvoreno ispričati sve doživljaje, prije svega susret sa sve¬ 
tim Ocem. Ona me je najbolje razumjela i pronašla je prave 
riječi kako bi utješila moju sirotu i ranjenu dušu. Paulina mi 
je potom dala savjet da pišem biskupu i da ga podsjetim na 
njegovo obećanje. Kod kuće sam odmah sjela i napisala 
kako sam najbolje znala, ali ujak Izidor je smatrao moje 
izraze previše jednostavnim pa je sastavio novo pismo. U 
isto vrijeme otišla je pošiljka generalnom vikaru Rćvero- 
nyu, da ga podsjeti na njegovo obećanje. Jedva što sam 
odnijela pismo, čekala sam nestrpljivo na odgovor s 
dopuštenjem. Svaki dan poslije svete mise pratio me je tata 
na poštu u nadi da ću primiti vijest za kojom sam čeznula! 
Ništa... Svaki dan novo razočaranje! 

Pater poglavar Karmela je odavno bio već obaviješten 
o mojoj audijenciji kod Pape i očito je bio rasrđen. Dne 8. 
prosinca odgovorio je vrlo energično Majci Genovevi, koja 
ga je molila da moj ulazak bude za Božić: »Ne govorite mi 
više o tom ulasku! Moglo bi se pomisliti da spasenje cijele 
zajednice ovisi o ulasku tog djeteta. Ona treba ostati kod 
svog oca dok ne bude punoljetna. Molim vas da mi ne 
govorite više o tom sporu.« 

Ujak Izidor, koji je u međuvremenu bio sasvim na mojoj 
strani, zauzeo se za mene. Susret s patrom superiorom, koji 
se nepokolebivo držao svog stajališta, isto tako je propao. 
Nije mi preostalo ništa više nego čekati, uvijek samo čekati! 

Božić 1887. je došao. Isus me je očigledno zaboravio, 
ostavio je svoju malu loptu da leti na podu, a da je i ne 
pogleda. Na putu prema ponoćki moje srce je bilo slom¬ 
ljeno, toliko sam računala s tim da ću je slaviti u Karmelu. 
Ta kušnja stavila je moju vjeru na teško iskušenje. Plakala 
sam cijeli dan. 

Poslije podne blistajućeg blagdana posjetila sam Kar- 
melićanke, koje su mi u govornici priredile veliko izne¬ 
nađenje: tu je ležalo prekrasno dijete Isus s malom loptom 
u ruci na kojoj je stajalo moje ime. Karmelićanke su mi 
pjevale pjesmu, koju je Paulina izričito sastavila za mene. 
Svaka riječ je ulijevala utjehu u moju dušu. 

Polako sam shvaćala da je iskušenje vjere jačalo moju 
dušu i učvrstilo moju vjeru. U Svetom pismu sam pronašla 
nekoliko primjera za to: Kad je Isusova Majka rekla na 
svadbi u Kani Galilejskoj svome Sinu: »Nemaju više vi¬ 
na!«, On nije odmah načinio čudo, nego je iskušao njenu 
vjeru riječima: »Moj čas još nije došao!« Kakva je samo 
nagrada slijedila nakon toga iskušenja, Isus je pretvorio 12 
vrčeva vode u vino. 

U jedanaestom poglavlju Ivanova evanđelja dopustio je 
Isus da umre njegov prijatelj Lazar, makar su ga Marija i 
Marta obavijestile da je bolestan. Isus je htio iskušati i 
ojačati njihovu vjeru. »Ja sam Uskrsnuće i Život, tko u mene 
vjeruje, ako i umre, živjet će. I tko god živi i vjeruje u mene, 
neće umrijeti nikada. Vjeruješ li ovo? Marta mu odgovori: 
»Da, Gospodine! Ja vjerujem da si ti Krist, Sin Božji...«(Iv 
11,25-27). Kad je zatim išla s Isusom na grob svoga brata, 
posumnjala je još jednom, jer je on ipak već četiri dana bio 
mrtav. Kaže joj Isus: »Nisam Ii ti rekao: budeš li vjerovala, 
vidjet ćeš slavu Božju?« (Iv 14,40). Da, i zatim su smjele 
Marta i Marija doživjeti da Isus, Sin Božji ima moć da 
uskrisi mrtve. 

Tako je Isus htio iskušati i moju vjeru. Nisam mu više 
stavljala nikakav rok! 


Dobra vijest 

Napokon! 1. siječnja 1888. jedan dan prije mog 15. 
rođendana priopćila mi je majka priorica Marija Gonzaga 
da je biskup Hugonin pristao na moj ulazak. Taj pozitivni 

odgovor primila je već 28. prosinca, na blagdan Nevine 
dječice, ali mi ga je prešutjela zato što me je htjela primiti 
u samostan tek poslije korizme. Točan datum mi ipak još 
nije odala. Dakle još jednom čekati! Tri mjeseca, to mi se 
činilo kao vječnost. 

Nakon što sam svoju bol isplakala i donekle prevla¬ 
davala svoje razočaranje, prepoznala sam vrijednost vre¬ 
mena koje mi je još bilo darovano i odlučila sam se 
pripraviti raznoraznim pokorama za samostanski život. 
Tata i moje sestre su me kao najmlađu prilično r azm azili. 
U samotanskoj zajednici neću više imati povlašten položaj. 

Kad govorim o pokorničkim vježbama (pokori), onda 
ni u kojem slučaju ne mislim na pokore svetaca. Ja sam se 
vježbala u svladavanju svoje samovolje, u ustezanju od 
prigovora, u iskazivanju malih usluga ne tražeći od njih 
koristi, u tome da se ne naslanjam na leđa... Po tim sitni¬ 
cama pripravljala sam se da postanem Isusova zaručnica. 
Na taj način vrijeme čekanja je proletjelo za tren oka, a ja 
sam rasla u ljubavi i poniznosti, osobine koje su nužno 
potrebne za život u zajednici. 

Svršetkom ožujka primila sam vijest iz Karmela da u 
ponedjeljak 9. travnja, na blagdan Navještenja, smijem ući 
u samostan. Voljela sam posebno taj blagdan; podsjećao je 
na dan kad je anđeo Mariji donio radosnu vijest da će postati 
Majka Božja. Veliki Bog se je učinio malenim da bi za nas 
postao čovjekom. Moje srce je kliktalo od radosti poradi tog 
lijepog dana ulaska u samostan. 

Četvrto poglavlje 

U KARMELSKOM SAMOSTANU U 
LISIEUXU 


Moj rastanak s Buissonnetsom 

Navečer prije mog odlaska u Karmel, sakupili su se 
moji najbliži rođaci za veliki obiteljski stol u dnevnoj sobi, 
gdje sam posljednji put zauzela svoje mjesto. Kako ipak 
takav rastanak razdire srce! Upravo tada kad bi se najradije 
povukla u svoju sobu kako bi sakrila bol rastanka, zasipaju 
te milovanjima i najnježnijim riječima, koje još više 
otežavaju odvajanje. Tata je bio vrlo šutljiv, ali njegov 
pogled pun ljubavi počivao je na meni... Moja ujna je 



Ulaz u Karmel u Lisieuxu 

neprestano plakala, a ujak Izidor iskazivao mi je tisuću 
ljubaznosti. Također moje rođakinje Ivana i Marija obasi¬ 
pale su me svakojakim riječima. Marija me uzela na stranu 
i molila za oproštenje zbog svih briga za koje misli da mi 
ih je zadala. Moja sestra Leonija me obasipala poljupcima. 
Najteže mi je pao rastanak sa svojom Celinom. U po¬ 
sljednjoj noći, koju smo provele zajedno, bilo je još puno 
toga za reći. Prije svega molile smo za snagu koja će nam 
olakšati rastanak. 

Ujutro žuđenog dana, ponedjeljak 9. travnja 1888. ba¬ 
cila sam posljednji put pogled na Buissonnets, lijepo gni¬ 
jezdo svog djetinjstva, kojeg više nikad neću vidjeti. Tada 
sam krenula na put prema Karmelu s tatom, Leonijom i 
Celinom. 


Sad sam zauvijek ovdje 

Na svetu misu u 7 sati, u Karmelskoj kapeli, okupili su 
se kao prethodne večeri još jednom svi moji rođaci. Nakon 
stoje Isus u svetoj pričesti svratio u naša srca, čula sam oko 
sebe samo jecaje. Bila sam jedina, koja nije prolila nijedne 
suze, ipak moje srce je snažno udaralo te sam mislila da će 
svaki trenutak iskočiti. Imala sam također osjećaj da sam 
potpuno slomljena i mislila sam da neću moći napraviti ni 
jedan korak naprijed. Kad nam se dao znak da dođemo do 
klauzumih vrata, koračala sam usprkos svemu naprijed. 
Kakav trenutak! Kakav smrtni strah! To se mora doživjeti, 
da bi se znalo što znači takav korak. 

Izvana nitko nije zapazio kako sam bila uzbuđena. Po 
redu sam se zagrlila sa svim svojim rođacima, i na kraju 
sam klekla pred svog ljubljenog oca da primim njegov 
blagoslov. I on je kleknuo i sa suzama u očima me je 
blagoslovio. Što se moglo odigravati u njegovu srcu? Kakva 
neizreciva žrtva je morala biti za oca kad svoje dijete, koje 
je još u proljeću svog života, dariva Bogu. 

Terezijina ćelija 


Polako su se otvorila samostanska vrata. Cijela zajed¬ 
nica se okupila kako bi me prihvatila u svoje zajedništvo. 
Bio je prisutan i duhovnik sestara, otac Delatroelte. On se 
još nije pomirio s tim što sam dobila dopuštenje za ulazak 
u Karmel unatoč svojoj mladoj dobi, njegove riječi su 
skamenile sve okupljene: »E pa dobro, moje mnogo po- 

štovane majke, sad možete pjevati ’Te Deum’! Kao za¬ 
mjenik biskupa predajem vam ovo dijete s 15 godina, čiji 
ste ulazak željele. Nadam se da se vaše očekivanje neće 
razočarati, ipak podsjećam vas, u slučaju da se nešto dogodi, 
vi snosite za to odgovornost.« Svi su moji rođaci briznuli u 
plač. Nekoliko trenutaka kasnije prekoračila sam prag i 
samostanska vrata su se zatvorila. Majčinskom radošću 
zagrlile su me najprije moje dvije sestre Paulina i Marija, a 
zatim srdačno sve sestre, koje su sada moja nova obitelj. 

Kao sve postulantice odveli su me isto tako u kor. Zbog 
izloženog Presvetog bilo je polutamno. Klekla sam kratko 
da se zahvalim. Majka Marija Gonzaga pokazala mi je 
različite samostanske prostorije: dvoranu za sjednice, bla¬ 
govaonicu, sobu za odmor, kuhinju i tako dalje, zatim me 
je odvela na prvi kat u moju ćeliju, prostor od 2,10 m širine 
i 3,70 m dužine. Pokućstvo se moglo izbrojiti: ležaj sa 
smeđom dekom, mala klupa bez naslona, jedna petrolejka, 
pješčani sat. Na zidu je visio drveni križ bez korpusa, 
škropionica i bilo je nekoliko vješalica za haljine. Kroz 
prozor sam vidjela krov od škriljevca i nebo. Mislila sam 
da sam premještena u pustinju, unatoč svemu bila sam 
sretna zbog svoje jednostavne ćelije. S radošću sam po¬ 
navljala riječi: »Sad sam zauvijek ovdje, zauvijek!« 

Svoje lijepe haljine zamijenila sam s dugom plavom 
haljinom i crnom pelerinom kakav je bio običaj za postu¬ 
lantice. Moje duge plave kose su nestale ispod tamne kape. 


Moji prvi koraci u samostanu 

Dragi Bog mi je udijelio milost da nisam imala NI 
JEDNE JEDINE obmane kad sam stupala u Karmel. Našla 
sam da je samostanski život upravo onakav kako sam ga 
zamišljala; nijedna žrtva me nije iznenadila. 

Korak po korak uvodila sam se u samostanski život, koji 
je bio ispunjen uvijek u istom ritmu; 6 sati molitve u koru 

(sveta misa, časoslov, meditacija), 5 sati rada (pripremanje 
hostija, crtanje svetih slika, šivanje, domaćinstvo, rad u 
vrtu), dva obroka i dva sata zajedničkog odmora u kojima 
su se također obavljali manji poslovi. Izvan odmora ob- 
državala se stroga šutnja, radovi su se većinom obavljali u 
samoći naše ćelije. 

Uskoro su nadošle nutarnje i vanjske kušnje: Moja duša 
bila je sagorena i pripuštena suhoj zemlji na kojoj ništa više 
ne raste. Od početnog osjećaja sreće ništa se više nije 
osjećalo i molitva je bila za me kao naporni rad. Bog je 
dopustio da naša majka priorica bude prema meni stroga, 
iako toga nije bila uopće svjesna. Nikad je nisam susrela a 
da nisam primila bilo kakvu opomenu. Sjećam se kako je 
jednog dana ugledala na hodniku paučinu. Pred okupljenom 
zajednicom rekla mi je: »Vidi se dobro da petnaestogo¬ 
dišnje dijete čisti hodnike. To je uistinu žalosno! Skini 
odmah paučinu! I obavljaj ubuduće savjesnije svoje pos¬ 
love!« 

U vrijeme postulata slala me je naša učiteljica novakinja 
svaki dan u pola pet poslije podne u vrt da plijevim korov. 
To me je koštalo velikog svladavanja, jer sam bila gotovo 
sigurna da ću putem susresti Majku Mariju Gonzagu. Jed¬ 
nom mi je rekla: »Ah, ovo dijete uopće ništa ne radi! Kakva 
je to novakinja koju se mora svakodnevno slati u šetnju!« I 
tako je bilo u svemu, ništa joj nisam mogla učiniti pravo. 

Sve te kušnje prihvatila sam s ljubavlju, premda je to 
često bila velika nutarnja borba, šutjeti kad me okrivljuju, 
ne prigovarati ili se ne ispričavati. Sto bi bilo od mene da 
sam bila igračka redovničke zajednice, kako su mislili neki 
ljudi u Lisieuxu. Zahvaljujem dragom Bogu za strogi odgoj 
naše majke priorice, jer nisam došla u Karmel da živim s 
mojim sestrama Marijom i Paulinom i da me one nadalje 
tetoše; slijedila sam isključivo Isusov zov! Da, došla sam u 
Karmel da spašavam duše, naročito da molim za svećenike. 
Ako se postavi tako visoki cilj, ne može se provoditi lago¬ 
dan život, nego se moraju upotrijebiti sva prikladna sred- 

stva. Isus ml je dao spoznati da će mi po križu darivati duše, 
radi toga sam htjela prihvatiti sve neugodnosti i patnje. Bez 
pretjerivanja mogu reći da sam susrela na svojim prvim 
koracima u samostanu više tmja nego ruža. 

S nikim nisam razgovarala o toj nutarnjoj patnji. Što se 
u meni događalo, ne mogu izraziti, riječi mi jednostavno 
nedostaju. Duhovni razgovori s našom učiteljicom postali 
su mi muka, istinsko duhovno mučeništvo. Makar sam je 
voljela i smatrala je sveticom, nisam joj mogla otvoriti svoje 
duše. 8. svibnja 1888. pisala sam prvi put iz Karmela svojoj 
dragoj Celini: 

»Draga Celina! 

Šaljem ti, moja Celina, dva rupčića da ih izvezeš na 
stroju. Znam da imaš puno posla, ali tu uslugu nećeš odbiti 
svojoj Tereziji. Mislim da bi dva veza bila dovoljna. Kod 
jednog je porub preuzak i molim te ako možeš izostavi drugi. 
Htjela bih ih imati rado sutra poslije ručka, jer je u četvrtak 
Uzašašće. 

Danas prije četiri godine išla sam na prvu svetu pričest. 
Misliš li ti na to?... Koje milosti mi je udijelio dragi Bog 
od tog trenutka. 

Moja draga Celina, ima trenutaka kad se pitam je li to 
doista istina da sam doista u Karmelu. Ponekad ne mogu 
vjerovati. Sto sam učinila za dragog Boga da me obasipa 
milostima? 

Sutra je mjesec dana da sam otišla od tebe, ali mi se 
čini kao da uopće nismo odvojene: zar je važno u kojem 
mjestu se nalazimo?... Kad bi nas ocean razdvojio, mi ćemo 
ostati i nadalje sjedinjene, jer su naše želje istovjetne i naše 
srce jednako kuca... Uvjerena sam da razumiješ. (Zar je 
važno smiješi li se život ili je tužan, nećemo zakasniti na 
cilj.) Dan bez patnje je za karmelićanku izgubljen dan. Za 
tebe vrijedi to isto, jer ti si karmelićanka u srcu. 

Zagrli za mene Leoniju. 

Tvoja mala sestra Terezija od djeteta Isusa.« 

Kako je ne bih uznemirila, nisam podijelila s Celinom 
ništa konkretno o svojim nutarnjim kušnjama i patnjama. K 
tome niti sam se htjela žaliti niti diviti. Isus mi daje da uvijek 
sve više shvaćan da se istinska slava sastoji da pred ljudima 
budeš nepoznat i da do tebe ništa ne drže. Kako božansko 
lice nije bilo prepoznato u svijetu, tako želim i ja biti 
nepoznata i nepoštivana. 

U milom mjesecu svibnju, sa svojim prelijevajućim 
proljetnim raskošima u našem samostanskom vrtu, slavili 
smo polaganje zavjeta naše sestre Marije. Pater Pichon 
isusovac, prijatelj naše obitelji primio je zavjete. Primjer¬ 
eno samostanskom običaju, smjela sam Mariji staviti vi¬ 
jenac od ruža. 

Poslije tog blistajućeg blagdana držao je pater Pichon u 
našoj zajednici višednevne duhovne vježbe. Kao iskusni 
dušobrižnik spoznao je patnje i borbe u mom mladom 
redovničkom životu i moje strahove od grijeha. Pater 
Pichon bio je nemalo iznenađen zbog mog duševnog stanja. 
Smatrao me je djetetom bez problema. Ipak mi je sada rekao 
utješne riječi: u nazočnosti Božjoj, Presvete Djevice i svih 
svetaca izjavljujem vam da nikada niste učinili ni jednog 
jedinog smrtnog grijeha. Zatim je nadodao: »Zahvalite 
dragom Bogu za ono što čini za vas, jer kad bi vas ON 
napustio, vi biste mjesto anđelčića postali mali vrag.« To 
mi nije bilo teško povjerovati. U zajedničkom životu s 26 
sestara različitih temperamenata i karaktera upoznavala 
sam neprestano svoje slabosti. Sestri svetog Vinka Paul- 
skog nadjenula sam ime »veliko kozle« zbog njene za¬ 
jedljive kritike. Bila je izvanredna vezilja i nije propustila 
da kaže našoj majci priorici: »Mlada postulantica uopće nije 
sposobna za ručne radove, neće nikada biti korisna zajed¬ 
nici.« Bio je to pun pogodak na moju preveliku osjetljivost. 
Nije se zadovoljila time, sestra svetog Vinka Paulskog 
rijetko je propuštala priliku da mi napomene što neugodno. 
Unatoč tomu trudila sam se svaki put da joj se nasmiješim, 
Isus sam zna koliko me je to stajalo nutarnje borbe. 

Moje obadvije sestre Paulina i Marija pokušavale su se 
više puta zauzimati za mene s ljubavlju - kao u Buisson- 
netsu. To je izazivalo izrugivanje i ljubomoru u zajednici. 
Kad mi je opet jednom moja kuma Marija htjela darovati 
svoju majčinsku potporu, odgovorila sam joj ljubazno, ali 
odlučno: »Zahvaljujem ti. Bila bih radosna kad bih mogla 
ostati kod tebe, ali je bolje da se toga odreknem, jer mi 
nismo više kod kuće.« 

Ta situacija je bila skrajnje teška za mene. Došla sam 
zbog Isusa u Karmel i morala sam se stoga boriti da po¬ 
stanem neovisna o obadvjema svojim sestrama i da pro¬ 
nađem svoj vlastiti put. Zaključne riječi patra Pichona u 
razgovoru za vrijeme ispovijedi, pomogle su mi pri tome: 
»Moje dijete, neka Gospodin bude tvoj poglavar i učitelj.« 
Od tog susreta bila sam oslobođena i prepustila sam se 
Božjem vodstvu. 

Nakon prekrasne proslave Marijinih zavjeta i blagos¬ 
lovljenih duhovnih vježbi pogodila nas je vijest o tatinom 
lošem zdravstvenom stanju kao grom iz vedra neba. Već 1. 
svibnja 1887. imao je prvi moždani udar. Obadvije su mu 
noge bile oduzete, ali jaka konstrukcija mog ljubljenog 
kralja prevladala je uskoro tu krizu. Prije nekoliko mjeseci 
poduzeo je on s Celinom i sa mnom veliko putovanje u 
Italiju, što je njegovo stanje nažalost dosta uzdrmalo. Celina 
mi je priopćila u pismu sljedeće: 

»Ovaj siromašni tatica čini mi se sada tako star i iscrp¬ 
ljen. Kad bi ga vidjela kako svako jutro klekne na klecalo, 
koliko može dobro, tada pobuđuje na plač. Moje srce je 
razdrto i pretpostavljam da će on uskoro umrijeti.« 

Ovapnjivanje koje je sve više napredovalo, vrtoglavice, 
gubitak svijesti, želja za bijegom, sve nas je to veoma 
zabrinulo za našeg ljubljenog oca. 

Kolike je već morao prinijeti žrtve! Bio je spreman da 
sve svoje kćeri daruje Bogu. Celina je nedavno odbila 
ženidbenu prigodu i tati priopćila da i ona osjeća da je 
pozvana u Karmel. Sad mu je napokon bilo jasno da će na 

kraju svog života postati osamljen. Ali njegova vjera i 
velikodušnost oduprli su se svim kušnjama. Dan nakon mog 
ulaska u Karmel pisao je tata svom prijatelju: »Jučer je 
Terezija, moja mala kraljica ušla u Karmel. Takvu žrtvu 
može tražiti samo Bog. On mi pomaže da se moje srce 
prelijeva radošću usred suza.« 

23. lipnja 1888. bio je za nas najstrašniji dan. U Buis- 
sonnetsu je vladala panika: Leonija i Celina, kojima je 
pomagala kućna služavka, tražile su posvuda našeg oca. 
Nestao je. Ujak Izidor i ostali naši rođaci nisu ga vidjeli ni 
u ljekarni niti bilo gdje drugdje. Spuštala se noć puna straha. 
24. lipnja došao je telegram iz Le Havrea, u kojem tata traži 
novac. Sljedećeg dana otputovali su tamo Celina i ujak 
Izidor da potraže našeg oca, jer nisu imali njegove adrese. 

Sutradan bilo je novo uzbuđenje za Leoniju, koja je 
ostala sama u Buissonnetsu: susjedovu kuću je potpuno 
uništio požar. Na sreću naša kuća je bila samo malo ošte¬ 
ćena; vatrogasci su mogli blagovremeno ugasiti krov. 

Poslije 4 dana nemira punog napora pronašli su tatu u 
pošti u Le Havreu. Doživio je drugi nezapaženi moždani 
udar. Njegove misli bile su opet bistre, ali gaje proganjala 
fiksna ideja: želio se povući u samoću i tamo živjeti kao 
pustinjak. 

Ti događaji ranjavali su duboko moju dušu. Upravo 
sada kad me je najviše trebao, bila sam »zatvorenica«. 
Neizravna pitanja nekih susestara i razna brbljanja u Li- 
sieuxu, koja su prodirala do nas u samostan, povećali su još 
više moju bol. Iz onog što se govorilo čula sam: ako je otac 
»poludio«, to bi moglo biti zbog ulaska njegovih kćeri u 
samostan. Moj odlazak ga je jako pogodio, jer me je osobito 
volio. Dragi Bog mu je dao duševnu snagu da sve nutarnje 
patnje podnese. Da tatu razveselim i da mu pokažem da ga 
volim kao i prije, napisala sam mu radosno pismo. S puno 
humora podsjetila sam ga na lijepe dane našeg putovanja u 
Italiju, na našu povezanost u tako nekim vragolijama koje 
smo Celina i ja stvarale. Tata je uvijek bio na našoj strani. 

U pismu Celini podijelila sam s njom svoje brige i dala 
sam joj do znanja svoju nutarnju borbu: »Život je tako 
depresivan, kakva gorčina... ali kakva i radost. Da, život 
košta nešto. Mučno je započeti novi dan ...no kad bi se Isusa 
osjetilo, oh! tada bi se sve rado činilo za Njega. Ali ne, on 
se čini kao da je daleko tisuću milja. Isus se sakrio.« - Da, 
trpjela sam mnogo, ali osjećam da ću morati još veće kušnje 
podnositi. 


Velika kušnja 

Nisam morala dugo čekati, dok mi jedna mnogo veća 
kušnja nije pružila svoje ruke. 

U međuvremenu bila sam 6 mjeseci u samostanu. Na¬ 
kon tog vremena uvođenja u redovnički život prima se 
normalno redovnička odjeća. Dopuštenjem biskupa Hu- 
gonina i pristankom kapitula trebalo bi slavlje mog obla¬ 
čenja biti u listopadu. Tata mi je poslao alenfonske čipke, 
kako bi ukrasila svoju zaručničku haljinu. Uskoro nakon 
toga pretrpio je teški recidiv. Oblačenje je odgođeno. Bu¬ 
dući da je biskup imao ponovno slobodan termin tek u 
siječnju, utvrđeno je moje oblačenja za srijedu 9. siječnja 
1889. To znači za mene ČEKATI, ponovno još jednom 
ČEKATI - ČEKATI u neizvjesnosti, hoće li tata dotada biti 
sposoban da sudjeluje na slavlju. 

Suprotno očekivanju poboljšalo se njegovo stanje u 
prosincu. Nakon što je župnik katedrale svetog Petra u 
Lisieuxu pokrenuo popis sakupljanja za gradnju glavnog 
oltara, smogao je tata potrebnih 10 000 franaka. To velik¬ 
odušno djelo nije ostalo, nažalost, skriveno. Ujak Izidor je 
smatrao darežljivost pretjeranom. Možda mu je bila u glavi 
primisao da bi tata trebao čuvati novac za uzdržavnje svojih 
kćeri, jer nikad se ne zna hoće li ostati u samostanu. Tata je 
nasuprot imao veliko povjerenje u Boga. Novac koji je 

darovao za oltar, bio je vidljiv znak njegove spremnosti da 
svu svoju djecu i konačno samog sebe potpuno daruje 
Bogu... 

Tri mjeseca čekanja trebala su ponovno iskušati moju 
ljubav prema Isusu. Navečer 5. siječnja 1889. - tri dana 
nakon mog 17. rođendana - započela sam pripravu za 
oblačenje duhovnim vježbama. Moglo bi se pomisliti da me 
je ponovni susret s tatom, Celinom i Leonijom i ostalom 
rodbinom raspoložio. Naprotiv, bilo je drukčije: svi moji 
osjećaji su mi se činili suhoparni. Dani duhovnih vježbi koje 
sam provodila u šutnji, samoći svoje ćelije ili u koru, 
pooštrili su situaciju. Bili su to žalosni dani bez radosti i 
utjehe u srcu. Isus je čini se spavao kao onda kad je sa 
svojim učenicima u čamcu prelazio Genezaretsko jezero. 
Rekla sam samoj sebi: »Ako Isus želi spavati, zašto bih ga 
ja u tome spriječavala? » Bila sam radosna da on to trazi 
od mene. Željela sam ga jako ljubiti!... Ljubiti ga više nego 
što je ikad bio ljubljen. Bilo je nevjerojatno kako mi se 
činilo veliko moje srce. Sve grešnike svijeta htjela sam 
obratiti i sve duše spasiti iz čistilišta. 

Isus, koji je uskoro trebao postati moj zaručnik, nije 
dopustio da se vežem uz BILO ŠTO stvoreno, pa ni uz lijepe 
osjećaje. On zna točno, kad bi mi poklonio samo sjenu 
izvanjske sreće, da bih svom energijom, svom snagom svog 
srca ovisila o tome. Isus sam je htio biti moja jedina sreća. 
Ljubav prema NJEMU dala mi je snage da se suprostavim 
kušnjama i patnjama prvih 9 mjeseci i da podnesem tisuća 
uboda igle zajedničkog života. Uz to još dolazi neobičan 
način ishrane, nedostatak sna i hladnoća. Sve bi to bilo 
»ništa« da nije obolio otac. Preostale su samo brige hoće li 
moći podnijeti duhovni teret predstojećeg slavlja. Mi sestre 
u Karmelu bojale smo se bilo kakvih nezgoda za vrijeme 
slavlja. Paulina je vapila dragom Bogu u predvečerje blag¬ 
dana da se ništa neugodno ne dogodi. 

Usred duhovnih vježbi doznala sam da je oblačenje 
zbog smrtnog slučaja prebačeno s 9. na 10. siječnja, dakle 

jedan dan više pustinje. Zar je to važno?! Isus je bio kraj 
mene iako nisam ništa osjećala od Njegove prisutnosti. 


Zovem se sada »Sestra 
Terezija od djeteta Isusa« 

Ujutro 10. siječnja 1889. napustila sam posljednji put u 
svom životu klauzuru. Prije nego što me naša majka priorica 
odjenula u karmelsku odjeću, nosila sam svečanu haljinu 
od bijelog baršuna s dugim velom (koprenom). Kosa je 
padala ispod krune od ljiljana na moja leđa. Uređena kao 
zaručnica Kristova koračala sam prema klauzumim vra¬ 
tima, gdje me je već tata čekao. Sa suzama u očima prilazio 
je k meni, pritisnuo me na svoje srce i uskliknuo: »Oh, to 
je moja mala kraljica!« Tada mi je pružio svoju ruku i 
svečano smo ulazli u karmelsku kapelu. Taj blagdan bio je 
njegov pobjednički dan, svu djecu darovao je Bogu. Nikad 
nisam vidjela svoga »ljubljenog kralja« ljepšeg i dostajan- 
stvenijeg nego na taj svečani dan. To bi trebao biti njegov 
posljednji blagdan na zemlji. 

Nakon dojmljivog govora biskupa Hugonina slijedila je 
prava ceremonija oblačenja, koja je bila uljepšana pjes¬ 
mama i molitvama samostanske zajednice. Zaručničku ha¬ 
ljinu i krunu smjela sam sada odložiti i od tog časa nositi s 
radošću karmelsku odjeću: smeđi habit sa škapularom, 
pokrivač za glavu s bijelom koprenom, smeđi kožni pojas, 
lanene čarape i sandale izrađene od konopca. Sad sam 
karmelićanka i oslovili su me redovničkim imenom »sestra 
Terezija od djeteta Isusa.« 

Na kraju obreda zapjevao je biskup »Te Deum«. Jedan 
svećenik ga je upozorio da se ta pjesma pjeva samo kod 
polaganja zavjeta, ali sad je već započeta i nastavljena je do 
kraja pjesma hvale. Nije li se morao taj blagdan svršiti s 
veličanstvenom Božjom pohvalom, jer je obuhvaćao i sve 
druge blagdane? 


90 



Nakon što sam posljednji put zagrlila svog »ljubljenog 
kralja«, vratila sam se natrag u klauzuru. Moj pogled pao je 
najprije na kip djeteta Isusa, koji mi se činio kao da mi se 
smiješi usred buketa cvijeća i zapaljenih svijeća. Ubuduće 
smjela sam ga ukrašavati. 



Terezija poslije svog oblačenja u unulrainjem dvoriStu samostana 


91 



Kako bih trebala izraziti svoje oduševljenje kad sam 
otkrila da je samostansko dvorište pokriveno snijegom. 
Koja nježnost mog Isusa! Jer je to bila moja želja da priroda 
bude kao i ja pokrivena svečanom odjećom. Već kao malo 
dijete očarao me snijeg. Jedno od mojih najvećih zado¬ 
voljstava bilo je kad sam se mogla šetati dok su padale bijele 
pahuljice. Odakle mi ta radost prema snijegu? Možda odatle 
jer sam bila mali zimski cvjetak i moje dječje oči ugledale 
su najprije prirodu u njenom bijelom ukrasu. Kako je to već 
bilo, dragi Bog je ispunio moju želju. 

Cijeli se grad čudio zbog snijega i promatrao je to kao 
malo čudo, jer je temperatura bila tako blaga da nitko nije 
ni pomislio na snijeg. Mnogi su mislili da imam čudan ukus 
zbog moje osobite ljubavi prema snijegu. Da, voljela sam 
prirodu u njenoj čarobnoj raznovrsnosti. Ona mi je bila 
stalna slika i usporedba za nevidljive stvarnosti. 

Željela bih još izvijestiti o dragocijenom završetku 
svoje svečanosti. Nakon slavlja došao je biskup Hugonin u 
našu klauzuru. Obasipao me je naprosto svim mogućim 
dokazima svoje očinske dobrote i nazivao me je otvoreno 
»svojom malom kraljicom«. Imala sam dojam da je bio 
ponosan na to da sam postigla svoj cilj. Pred svim sve¬ 
ćenicima i sestrama podsjetio me ja na moj posjet njemu u 
Bayeuxu i moje putovanje u Rim i nije zaboravio naravno 
napomenuti moju podignutu kosu. Tada je uzeo preuzvišeni 
gospodin moju glavu između svoje obadvije ruke i milovao 
me. Pri tome mi je Isus dopustio da mislim na milovanja, 
kojima će me On obasuti jednom u vječnosti. Bila mi je to 
utješna gesta, usred boli koje su bile iza mene i još ispred 
mene, kao nagovještaj nebeske divote. 


Moja prva godina u novicijatu 

Sljedeći dan nakon svečanog slavlja započela je opet 
svagdašnjica. Uključili su me u razne zajedničke službe, 

koje su se od vremena do vremena izmjenjivale. Zajedno sa 
sestrom Agnezom od Isusa, svojom rođenom sestrom 
Paulinom preuzela sam odgovornost za blagavaonicu. S 
jedne strane davala mi je njena blizina utjehu, s druge strane 
trpjela sam zbog toga. Napast da pričamo jedna s drugom, 
bila je za obadvije velika. Kako bih drage volje bila Paulini 
povjerila svoje brige, izmijenila svoje misli s njenima, ali 
sam htjela vjerno obdržavati pravilo, koje nam je nalagalo 
šutnju. Isus je bio moj Predragi, kojemu sam htjela pri¬ 
praviti u svemu radost. 

Prva godina novicijata služi prije svega kao priprema 
na polaganje triju zavjeta. Za to je samostanska svakod¬ 
nevnica pružala dovoljno prilika. 

Od mog oblačenja imala sam već više prilika da se 
vježbam u siromaštvu. Za vrijeme svog postulata, radovala 
sam se zbog lijepih stvari, koje su mi stajale poradi uporabe 
na raspolaganju. Jedne večeri tražila sam uzalud svoju malu 
svjetiljku na polici, koju sam prijeko trebala u ćeliji. Velika 
šutnja poslije povečerja zabranjivala mi je da se raspitam 
za nju. Jedna sestra ju je nehotice uzela. Spoznala sam 
poruku, koju mi je Isus htio udijeliti: da se siromaštvo ne 
sastoji samo u tome da smo bez ugodnih stvari, nego još i 
bez neophodno potrebnih. Tako sam pored vanjske tmine 
bila puna nutarnjeg svjetla... Poslije te važne spoznaje išla 
sam spavati, jer bez svjetiljke nisam mogla ništa više činiti. 

Tada me obuzela istinska ljubav prema najružnijim i 
najnepriličnijim predmetima. Radovala sam se kad su mi 
uzeli lijepi, mali vrč za vodu iz moje ćelije i umjesto njega 
stavili neki neugledan, koji je bio prilično okrnjen. 

Trudila sam se mnogo da se ne ispričavam, što mi je 
ipak bilo teško. Želim na ovom mjestu saopćiti svoju prvu 
pobjedu. To nije bila doduše velika pobjeda, ali me je 
veoma koštala: jedna sestra našla je malu vazu, koja je 
stajala iza prozora, razbijenu. Naša je učiteljica mislila da 
sam je srušila i opomenula me je da ubuduće budem 
pažljivija. Obećala sam joj da ću bolje paziti na red. Mali 


93 



čini poniznosti bili su spasonosni za moj ponos, ali su mi 
zadavali mnogo truda. 

Pružale su mi se mnoge prilike koje su me trgale od mog 
nezdravog samoljublja i udobnosti. U biti su to bile male, 
nevidljive stvari: slagala sam korske plašteve, onim ses¬ 
trama koje su ih zaboravile složiti i pospremala šutke. Činila 
sam im bezbrojne male usluge, gdje god sam mogla. Tako 
sam prihvatila staru sestru Petru, koja je zbog bolesti postala 
teška. Najradije bi joj se uklanjalo s puta, jer joj nitko nije 
mogao ugoditi. Kad sam je svake večeri vodila u bla- 
gavaonicu, moralo se to događati po određenom ritualu. Uz 
to sam joj darivala radostan smiješak, čak tada kad mi je 
zanovijetala hodam li prebrzo ili presporo. Te za mnoge 
ljude baznačajne stvari koristile su mi više nego sva 
trapljenja, koja su me najviše činila ponosnom. Bila sam 
uvjerena da dragi Bog od mene to ne želi. Dao mi je shvatiti 
da se ljubav mora skrivati iza najmanjih čina. 

Tada nisam slutila još ništa o patnji, koja je moju dušu 
trebala probosti kao »mač«. Nisu mi još rekli da je moj 
ljubljeni tata već 4 tjedna nakon mog oblačenja, 12. veljače 
1889., pretrpio veliku zdravstvenu krizu, i daje morao biti 
prebačen u »Lječilište dobrog Pastira« u Caen. U svom 
priviđenju vidio je strašne slike s ratišta i pokolje, čuo je 
gruvanje topova i artiljerijskih udaraca. Da obrani svoju 
djecu, posezao je čak za revolverom. Bilo je nemoguće 
ostaviti ga samog jedan jedini trenutak. Osim toga trebao je 
stalnu liječničku njegu. U Caenu povjerili su tatu sestri 
Constradi, koja je vodila odjeljenje za duševno poremećene 
osobe. 

Za našu obitelj bio je njegov boravak duboko poniženje, 
jer se to u javnosti smatralo sramotom biti smješten u 
umobolnicu. 

Nekoliko tjedana nakon što je smješten u to lječilište, 
uselile su se Leonija i Celina od 19. veljače do 5. svibnja u 
jednu sobu kod »Milosrdnica svetog Vinka Paulskog«, 
sasvim u blizini »Dobrog Pastira«. Svaki dan su išle tamo 

da saznaju novosti. Našeg oca su smjele samo jednom na 
tjedan posjetiti. 

Ah, toga dana kad sam saznala kobnu vijest, nisam više 
rekla da mogu još trpjeti! Riječi ne mogu iskazati moje 
tjeskobe srca. 

Naša obitelj je bila sada razorena. Samilosna - ali i 
zlonamjerna govorkanja u Lisieuxu išla su tako daleko i 
došla do nas u Karmel. To je povećalo duhovne muke, koje 
su Paulinu, Mariju i mene pratile dan i noć. »Zli neprijatelj« 
želio nas je uvjeriti da smo mi krive i odgovorne za tužno 
stanje svoga oca. Za nutarnja trpljenja koja smo proživ¬ 
ljavale ne nalazim riječi i zato neću ni pokušati da ih opišem. 

Bile smo stalno u pismenom kontaktu s Leonijom i 
Celinom; tako smo doznale da je tata u jednom rijetkom 
trenutku rekao liječnicima sljedeće: »Naviknut sam zapovi¬ 
jedati, a sad vidim da sam prisiljen slušati i to je mučno. Ali 
ja znam zašto mi je dragi Bog poslao tu kušnju: nisam 
nikada u životu podnio poniženje; morao sam imati barem 
jedno.« Tata je u svom srcu postao jedno s Kristom, koji je 
molio u maslinskom vrtu: »OČe, ako hoćeš, otkloni ovaj 
kalež od mene! Ali ne moja nego tvoja volja neka bude (Lk 
22,42). I mi, njegova djeca bile smo spremne piti s njim taj 
»gorki kalež«. U nebu ćemo jednom spoznati daje vrijeme 
tatinih patnji bilo najplodonosnije u našem životu. Kušnje 
i trpljenja čiste naša srca od samoljublja, sebičnosti i po¬ 
nosa, u nutrini nas posve oslobađaju. 

U tom razdoblju utonula sam u šutnju i proučavala 
Božju riječ. Iz svih dosad proživljenih iskustava shvatila 
sam riječi svetog Pavla: »Vi ste pozvani na slobodu djece 
Božje« (Gal 5,1.13). Duboko u svojoj duši bila sam sretna, 
premda sam u tom vremenu prosula mnogo suza. 

Od svega što me je vezalo s kućom i mojim djetinjstvom 
morala sam se odvojiti. Ugovor o zakupu »Les Buisson- 
netsa« je istekao i nije više obnovljen. Naša obitelj je bila 
rastrgana. Ujak Izidor je prodao svoju ljekarnu u Lisieuxu 
i kupio drugu kuću. Primio je Leoniju i Celinu, koje su se 

vratile iz Caena u svoju kuću. Ljetne mjesece provela je 
obitelj Guerin u nasljeđenom dvorcu »La Musse«. Pozvali 
su Celinu i Leoniju da tamo žive s njima. Tatu su morali 
ostaviti u sanatoriju. 

Jedna medicinska sestra pisala je iz bolnice 17. srpnja 
1889. našoj majci priorici: »Dugo smo s njim čavrljali o 
njegovim obadvjema kćerima Leoniji i Celini. Kad je čuo 
da se sada nalaze na imanju »La Musse«, uskliknuo je: 
«Tako treba! Kažite im neka ostanu tamo tako dugo koliko 
njihov ujak smatra daje to potrebno. Ne želim da zbog mene 
dolaze. Meni je dobro, vrlo dobro. Ova poštovana osoba je 
životna propovijed na veliku slavu Božju. Doista je čudesan 
čovjek. Ne samo da ne očituje nijednu jadikovku, nego sve 
što mu ponudimo smatra izvrsnim. Ganutljivo je koliko je 
ovisan o svojoj djeci.« 

Sve više i više morala je nestajati obiteljska povezanost 
s mojim obadvjema rođenim sestrama u Karmelu i popri¬ 
mati opći odnos kao i prema drugim sestrama u samostanu. 
Stoga je bilo nužno da Mariju i Paulinu ubuduće oslov¬ 
ljavam samo njihovim redovničkim imenima. Marija je 
zadržala svoje krsno ime i zvala se sestra »Marija od Pres¬ 
vetog Srca Isusova«, a Paulina je dobila ime »Agneza od 
Isusa«. Svaka od nas morala je pronaći svoj osobni put i 
njime hoditi u vjernosti. NE OSTAJE MI DOISTA NIŠTA 
DRUGO NEGO SAMO ISUS! 

Nakon nekoliko mjeseci odvajanja posjetila me Celina. 
Kao poklon donijela mi je bršljanov list, kojeg je ubrala za 
mene kod posljednjeg obilaska kroz vrt »Les Buissonnets«. 
Naša je omiljena tema razgovora bila: »Sve patnje prihvatiti 
za Isusa. Tješile smo se obostrano i mislima o nebu. Tamo 
će se naša rastrgana obitelj neopzivo i zauvijek opet sjedin¬ 
iti. Sto se tiče »Les Buissonnetsa«, rekla sam joj: »Patnja 
prolazi brzo. U nebu će biti svejedno hoće li se ostatak iz 
Buissonnetsa seliti tu ili tamo, zar nam je stalo do toga u 
ovom svijetu? Moramo stvari tako promatrati kao da ništa 
nemamo. Moramo se svemu radovati, ali ništa za trajno 
držati. Samo ćemo tako postići pravu slobodu duha.« 

Što sam dosada napisala samo je djelić onoga što sam 
doživjela u svojim prvim godinama samostanskog života; 
mogla bih ispuniti još mnoge stranice. 


Dugo »vrijeme zaruka« 

Vrijeme između oblačenja i zavjetovanja zove se novi¬ 
cijat. Može se usporediti sa zarukama dvaju zaljubljenih, 
koji čeznu za tim da se svojom privolom kod vjenčanja 
napokon povežu jedno s drugim. Obično je novicijat trajao 
godinu dana. Mogla sam se dakle nadati da se konačno 
vežem s Isusom 11. 01. 1890. u Karmelu. U radosnom 
iščekivanju čeznula sam za tim danom. Tada se pojavi 
krajem novicijatske godine majka priorica kako bi me spri¬ 
ječila da pišem molbu za polaganje zavjeta. Pretpostavila 
je da će poglavar Karmela sigurno odbiti moju molbu. Imala 
je pravo! Otac Delatroette smatrao me je-premladom za 
neopozivu vezu. Druga zapreka bila je bolest našeg oca. 
Nitko se nije odvažio da to izrekne. 

Bila sam duboko razočarana: Čekati, čekati... to je bilo 
moje rješenje! U prvi trenutak bilo mije vrlo teško prihvatiti 
tu veliku žrtvu. Utekla sam se molitvi. Jednog dana 
spoznala sam da je moja težnja za polaganjem zavjeta 
prožeta velikim samoljubljem. Budući da sam se darovala 
Isusu da ga razveselim, dakle, nisam ga smjela prisiljavati 
da čini moju volju! Također sam se morala pitati, jesam li 
se za taj tako važan događaj konačnog vezivanja uopće 
dovoljno pripravila! Sada nisam smjela više gubiti vrijeme 
sa sebičnim željama i sažaljenjem, nego sam se morala 
revno pripravljati na vjenčanje. Zato sam rekla Isusu: »O, 
moj Bože, ne molim te da smijem položiti redovničke 
zavjete; čekat ću koliko budeš htio. Jedino ne želim da 
mojom krivnjom bude odgođeno moje sjedinjenje s Tobom. 
Zato ću sada sva svoja nastojanja usmjeriti na to da sebi 
načinim lijepu haljinu ukrašenu dragim kamenjem; kad 

budeš smatrao da je dosta bogato ukrašena, uvjerena sam 
da te sva stvorenja neće spriječiti da siđeš k meni, kako bi 
se sa mnom zauvijek povezao, o Predragi moj!... 

Od tog dana nisam propuštala da mi izmakne ni naj¬ 
manja mogućnost da Isusa razveselim. Zajednički život 
pružao mi je mnoge prilike da skupljam drago kamenje. 

Isus mi je položio u srce čežnju da ne budem cijenjena 
i to ne samo od bližnjih, nego ni od same sebe. Ne želim se 
više vrtjeti u prazno oko sebe. Slava mog Isusa, to je sve što 
želim; svoju vlastitu dajem Njemu. 

U razdoblju mog čekanja obavljala je naša zajednica 
godišnje duhovne vježbe. U jednom razgovoru povjerila 
sam voditelju duhovnih vježbi p. Blinu svoju čežnju da 
postanem velika svetica i da ljubim Isusa onako kako gaje 
ljubila naša sveta majka Terezija Avilska. Pater Blino je bio 
potpuno šokiran mojom izjavom; smatrao ju je presmionom 
i pretjeranom: »Odmjerite Vaše želje!« - »Zašto, pater? Naš 
Gospodin je rekao: »Budite savršeni kao što je savršen Otac 
vaš nebeski!« Želim samo jedno: IS US U DATI PR VO MJE¬ 
STO U SVOM ŽIVOTU! Ne više ja, nego On treba u meni 
živjeti! - Pater je znao Božju riječ bolje nego ja. Zašto me 
nije shvatio? 

Primjedbe našeg voditelja duhovnih vježbi nisu me ni 
u kojem slučaju zbunile i bila sam sigurna da ne trebam 
mijenjati svoje mišljenje. Celina me je duboko razumjela, 
jer je imala jednake težnje. Zato sam joj rekla: »Ah, Celina, 
naša beskonačna težnja za svetošću nije dakle niti san, niti 
tlapnja, jer nas sam Isus na to upućuje. Znaš, ja promatram 
ljubav Srca Isusova drukčije nego većina ljudi. Mislim da 
je srce mog zaručnika Isusa sasvim moje, i moje da je 
potpuno Njegovo... Govorim mu srcem, dok ga jednom ne 
budem gledala licem u lice.« Kad će biti ti sretni trenuci, 
zna samo Isus. Sad mogu njegovo sveto lice promatrati 
samo na slici i to činim već 2 mjeseca. Gospodinovo lice 
pokazuje jasne tragove biča, njegove oči su utonule. Biblij¬ 
ski tekstovi u korizmenom vremenu, u kojem se upravo 

Kristovo sveto Lice koje je naslikala Celina 1905. g. 

nalazimo, ključ su mi za tu sliku. Pokazuju mi Isusa kao 
trpećeg Božjeg slugu: »Kao što se mnogi užasnuše vidjevši 
ga - tako mu je lice bilo neljudski iznakaženo te obličjem 
više nije naličio na čovjeka... Prezren bješe, odbačen od 

ljudi, čovjek boli, vičan patnjama, od kog svatko lice ot¬ 
klanja. ..« (Iz 52,14 i 53,3). 

Riječi proroka Izaije osvijetlile su strašne kušnje našeg 
prognanog, osamljenog oca. Nekoliko misli o tome pri¬ 
općila sam Celini u pismu: »...Tata! Ah, Celina, ne mogu 
ti sve reći što mislim... Isus nam je poslao najbolje izabrani 
križ, koji je pronašao u svojoj neizmjernoj ljubavi... Kako 
možemo tugovati, što je tata postao sličan Isusu. I njegovo 
je lice unakaženo i poniženo pred ljudima. Tajna je to Božje 
ljubavi, koju mi nikada nećemo dokučiti svojim razumom. 
Postale smo siročad, draga Celina, ali možemo moliti u 
ljubavi: ’Oče naš, koji jesi na nebesima!’ Da, on je i ostaje 
OTAC SVIJU NAS!« 

Nakon osmomjesečnog produženja mog novicijata doš¬ 
lo mi je konačno pismo od oca Delatroettea. Dao mi je do 
znanja da bi trebala napisati biskupu molbu za pripuštanje 
zavjetovanju. Početkom kolovoza 1890. poslao je biskup 
Hugonin svoj pristanak. 

Po odgovarajućem običaju slavili su se zavjeti dva puta. 
Prvo slavlje održavalo se 8. rujna 1890. unutar klauzure u 
dvorani za sjednice. Drugo u prisutnosti rođaka, prijatelja i 
poznanika, prozvano »Svečanost primanja koprene« 24. 
rujna. 

Od 28. kolovoza do 9. rujna 1890. pripravljala sam se 
na veliki blagdan svog vjenčanja s Isusom duhovnim vjež¬ 
bama koje sam sama obavljala. U tih deset dana nisam imala 
doista ni u kojem slučaju uzvišene osjećaje. Kao i u prošlim 
duhovnim vježbama, osjećala sam se iznutra suho i na¬ 
pušteno. Isus mi se činio kao da me ne čuje. Pri razmatranju 
sam redovito zaspala, ali sam se tješila čvrstim uvjerenjem 
da se djeca koja spavaju isto tako sviđaju svojim roditeljima 
kao i kad su budna. Zar ne bi trebao dragi Bog svoje dijete 
koje spava isto tako ljubiti? On poznaje sve moje ljudske 
slabosti! 

Nije prošao ni jedan dan duhovnih vježbi u kojima 
nisam mislila na svog dragog oca. Za slavlje svojih zavjeta 

sklopila sam s Celinom ugovor: tata treba doći iz Caena. 
Predložila je da ga zbog njegovog teškog zdravstvenog 
stanja, koje ga sve više razara, dovede tek na kraj slavlja. 
Preko rešetki u govornici dat će mi svoj blagoslov. 

U predvečerje moga zavjetovanja mučile su me ne¬ 
poznate sumnje. Mogle bi se usporediti s olujom, koja 
iznenada zahuji nad zemljom i sve trga. Kad sam molila 
križni put, posumnjala sam u svoje redovničko zvanje: Nije 
li to bilo umišljanje, san, bijeg?... Smatrala sam život u 
Karmelu unatoč svim kušnjama i trpljenjima vrlo lijepim. 
Sada me je đavao htio nagovoriti da nisam prikladna za 
samostan i da ću prevariti i biskupa i sestre, ako nastavim 
dalje ići putem na koji nisam pozvana. Tama u mojoj duši 
bila je tako velika, oluja tako jaka da ništa više nisam vidjela 
niti razumjela nego samo jedno: »Ti nemaš zvanje.« 

Kako da opišem svoje strahove, što da činim u svojoj 
bezizlaznosti? Kad bih obavijestila učiteljicu novakinja o 
svojim strahovima - mislila sam tako - ne bih bila 
pripuštena zavjetima. S druge strane htjela sam činiti Božju 
volju i radije se vratiti u svijet, nego slijediti svoju volju i 
ostati u Karmelu. Odlučila sam da neodgodivo idem uči¬ 
teljici. Molila sam je da dođe iz kora i puna stida izvijestila 
sam ju o svom duševnom stanju. Na sreću vidjela je stvari 
jasnije nego ja i uspjelo joj je umiriti me. Kroz moje 
otvoreno priznanje iščeznule su sve sumnje u jednom tre¬ 
nutku. 

Sljedeći dan bio je 8. rujna 1890., rođendan Majke 
Božje Marije. Moje srce je bilo preplavljeno bujicom mira. 
U tom miru »koji nadilazi svaki razum« položila sam za¬ 
vjete u ruke naše majke priorice i pred svim sestrama da ću 
živjeti siromašno, poslušno i čisto. Moje sjedinjenje s 
Isusom bilo je po tome zapečaćeno. Osjećala sam se kao 
KRALJICA jedinog istinskog KRALJA ISUSA KRISTA i 
molila sam toga dana mnogo milosti za sve ljude. Nikoga 
nisam zaboravila. Prije svega željela sam da se tog dana 
obrate svi grešnici i da ni jedna jedina duša ne ostane u 


101 



»čistilištu«. Molila sam za cijelu obitelj, naročito za tatu, da 
on, ako je to Božja volja, ponovno bude zdrav. Na svom 
srcu nosila sam malu cedulju, na kojoj je pisalo što sam za 
sebe molila: 

»O Isuse, moj božanski Zaručnice, daj da se haljina mog 
krštenja nikad ne uprlja... 

Dopusti mi da samo tebe tražim i samo tebe nađem! 
Neka stvorenja za mene ne budu ništa i ja za njih također 
ništa! Neka mi jedina stvar ovog svijeta ne narušava moj 
duševni mir! 

O Isuse, molim te samo za mir!... Za mir i osobito za 
ljubav bez granica i kraja!... 

Pomozi mi, da svoje obećanje potpuno izvršim, da me 
nitko ne zapaža i da budem nalik na malo zrno pijeska po 
kojem se jednostavno gazi... 

Predajem ti se, moj Predragi, da ti moleš ispuniti svoju 
volju u meni.« 

Na kraju tog divnog dana stavila sam svoj zaručnički 
ures-vijenac od ruža do nogu Marijinog kipa. 

Blagdan pun suza 

Kratko prije primanja koprene sastavila sam pola u šali 
pola u zbilji oglas o svadbi: 

»Pozivnica na svadbu 

sestre Terezije od djeteta Isusa i od svetog Lica: 

Svemogući Bog, 

Stvoritelj neba i zemlje, 
neograničeni Gospodar svijeta, 
i Marija Kraljica neba, 
obavješćuju vas o vjenčanju svoga Sina 
Isusa Krista, Kralja Kraljeva... 
s gospođicom Terezijom Martin. 

Budući da vas nismo mogli pozvati na vjenčanje 
koje je obavljeno 

8. rujna 1890. 

- samo je sestarskoj zajednici bilo dopušteno - 
zamoljeni ste da dođete na gozbu 24. rujna.« 

Napeto sam iščekivala veliki blagdan. Vrijeme do tog 
dana prolazilo mi je kao vječnost. Naravno da se strašno 
radujem što ću vidjeti tatu, Ćelinu, Leoniju i svoju preostalu 
rodbinu. Bit će to ipak za sve nezaboravan doživljaj. 


Tenzija iz jedne fotografije zajednice (15. travnja 1895.) 

Potom me je pogodila vijest kao munja da se ujak Izidor 
ne slaže da tata putuje u Lisieux. Bolest je dalje napre¬ 
dovala. Kao teški, tamni san obuzimala je ona njega i cijelu 
našu obitelj. Sigurno bi ga potresao ponovni susret. Bol, da 
se odreknem tatinog blagoslova i da ga možda nikad više 
ne vidim, probadala je moje srce. U svojoj boli pisala sam 
Celini: »Tata ne dolazi sutra. Priznajem ti, plakala sam. 1 
dok ti sada pišem, suze su u mojim očima da jedva mogu 
držati pisaljku. Ti znaš kako sam čeznula da opet vidim 
našeg oca... Isus me želi vidjeti kao siroče...« 

I onda je došao dugo žuđeni dan vjenčanja. U posljednji 
trenutak morao je i biskup Hugonin otkazati zbog oboljenja, 
a pater Pichon se zadržao u Kanadi. Osim toga pridošle su 
još neke druge neugodne stvari. Svi ti doživljaji ispunjali su 
moje srce žalošću i gorčinom i nisam više mogla zadržati 
suze: tekle su neprestano kao dva potoka niz moje obraze. 
Nitko nije shvatio izljev mojih osjećaja, čak ni sestra Ag- 
neza (Paulina). Susrela sam je na putu prema koru, gdje se 
uskoro trebao održati obred primanja koprene. Nenadano 
se otresla na me: »Ne shvaćam zašto plačeš. Kako se možeš 
samo nadati da ćeš na svom slavlju vidjeti našeg oca. Kad 
bi on bio tu, imali bismo veće teškoće nego zbog njegove 
odsutnosti.« Bilo je to previše za moju ranjenu dušu. Kao 
što se može pasti u bezdan, tako sam se ja strmoglavila u 
samoću. Pa ipak čudim se oslobađajućem miru na dnu 
kaleža. Isus mi je dao da osjetim da vlastitim snagama ne 
bih mogla ništa, čak ni suze zadržati. 

Kad sam ušla u kor, sakupili su se svi moji rođaci - osim 
mog ljubljenog oca - u samostansku crkvu. Klekla sam pred 
rešetke da iz ruku biskupovog zamjenika primim koprenu, 
koju je on blagoslovio. Naša majka priorica mi je zatim 
stavila koprenu na glavu i oprezno skinula bijelu novicijat- 
sku. Taj jednostavni ali tako znakoviti obred uokvirivale su 
molitve i zaručničke pjesme sestarske zajednice. Obred 
označava da zavjeti nisu privatna stvar, nego konačno po¬ 
vezivanje s Isusom Kristom u njegovoj Crkvi. Prisutnošću 

biskupa ili njegovog zamjenika zavjeti su službeno ope- 
čaćeni. Sestre i rođaci su takoreći vjenčani kumovi. 

Poslije obreda služio je svećenik za nas svečanu misu. 
Na tom slavlju sudjelovala sam preko rešetki i tako sam bila 
u izravnom kontaktu sa svojim rođacima. Naravno, tata mi 
je silno nedostajao. Neprestano su se moje oči napunjale 
suzama i sve sam vidjela pod koprenom. 

Na kraju tog predivnog blagdana, iako i punog suza, 
mogla sam reći: »KRIST JE MOJA LJUBAV- ON JE MOJ 
CIJELI ŽIVOT!« 

Osam dana nakon primanja koprene udala se naša ro¬ 
đakinja Ivana Gućrin. Uskoro nakon toga došla nas je 
posjetiti u Karmel. Slijepac bi vidio kako je bila zaljubljena. 
S licem punim sjaja pričala nam je o tisuću pažljivosti 
kojima je ugađala svome Franji. Željela mu je očitati s očiju 
svaku želju. Slušala sam je pažljivo i naučila sam s koliko 
nježnosti jedna zaručnica treba okruživati svog zaručnika i 
odlučila sam da i ja činim za svog preljubljenog Isusa ništa 
manje nego Ivana za svog Franju. Potaknuta njenom rev- 
nošću trudila sam se više nego prije da Isusa razveseljujem 
u svim činima. Nitko to ne treba ni zapaziti. 


»Otpali« svećenik 

Poslije mojih zavjeta 1890./91. zima je bila jaka. Trp¬ 
jela sam silno zbog hladnoće, jer se samo jedna prostorija 
u samostanu zagrijavala. Najradije bih se cijeli dan zavukla 
iza peći, ali mi to nisu dopuštale moje dužnosti. U ono doba 
su me imenovale za pomoćnicu sakris tanki sestri Stanislavi. 
Pomagala sam joj pri čišćenju svijeća i kadionica, pri pri¬ 
premanju kaleža-ciborija za euharistijsko slavlje. Činila 
sam to drage volje. Puniti ciborij hostijama, to je sveta 
dužnost. Radovala sam se što sam tako blisko povezana sa 
svećeničkom službom. Dobra stara sestra Stanislava ra- 

dovala se što svoj posao pažljivo obavljam, ali mi nikad tu 
pohvalu nije priopćila. Budući da više nisam obavljala 
dužnosti u blagovaonici, vidjela sam još samo svoju sestru 
Agnezu u koru i zajedničkim rekreacijama. Tu dobivenu 
osamljenost bila sam si željela, da za Isusa spašavam duše, 
naročito svećeničke. 

U to vrijeme jedan bivši svećenik-redovnik punio je 
udarne stranice tiska. Rater Hyazinth Loyson bio je redom 
svećenik, dominikanski novak, zatim karmelićanin i pro¬ 
vincijal svog Reda. Kao sjajni propovjednik Notre-Dame u 
Parizu stekao je ugled. Godine 1869. napustio je katoličku 
Crkvu i tri godine kasnije oženio se s protestantkinjom, s 
kojom je imao sina. Godine 1879. utemeljio je »katoličko- 
anglikansku crkvu«. Protivio se između ostalog papinstvu 
i svećeničkom celibatu. Kod brojnih konferencija širio je 
liberalne ideje. Celina mi je poslala više članaka iz novina 
»La Croix«, koje su izvješćivale opširno i otvoreno o tome. 
Posvuda se govorilo i pisalo o »otpalom redovniku« i 
ogovaralo ga se. Zbog toga sam pisala Celini: »Molim za 
svog brata. Ne može li Bog učiniti isto i za njega kao što je 
učinio i za ubojicu Pranzonija? Ne popustimo nikada u 
molitvi, pouzdanje čini čudesa. Ja neću prestati moliti do 
posljednjeg daha za njega. Želim također moliti za Mar- 
garetu-Mariju i njenog muža, kako bi se učvrstili u vjeri i 
on pronašao Boga. Ah, Celina, ne zaboravimo duše, nego 
sebe same zaboravimo radi njih. Željela bih tisuću života 
dati da spasim jednu jedinu dušu.« 


Posvuda vlada smrt 

Zimi 1891./92. koja nije bila ništa manje oštra nego 
prošlogodišnja oborila se smrt na naš Karmel: Majka 
Genoveva, čiji se život ugasio nakon teške smrtne borbe, u 
subotu 5. prosinca 1891. u dobi od 87 godina, bila je 
utemeljiteljica našeg Karmela u Lisieuxu, i sve su je sestre 

gledale kao sveticu. Od 1884. trpjela je velike tjelesne i 
duševne muke, koje je podnosila s čudesnom strpljivošću i 
požrtvovnošću. Osjećala sam da je to neprocjenjiva milost 
što sam upoznala našu svetu majku Genovevu. Dragi Bog 
je htio da sam bila tri godine sa sestrom, koja je posvetila 
svoj život običnim i skrovitim djelima. Njen primjer bio mi 
je poticaj i pomoć za moj vlastiti put u samostanu. 

Više nego jednom utješila me naša draga utemelji¬ 
teljica. Kad sam je jedne subote posjetila, u njenoj sobi su 
bile već dvije sestre. Pogledala sam je smiješeći se i htjela 
sam izići, jer nije dopušteno da kod bolesnice budu tri 
sestre. Pogledala me i rekla: »Kćerkice, želim ti reći samo 
jednu riječ: služi Bogu s mirom i radošću; misli na to, moje 
dijete, naš Bog je Bog mira.« Zahvalila sam joj i otišla. Moje 
oči su se ispunile suzama. Je li joj dragi Bog dopustio da 
otkrije stanje moje duše? Upravo tog dana bila sam skrajnje 
pritješnjena, gotovo tužna, jer nisam više znala ljubi li me 
još Bog. Točno u toj situaciji rekla mi je oslobađajuću riječ 
o Bogu mira: apsolutna istina, koja nikad ne vara! U jednoj 
knjizi svete Terezije Avilske našla sam odlično objašnjenje. 
Pisala je da je sasvim normalno trpjeti zbog promjene 
raspoloženja, te da to ovisi o vremenu, zdravlju i određenim 
doživljajima. Jednom kličemo do neba, drugi put smo po¬ 
tišteni na smrt. Stoga je bezuvjetno nužno da se ne vrtimo 
oko sebe, nego da se držimo jednostavnih istina: Isus me 
ljubi, On je moj mir, svejedno kako se osjećam. I ako cijeli 
svijet i ja sama »stoji na glavi«, ako ništa više ne shvaćam 
o tome što se događa u meni i oko mene, ako mi se sve ludo 
čini, tada se mogu osloniti na riječ sv. Pavla: ISUS KRIST 
JE ISTI JUČER, DANAS IUVIJEKE.« (Heb 13,8). On me 
ljubi dakle uvijek jednako! 

U dah kad se duša majke Genoveve spremala na put 
prema nebu, sakupila se cijela zajednica sestara oko njene 
smrtne postelje. Bila sam posebno ganuta, jer mi je to bilo 
prvi put da vidim nekoga tko umire. Dva sata bila sam do 
nogu njenog kreveta i mogla promatrati svaki najmanji 

pokret. U trenutku njene smrti bila sam ispunjena neizre¬ 
civom radošću. Bilo je to kao da mi je majka Genoveva 
udijelila udio sreće, koju će ona sada zauvijek smjeti uživati 
kod Gospodina. S molitvama i pjesmama ispratile smo je u 
nebo. 

Vijest o smrti naše utemeljiteljice proširila se brzo u 
Lisieuxu. Povjeren mi je zadatak da mnogobrojnim bu¬ 
ketima cvijeća i vijencima ukrasim njen lijes. Sestra Vin- 
centa me je kod toga promatrala i pozvala me opominjući: 
»Vi razumijete vrlo dobro da vijence, koje su poslali njeni 
rođaci treba staviti naprijed, a bukete koje su donijeli siro¬ 
masi otraga.« Bez sumnje je otkrila buket svoga brata 
Louisa, koji je tada radio kod izgradnje zgrade za vanjske 
sestre. Sasvim mimo sam joj odgovorila: »Zahvaljujem 
vam, moja sestro; imate pravo. Stavit ću križ od mahovine, 
kojeg su donijeli radnici sprijeda. Tamo će imati dostojno 
mjesto. Nisam mislila na to.« 

Tek što smo sahranili majku Genovevu, proširila se u 
našem Karmelu teška gripa, koja je tada harala u cijeloj 
Francuskoj i odnijela mnoge ljudske žrtve. Najprije je umrla 
najstarija sestra naše zajednice 2. siječnja 1892., na moj 19. 
rođendan. Dva dana kasnije slijedila ju je naša potpriorica. 
Osim mene samo još dvije sestre nisu bile u krevetu. 
Nemoguće je predočiti sebi bezutješno stanje u kojem se 
nalazio naš Karmel u danima žalosti. Najteže bolesnice su 
bile njegovane od onih koje su se jedva vukle na nogama. 
Posvuda je vladala smrt. U ono doba sam se brinula za 
sakristiju, jer je moja pretpostavljena bila teško bolesna. 
Dragi Bog mi je u to vrijeme dao puno snage i bila sam 
daleko od toga da me optereti opća panika. S ravnodušnošću 
sam izvršavala sve najnužnije poslove. Pokraj bolesničke 
njege pokrivala sam mrtve sestre mrtvačkim pokrovom i 
pripremala za pogrebe. Usred tih tjednima dugih kušnja 
našeg samostana darovao mi je Isus utjehu da ga smijem 
primati svaki dan u svetoj pričesti. S njim sam bila jaka. Bez 
straha sam obavljala sve te službe, koje su se odnosile na 
bolesnice i umiruće. 

Pater pogalavar Delatroette, koji je bio protiv mog 
ulaska u Karmel i koji je bio uvijek suzdržan prema meni, 
promijenio je sada svoje mišljenje. Bio je uvjeren da sam u 
tom teškom vremenu bila prokušana kao »jaka žena«. 

Naša zajednica koja je bila siromašnija za 4 redovnice, 
oporavljala se polako od te teške nesreće. 

Druga velika kušnja trebala se također uskoro svršiti: 
10. svibnja 1892. išao je ujak Izidor po našeg oca u lječilište 
u Caen, gdje je morao provesti 3 godine i tri mjeseca. Dva 
dana kasnije 12. svibnja smio nas je tata posjetiti u govor¬ 
nici. Njegova narav je bila vrlo promijenjena i tjelesno je 
oslabio. Toga dana bio je potpuno pri svijesti, iako nije 
govorio ništa s nama. U suzama nam je tumačio u trenutku 
rastanka s kažiprstom prema gore i mucao je: »U nebu...« 
(».. .vidjet ćemo se opet!« to više nije mogao izreći). To je 
bio posljednji susret s našim poniženim ocem. 

Tatu su najprije smjestili kod Guerinsovih. U srpnju 
1892. se uselio s Leonijom i Celinom u stan u Rue Labbey. 
Služavka ih je potpomagala kod posla i brige za tatu: budući 
da više nije mogao ići bez tuđe pomoći, morale su ga voditi 
u stanu od jednog mjesta do drugog. Nisu ga smjeli ispuštati 
iz vida ni jedan trenutak. Mi tri sestre u Karmelu bile smo 
presretne da su se za tatu sada brinuli s ljubavlju. Celina se 
potpuno žrtvovala za njega. U srcu je razmišljala da i ona 
jednom uđe u Karmel, ali ju je njena zadaća još zadržavala. 
U to vrijeme, a i prije dobivala je s različitih strana ponude 
za ženidbu. Hoće li slijediti svoj poziv? 


Moja obožavateljica »Ivana Orleanska« 

Godina 1894. bila je za cijelu Francusku jubilarna go¬ 
dina. Dvadeset godina borio se biskup iz Orleansa za prog¬ 
lašenje svetom djevojke iz Lothringena. Godine 1869. 
dopustio mu je papa Pio IX. da se lati pripremnih radova. 
27. siječnja 1894. dao je papa Lav XIII. dopuštenje da se 

vodi postupak za proglašenje blaženom Ivane Arške. Od 
tada je primila počasni naslov »Službenica Božja«. Tada ju 
se smjelo štovati, službeno joj se moliti. 

Sljedećeg dana 8. svibnja održavale su se u cijeloj 
Francuskoj velike nacionalne svečanosti. Župnik svetog 
Petra u Lisieuxu smišljao je s jednom skupinom djevojaka 
kako da ukrase crkvu. Celina je bila jedna od aktivnih 
članica. S našom sestričnom Marijom Guerin sašila je 12 
zastava od 6,50 m dužine, kako bi ukrasili crkvu izvana. 
Dne 8. svibnja tiskali su se 5 tisuća ljudi u katedralu da 
iskažu čast sv. mučenici, svečanom svetom misom. 

Naš narod je poslije 409 godina otkrio značenje Ivane 
Arške za našu zemlju. Povjesničar Jules Michelet je već 
1841. u svom djelu: »Povijest Francuske« iskazao čast 
djevojci iz Orleansa. Kad su Englezi osvojili 1429. Fran¬ 
cusku i htjeli srušiti kralja Karla VIII., predvodila je Ivana 
kraljevsku vojsku i oslobodila 8. svibnja grad Orleans iz 
neprijateljske ruke. Englezi su podvrgnuli Ivanu svojoj 
vlasti i izručili su je inkviziciji. Uspjeli su biskupa Pierra 
Cauchona pridobiti na svoju stranu i uvjeriti ga daje ona u 
vezi s đavlom, koji je izvojevao tu pobjedu. Nitko nije 
prepoznao božanski poziv i poslanje te jednostavne pasti¬ 
rice. I tako su je u mladenačkoj dobi s 19 godina spalili na 
lomači u Rouenu. Umirući je šaptala ime »ISUS«. 

Od svog djetinjstva sam voljela Ivanu kao rođenu ses¬ 
tru. Pohlepno sam čitala o njenoj junačkoj smrti i osjećala 
sam u srcu veliku težnju daje nasljedujem. Mislila sam da 
sam i ja rođena za slavu. Bog mi je dopustio oćutjeti u 
nutrini da će moja slava ostati skrivena pred ljudima. Ona 
se treba sastojati jedino u tome da postanem sveta! Osjećala 
sam u srcu duboku srodnost sa 19-godišnjom mučenicom i 
željela sam se kao i ona boriti! 

Moja želja je bila da i u Karmelu na naš način sudjelu¬ 
jem na svečanosti u čast Ivane. Zajednički odmori činili su 
mi se za to prikladnima da sestrama recitiram i pjevam 
pjesme koje sam sastavila o svom velikom uzoru. Osim toga 

napisala sam 2 igrokaza, jedan o »Pozivu Ivane Arške«, 
drugi o »Ispunjenju njenog poslanja«. Njena smrt i njena 
proslava u nebu okrunili su završetak. Da bi ostala što 
vjernija povijesnoj pozadini, proučavala sam knjigu Henri 
Wallona, koja je obuhvaćala točno 550 stranica. Oslobodila 
sam se općenito uobičajenih prikazivanja i uzela lik Ivane 
kao temelj svog vlastitog ideala karmelićanke. U prvom 
djelu opisala sam je kao slabo plašljivo dijete, koje je 
privlačila samoća, šutnja, povezanost s Marijom i iskrena 
ljubav prema Isusu. U jednom snu vidjela je Ivana arkan- 
đela Mihaela, koji joj želi dati mač. Nakon dugog opiranja 
prihvatila je silno uplašena djevojčica oružje i slijedila 
zapovijed: »«Moraš krenuti!« Slijedeći nutarnji glas odlazi 
u dvorac Chinon, da tu susretne kralja i razgovara s njim o 
opasnom položaju za njega i Francusko kraljevstvo. Vidi 
posve jasno što se ima činiti. 

Dne 21. siječnja, na prvi imendan majke Agneze kao 
priorice, izvela sam igrokaz s još nekoliko mladih sestara. 
Sama sam odigrala ulogu Ivane i osjećala sam se potpuno 
identična s njom. 

Tijekom ljeta 1894. napisala sam drugi igrokaz. On 
pokazuje Ivanu kao hrabru i jaku ženu, koja se sprema za 
spasenje svoga kralja i njegovog kraljevstva položiti svoj 
život. Odvažna kao ratnik povela je kraljevsku vojsku. Svi 
su slijedili njene jasne upute. Pobjeda protiv neprijatelja je 
sigurna. Orleans je osvojen, kralj Karlo VIII. je pomazan za 
kralja. Francusko kraljevstvo je spašeno. Zatim slijede 
veliki pritisci, saslušanja, osamljenost, nerazumijevanja i 
konačno pogubljenje na stratištu. Bila je to smrt iz ljubavi. 
Na kraju igrokaza Ivana je prikazana kako je na nebu 
okrunjena vijencem od bijelih ruža! 

Naša mala kazališna grupa pripremala se nekoliko mje¬ 
seci za izvedbu na 21. siječnja 1895. Nismo se plašili 
nikakvog truda kod izrade kostima i drugih potrepština: štit, 
mač, zastava, ukras perike, lomača i tako dalje. 



Kad je došao veliki dan, nisam se samo skrila u ulozi 
ljubljene sestre, bila sam identična s njom. Uloga je bila po 
mjeri za moju dušu i tijelo. Možda će to biti jasnije s 
uporedbom između nas dvije: 

Ivana je bila slabo, plašljivo dijete. 

I ja sam bila slaba i plašljiva; o tome sam već opširno 
izvijestila. 

Ivana je živjela povezana s Bogom i stoga je mogla 
zamijetiti svoj nutarnji poziv. 

I meni je Bog darovao milost već kao djetetu. 

Ivana je poslušno slijedila svoj poziv da spasi kralja iz 
neprijateljevih ruku. 

Ja sam slijedila Božji zov u Karmel kako bi za svoga 
Kralja Isusa Krista spašavala bezbrojne duše, koje su u 
đavolskoj vlasti. 

Ivana je bila spremna dati za svoj poziv i dušu i tijelo. 

Ja bih željela umrijeti tisuću puta da spasim jednu jedinu 
dušu za nebo. 

Ivana se borila na ratištu. 



Terezija u ulozi Ivane ArSke u zatvoru 

Ja se želim boriti na bojištu ljubavi. Da! ŽELIM LJU¬ 
BITI BOGA KAO MALO DIJETE! ŽELIM SE BORITI KAO 
ODVAŽAN RATNIK! 

Ivana je nakon svoje pobjede upala u ruke svojih nepri¬ 
jatelja, koji su je utamničili. 

Ja sam zarobljenica svog Isusa i slobodno sam dopustila 
zatvoriti se iza zidina i rešetki Karmela. 

Ivana je morala strpljivo podnositi mnoga saslušanja. 

Ja sam se također mučila zbog bezbrojnih pitanja svojih 
susestara, koje su ljubomorno htjele prodrijeti u moj skro¬ 
viti nutarnji život. 

Ivana je spaljena na lomači. 

Ja bih željela biti ŽRTVA PALJENICA MILOSRDNE 
BOŽJE LJUBAVI! 

Naš igrokaz imao je uspjeha kod sestara, darovale su 
nam mnogo pljeska i pohvalnih riječi. Naravno, radovale 
smo se tome, ali moja sreća bila je više nego prolazno 
divljenje. Moje susestre nisu slutile da sam se poistovjetila 
s Ivanom i odigrala jedan dio svog života. 


List djeteline je cjelovit 

S nikim nisam razgovarala o svojoj još neispunjenoj 
velikoj želji da i Celina uđe u naš Karmel. Položila sam 
svoju želju sasvim u Božje ruke i povjerila sam Njemu 
budućnost svoje sestre. I kad bi ona otišla i do nakraj svijeta, 
neka bude samo kao i njene sestre: zaručnica Kristova. 
Celina je bila izložena svakojakim »opasnostima«, jer su 
Gućrinsovi provodili društveni život. Pozivali su je često na 
svoje slavne prijeme u tihoj nadi da će ona otkriti jednog 
dana »veliku ljubav«. Nekoliko muškaraca ju je htjelo 
odmah »smjesta« oženiti. Kad je opet jednom pozvana na 
večernju zabavu, dogodilo se nešto neobjašnjivo. Nakon što 
je njezin kavalir zamolio Celinu za ples, bilo mu je ne¬ 
moguće napraviti s njom i jedan korak. Nije mu preostalo 

drugo, nego da je kroz plesnu dvoranu odvede natrag na 
njeno mjesto. Mladi čovjek je bio tako zbunjen da je brzo 
napustio dvoranu i te večeri se više nije pojavio. Ta zgoda 
bila je za mene znak da je Bog stavio ruku svoju na Celinu 
i htio joj reći: »Ti pripadaš meni!« 

U tom vremenu nutarnjeg hrvanja oko njenog poziva 
izmjenjivala sam s Celinom intenzivna pisma. Trebala je 
hitno savjet, ohrabrenje i iskustvo: Tu je netko koji se 
razumije i kojem se mogu povjeriti. Njena pisma odavala 
su mi pitanja i traženje volje Božje. 

Celina je bila uistinu sasvim rastrgnuta. Naši rođaci bi 
je najradije udali. Pater Pichon je imao također svoje pla¬ 
nove za nju. Aktivna i dinamična kakva je bila moja sestra, 
vidio ju je kao voditeljicu jedne misijske postaje u Kanadi. 

Iz dvorca La Musse, gdje je Celina provela svoj odmor, 
pisala mije pisma u kojima je tražila pomoć. Njeno nutarnje 
stanje obilježeno je tamom i rastrganošću. Uvjerena sam 
bila da je Celinino mjesto kod nas u Karmelu. Istodobno 
sam znala da će se pater poglavar protiviti ulasku četvrte 
sestre iz obitelji Martin. 

Dotične promjene donijele su dodatna opterećenja za 
Celinu. Leonija se oprostila još jednom od ostatka obitelji, 
kako bi se odvažila da ponovno pokuša živjeti u redov¬ 
ničkom životu. Naša rođakinja Marija Gućrin poduzela je 
konkretne korake da uđe u Karmel u Lisieuxu. Tatu su 
smjestili u dvorac La Musse. Mir i ljepota prirode prijali su 
mu bolje nego grad. Puna boli pisala je Celina: »Nikoga više 
nemam na svijetu, praznina se rasprostire oko mene. Pred¬ 
stavljam sebe kao posljednju olupinu obitelji... Oh! Život 
je tužan, tako tužan!« 

U toj za Celinu tako bezutješnoj situaciji pisala sam joj 
sljedeće pismo: 

»Moja draga Celina! 

Ne iznenađuje me da ti ništa ne shvaćaš o onom što se 
događa u tvojoj duši. Bi li maleno dijete, koje je potpuno 

samo u brodiću na olujnim morskim valovima moglo znati 
je li blizu ili daleko od luke? Sve dok njegove oči još mogu 
vidjeti obalu s koje je otplovilo, ono zna koliki je put prešlo. 
Ako pak više ne vidi, ono misli puno radosti da je uskoro na 
cilju svog putovanja. Ali što se više udaljava od obale, to 
mu se nepreglednijim čini more: ono više ne zna kuda plovi 
njegov brodić. A ne zna kako i u kojem pravcu mora okretati 
kormilo. Stoga dijete može učiniti samo jedno: pustiti da ga 
nosi vjetar... čak i ako ne zna nosi li ga naprijed ili natrag... 

Moja Celina, ti si to malo dijete koje je sada na 
otvorenom moru. Brodić koji te nosi ide punim jedrima k 
luci. Nisi sama! Isus je tu, spava kao nekoć u ribarevom 
brodu na Genezaretskom jezeru. On spava... a ti ga ne 
vidiš, jer je noć pala na brodić... Apostoli su dali Isusu 
jastuk da se odmori, ali u brodiću svoje ljubljene Celine Isus 
pronalazi puno mekši jastuk: Tvoje srce! Oh, kako je Isus 
sretan! 

Budi uvjerena, moja draga Celina, da si već jako blizu 
luke... Vjetar koji tjera naprijed tvoj brodić brli je od 
munje... 

Tvoja mala sestra Terezija od djeteta Isusa i svetog 
Lica.« 


Tatino zdravstveno stanje se ponovno pogoršalo; često 
je bio bez svijesti. Augusta, kućna pomoćnica opijala se sve 
više, što je za Celinu značila daljnja briga. Guerinsovi su 
doveli tatu u Lisieux i preuzeli odgovornost za njega. 

U nedjelju 27. svibnja 1894. pretrpio je tata jak moždani 
udar, koji mu je oduzeo lijevu ruku. Primio je bolesničko 
pomazanje. 5. listopada pridošle su još k tome srčane krize. 
Pa ipak su ga premjestili još jednom u La Musse, u nadi da 
će mu dobra klima donijeti olakšanje. Dragi Bog gaje ipak 
oslobodio 29. srpnja 1894. svih njegovih patnji. Celina je 
bila u času njegove smrti kod njega i saopćila nam je: 
»Njegov pogled bio je pun života, zahvalnosti i nježnosti. 

Za jedan trenutak vidjela sam svog dragog oca kao što je 
bio prije 5 godina...« 

Pogreb je bio 2. kolovoza u Lisieuxu. Tako je Bog 
dovršio mučeništvo našeg oca. 

U sljedećim tjednima razmišljala sam mnogo o životu 
i smrti svog nezaboravnog oca. Tek svršetkom kolovoza 
pisala sam Celini: »Koje li radosti, nakon 5 godina nepre¬ 
stanog umiranja opet pronaći oca onakvog kakav je bio. On 
misli kao i prije na to da nas razveseljava.« A Leoniji: 
»Tatina smrt ne ostavlja na mene utisak smrti nego stvarnog 
života. Poslije šestogodišnje odsutnosti, ponovno sam ga 
pronašla. Osjećam da je oko mene, kako me promatra i 
štiti.« 

Tatina smrt oslobodila je Celinu od nutarnjih nedou¬ 
mica, kojima je bila obavijena dvije godine: odlučiti se za 
aktivni život u Kanadi ili za kontemplativni u Karmelu u 
Lisieuxu? Kad nam je Celina priopćila svoju nutarnju di¬ 
lemu, plakala sam cijeli dan da sam dobila glavobolju. U 
pismu patru Pichonu saopćila sam mu u svoj jasnoći: »Ce- 
linin poziv mi ne pribavlja ni najmanju sumnju: njeno 
mjesto je u Karmelu!« I Celini sam pisala: »Trpjela sam 
zbog tebe mnogo, jer se nadam da ne postoji nikakva 
zapreka za tvoj poziv. Ne pročišćava li se naša ljubav kao 
zlato na taljiku?« 

Celina se odlučila za Karmel! I već su slijedile nove 
borbe! Dne 8. kolovoza 1894. pisala je Celina patru Deal- 
troettu da joj dopusti da bude bar kao vanjska sestra. U 
odgovoru rekao je Celini da ulazak četvrte rođene sestre nije 
spojiv s karmelskim pravilom. Majka Marija Gonzaga za¬ 
uzela se sa svom odvažnošću svog ugleda za Celinu. Ali tu 
je bilo još protivljenje jedne susestre, koja se odlučno 
protivila jačanju »klana Martin«. Mislila je: »Umjetnica 
ionako nije korisna za zajednicu.« I od rodbine je Celina 
čula gorke prigovore, i ujak Izidor je oklijevao dati svoj 
pristanak. 

Poslije tih kušnji svi su se iznenada pokorili. Pater 
Pichon je kapitulirao i pisao: »Ne sumnjam u Celinin poziv 
za Karmel. Ne oklijevam više. Božja volja mi se čini 
jasnom.« Također otac Delatroette i biskup Hugonin dali su 
svoj pristanak. Celinin ulazak trebao je uslijediti 14. rujna 
1894., na blagdan Uzvišenja svetog Križa. U posljednji 
trenutak slomio je Bog otpor susestre. U mojoj prisutnosti 
pred sestrom Agnezom dala je izjavu: »Nemam ništa protiv 
četvrte sestre Martin!« 

Tako je iznad svih očekivanja ispunjena moja najveća 
želja. Sada imam još samo jednu želju, ljubiti Isusa do 
ludosti. DA, TO JE SAMO LJUBAV KOJA ME PRIV¬ 
LAČI! 

Nakon šest godina odvajanja bio je ponovno »burni« 
susret s Celinom 14. rujna. Imala je dotle 25 godina. Nakon 
što je njegovala našeg oca, održavala kuću i odbila dvije 
ženidbene ponude, postala je vrlo samostalna. Njen poriv 
za slobodom i sve do ovog trenutka samostalno provođenje 
života otežavali su joj privikavanje na strogi dnevni tijek 
redovničkog života. Kao darovita mlada žena bila je uče¬ 
nica poznatog slikara Krug i bavila se strasno novom teh¬ 
nikom, fotografiranjem. Majka poglavarica joj je dopustila 
da donese sa sobom u Karmel fotoaparat sa svim matrijalom 
za razvijanje. Smjela je fotografirati za blagdane, slavlje 
zavjeta i za vrijeme odmora. 

Kod druge izvedbe igrokaza o Ivani Arškoj pripadala je 
Celina već našoj samostanskoj zajednici. Dobro uspjele 
fotografije bile su obogaćenje za našu samostansku kro¬ 
niku. 

Pomagala sam Celini korak po korak da napreduje u 
redovničkom životu. Bilo joj je teško hodati po samostan¬ 
skim hodnicima, a ne dopustiti očima da znatiželjno okolo 
gledaju; kretati se ali ne smjeti trčati; podnositi neprijaznu 
primjedbu i ne odgovarati na nju; prihvatiti nepravednu 
optužbu bez ispričavanja; morati mnogo šutjeti i uvijek 
slušati... Pokatkad je obeshrabrena jecala: »Nikad to sve 

neću svladati...«. Neprestano sam je hrabrila, da se ne 
preda; jer Bog ne gleda na naše ostvarivanje nego na našu 
dobru volju. Naš jedini CIU mora biti BOGA RAZVE¬ 
SELJAVATI! 



Obiteljska fotografija: dolje: Marija Gućrin; sredina: lijevo: Paulina. 
desno Terezija; gore: lijevo Marija, desno Cetina 

Veliko otkriće mog života 

Više od 6 godina sam već karmelićanka, svršetkom 
1894. osvrćem se na to vrijeme. Mnogo sam trpjela i borila 
se da Boga obrađujem i tako napredujem na putu svetosti. 
Ali kad sam se usporedila s velikim svecima (npr. svetim 
Pavlom, svetim Franjom, Augustinom, Terezijom Avil- 
skom, Ivanom od križa), čije smo životopise čitali za vri¬ 
jeme objeda ili za vrijeme molitve na koru, spoznala sam 
jasno: Putem, kojim su oni išli, ja ne mogu ići. Ne mogu 
obavljati stroge pokore, ne mogu ići u pustinju kao pustin¬ 
jak, ne mogu pisati mudre knjige kao crkveni naučitelji, ne 
mogu ni otputovati u poganske zemlje da tamo naviještam 
Evanđelje. Kad se usporedim sa svecima, utvrđujem da 
između njih i mene postoji ista razlika kao između brda čiji 
se vrhovi gube u oblacima i zrna pijeska, kojeg ljudi ne 
opažaju. 

Kao sunce mi je bilo jasno da nisam sposobna činiti 
velika djela. Ali to me nije obeshrabrilo, štoviše rekla sam 
samoj sebi: »Ako je Božja volja da svi ljudi budu sveti, i da 
dođu u nebo, onda mora za svakoga biti pristupačan put.« 
Ja sam slaba i malena; nemoguće mi se povećati i postati 
jačom nego što jesam, nego se moram prihvatiti ovakvom 
kakva jesam, sa svojim nesavršenostima i osrednjostima u 
ispunjavanju svakodnevnih dužnosti. Kako sam brzo u nu¬ 
trini »bijesna kao ris«, nestrpljiva sa sobom i s drugim 
susestrama... kako spora i nesposobna kod poslova u kući 
i vrtu... a kod razmatranja većinom zaspim... Upravo stoga 
morala sam pronaći posve malen, vrlo ravan, vrlo kratak, 
sasvim jednostavan, nov malen put da dođem do savršene 
ljubavi. To treba biti put za sve! Molila sam i mnogo 
razmišljala. 

Jednog dana prisjetila sam se događaja za vrijeme našeg 
putovanja u Italiju. U otmjenom hotelu se već prilagodilo 
tehničkom napretku 19. stoljeća, koji je bio na izmaku i 
izgrađeno je dizalo. Za Celinu i mene je onda bilo to 

prekrasno zadovoljstvo penjati se dizalom u visine i u 
kratko vrijeme bile smo na najvišem vrhu zgrade. To is¬ 
kustvo me je dovelo na misao. Ne bi li se moglo pronaći 
slično sredstvo da se uspije brzo popeti do vrhunca svetosti? 

U svojoj potrazi za jednom takvom mogućnošću latila 
sam se opet »Knjige nad knjigama« - svoje drage Biblije. 
Jednog dana ostvarila sam najveće otkriće svog života. U 
knjizi Izreka pronašla sam Božje riječi: »Ako je tko sasvim 
malen, neka dođe k meni!« Taj sasvim malen - to sam ja. 
Što čini Bog s posve malenima, koji s povjerenjem dolaze 
k njemu? Odgovor mi je dao Gospodin po riječima proroka 
Izaije: »Kao što majka miluje svoje dijete, tako ću i ja 
utješiti vas, nosit ću vas na svojim grudima i njihati na 
svojim koljenima.« Pronašla sam svoje dizalo: Isusove ruke 
će me nositi na vrh svetosti. Ja trebam samo trčati Isusu s 
LJUBAVLJU i POVJERENJEM, kao dijete koje trči svome 
ocu, kad dolazi kući s posla. 

Bila sam izvan sebe od radosti zbog važnog i velikog 
otkrića svog života. Najradije bih glasno kličići trčala po 
samostanu. Moje je srce ključalo od zahvalnosti: »Moj 
Bože, kako je velika tvoja ljubav i milosrđe. Ti si nadišao 
moja iščekivanja i ja želim opjevati tvoje milosrđe.« Sad 
sam shvatila i riječi našeg oca reda Ivana od Križa: »Ljubav 
se samo ljubavlju nagrađuje, ne ostvarenjem. Da, to je 
čudesna istina: LJUBAV PRIVLAČI LJUBAV!« Ti znaš , 
Isuse, da nisam nikada drugo tražila, nego da tebe ljubim... 
Ti sam si me vodio stazom moga puta. Nazvala sam ga 
»MALI PUT« ili i »JEDNOSTAVNI PUT«, ne jer je bio 
malen i beznačajan, nego jer nije zahtijevao osobito znanje 
i umijeće osim spremnosti srca da LJUBI Boga i ljude. To 
je put kojim mogu svi ići: zdravi i bolesni, djeca i odrasli, 
radosni i sretni, žalosni i oni koji su pritješnjeni tisućama 
briga i ne mogu pohititi Bogu divovskim koracima. Ipak se 
ne smije »Mali Put« promatrati kao lukav poprečan put za 
ljude koji se boje žrtve, koji žele stići u nebo po mogućnosti 
na udoban način. 

Na »Malom Putu« ne događaju se neobična i upadljiva 
djela, nije stoga ni u središtu pozornosti, ne žanje hvalu i 
nikad neće biti u novinama. Na »Malom Putu« ne strši ništa 
izvan okvira običnog ljudskog života. Samo je jedno bezu¬ 
vjetno potrebno: velika, jaka i vjerna ljubav , s kojom se 
ispunjavaju svakodnevne dužnosti, sasvim svejedno gdje 
smo postavljeni: jesmo li u školi ili na radnom mjestu, kod 
kuhinjskog lonca ili u staji, služimo li bolesnicima ili sami 
ležimo bolesni... Na »Malom Putu« nije presudno podižeš 
li s poda pribadaču ili gradiš katedralu od zlata. Bog ne 
gleda na veličinu naših djela, nego samo na ljubav s kojom 
se ona obavljaju. Zato sam izabrala za lozinku svog života: 
SAMO UUBAV VRIJEDI! 

Samostanska svakodnevnica mi je pružala bezbrojne 
mogućnosti da uvježbavam danomice ljubav na »Malom 
Putu«. Ta vježba nije nikad bila dovršena, trajat će do 
posljednjeg daha. Moj »Mali Put« je započinjao s buđenjem 
u rano jutro. Kako bih rado htjela pokatkad leći na drugu 
stranu i dalje nastaviti spavati ili bar još nekoliko minuta 
ostati ležati. Ne, to si nisam dopuštala, jer je bilo važnije 
pojaviti se točno na molitvi sa zajednicom. Osim toga 
čekala me je jedna stara sestra da je bez pretjerane žurbe 
vodim u kor. 

Molitva i sveta misa bili su za me izvori iz kojih sam 
crpila radost i snagu da tada uzmognem dan s tisuću prilika 
prožeti djelovanjem s ljubavlju. Zabluda je bila misliti da 
na tom »Malom Putu« ide sve kao samo od sebe. Sjećam se 
još triju zgoda, koje su me stajale mnogo svladavanja i o 
njima želim ovdje izvijestiti. 

□ U našoj zajednici bila je sestra, koja je bila obdarena 
da mi svojim riječima i činima stvara neugodnosti. Njene 
riječi, maniri, karakter, sve me je beskrajno uzrujavalo: 
»Jamačno je ona dobra redovnica, koja je dragom Bogu vrlo 
ugodna.« Nisam htjela popustiti naravnoj odbojensoti, koju 
sam osjećala prema njoj. Ljubav se ne smije sastojati od 
osjećaja, nego se mora dokazati naročito djelima. Dakle 

trudila sam se da činim za sestru ono što bih činila za sebi 
najdraže osobe. Svaki put kad sam se susrela, molila sam 
za nju i nabrajala Isusu sve dobre osobine svoje susestre. 
Bila sam uvjerena da se Isus raduje tome, jer ne postoji 
umjetnik koji ne prima drage volje pohvalu za svoje djelo. 
Isus, umjetnik duša, sretan je kad se ne zaustavlja na vanj¬ 
štini osobe, nego se divi ljepoti njene duše. 

Nisam bila zadovoljna s tim da samo mnogo molim za 
sestru, koja mi je priskrbljivala tako mnogo nutarnje borbe, 
nego sam tražila prilike da joj činim sve moguće usluge. 
Kad sam bila u napasti da joj predbacim njen neugodni 
način postupanja, izborila sam se tada da joj pokažem svoj 
ljubazni smiješak. Jednog dana pitala me je na odmoru: 
»Sestro Terezijo od djeteta Isusa, hoćete li mi reći što vas 
tako privlači k meni! Svaki put kad me pogledate, vidim vas 
da se smiješite.« Ono Što me je privlačilo bio je Isus, skriven 
u njenoj duši. Stoga sam joj odgovorila mirne savjesti: 
»Smješim se jer sam vesela što vas vidim.« Razumljivo, 
nisam dodala kako ja to mislim. 

□ Jedne večeri za vrijeme šutnje poslije povečerja 
naloženo mi je da pripremim noćnu svjetiljku za neočeki¬ 
vane goste. Ništa nije bilo pripremljeno, morala sam sama 
prikupljati odsvakud ulje i fitilj. Moje susestre su se povukle 
u svoje ćelije i uživale jedan sat slobodnog vremena. Ja sam 
se, naprotiv, borila teško sa sobom. Unutar sebe sam 
mrmljala na ljude i okolnosti i bila sam ljuta na sestru 
vrataricu, koja mi je priuštila da radim u vrijeme tog od¬ 
mora. Mogla sije i sama urediti svjetiljku! 

No iznenada je nutarnje svjetlo osvijetlilo moje tmurne 
misli: predočila sam si da služim svetoj obitelji u Nazaretu 
i da spremam svjetiljku za dijete Isusa. Zato sam uložila 
mnogo ljubavi u svoje djelo da sam odmah bila posve 
poletna i odnijela svjetiljku puna radosti na vratarnicu. Od 
tada sam primjenjivala to sredstvo kod mnogih konflikata i 
to mi je čudesno pomagalo. 

□ Bio je dan pranja rublja i ruke su mi bile ukočene od 
studeni. Morala sam pomagati kod pranja rublja. Jedna 
susestra pljuskala je bezobzirno oko sebe. Nije uopće prim¬ 
jećivala da mi šprica hladnu i prljavu vodu u lice i odjeću. 
Sto bih trebala učiniti? - Pobjeći? Reći susestri svoje miš¬ 
ljenje? Pljuskati joj vodu također u lice? Upadno otrti sebi 
lice? To bi sve sestru izvrglo ruglu pred drugima. Tako sam 
se čuvala da se na meni ne primijeti srditost. U toj situaciji 



Zajednica kod pranja rublja (19. travnja 1895.). Terezija treća slijeva 

mogla sam jedino činiti: uteći se u sebi Isusu. Samo sam s 
Njim to mogla podnositi. 

Ti događaji su me vodili važnom otkriću: umjesto da 
iskočim iz kože, moram se od situacije do situacije utjecati 
Isusu. On nam je dao prispodobu o trsu i lozama: Isus je trs, 
mi krštenici smo loze. U povezanosti s njim donosit ćemo 
dobre plodove. Samo preko loza može Isus, Trs darivati 
svijetu plodove ljubavi: ljubav, mir, radost, strpljivost, do¬ 
brotu, vjernost, blagost i svladavanje. Bila bih uistinu iluzija 
misliti daje samostanski život kao dječja igra. Mislim daje 
to iz mog pričanja postalo već jasno. Ljubiti bližnje bez 
Isusa isto je tako nemoguće kao što je nemoguće da sunce 
zasja u noći. Što sam više jedno s Isusom, to srdačnije 
ljubim bližnje. Samostanski život je bio danomice iznova 
vježbalište ljubavi, u kojem sam mogla trčati mnoge kru¬ 
gove na »Malom Putu«. 

Kad bih još bila učenica, vidjela bih svoj »Mali put« u 
tome da pazim na nastavi, surađujem, brižljivo izrađujem 
svoje zadaće, da budem voljna pomoći suučenicama i da 
budem prema njima prijateljski raspoložena... Kao do¬ 
maćica i majka obavljala bih bezbrojne male službe za svoje 
drage, da mužu i djeci pružim dom. Našla bih vremena da 
slušam njihove radosti i brige i da ih utješim. 

Bila bi to uistinu »Pustolovina ljubavi«, svaki dan iz¬ 
nova ići »Malim Putem«, jer se ne bi znalo što sve najednom 
može pridoći. Nisam uvijek bila u vrhunskoj formi. Možda 
bi se moglo dogoditi da mi ponekad sve ide s poletom i 
radošću, a sljedeći dan se osjećam troma i bez radosti. Tada 
bi se najradije htjela zatvoriti u ćeliju, leći u krevet, navući 
deku preko ušiju, ništa više ne čuti i ne vidjeti. Kako sam 
poznavala dobro to stanje! Za mene je postojalo samo jedno 
pomoćno sredstvo: Udaljiti se od sebe i ići k Isusu! 

Kad mi je nešto teško palo, rekla sam-kad bi moralo biti 
i tisuću puta na dan: »ZA TEBE, ISUSE!« Zatim bi se 
posvetila svojoj zadaći, koju sam upravo imala ispuniti. 
Cesto sam mogla iskusiti kako je poslije tog malog koraka 

ljubav i radost ušla u moje srce i potreba da zaboravim sebe 
kako bih druge razveseljavala, i od tog časa bila sam sretna. 

S vremenom sam postajala sve neovisnija o svojim 
osjećajima i posve slobodna od pritiska od kojeg trpe tek 
mnogi ljudi, što žele ostvariti nešto veliko, opipljivo, 
vidljivo, da u tome pronađu samopotvrđivanje i priznanje. 
To je kao zatvor u kojem se gubi radost Bogu i životu. 
Nesigurnost i strah postaju stalni pratioci, a čovjek postaje 
mukom sebi i drugima. To sam 10 godina doživljavala na 
sebi. 

»Mali Put« me je doveo do nutarnje slobode. Mnogi 
ljudi razumiju pod slobodom: »Želim činiti i dopustiti što 
želim - iživljavati se na sve strane.« Na toj stranputici 
upadaju (neki u ovisnost) o alkoholu i drogama, lošim 
prijateljstvima i seksu. SAMO LJUBAV DOISTA OSLO¬ 
BAĐA! U tom smilsu shvatila sam riječi svetog Pavla kad 
govori o »slobodi djece Božje«. 

»Mali Put« je i apostolski put. Kao što su apostoli 
oduševljavali ljude svojim misionarskim putovima za 
Božje Kraljevstvo i tisuće krstili, tako bih željela i ja po 
mnogim malim žrtvama voditi k Bogu duše, koje će ga 
vječno ljubiti. 

Naravno može se na »Malom Putu« i pasti, to znači biti 
nevjeran, popustljiv ili lijen u ispunjavanju dužnosti, bježati 
od zadataka, biti bodljikav kao kaktus prema bližnjima i 
tako dalje. - Nisam bila ni u kojem slučaju nesretna ako sam 
se doživljavala slabom, nesavršenom i punom pogrešaka i 
kad su to susestre na meni otkrile. Majka ljubi svoje dijete 
ne manje kad je palo u blato te ga mora prati od glave do 
pete i preobući. Zašto bi me Isus manje ljubio kad sam se 
zaprljala, to jest sagriješila. Željela bih svoje pogreške 
ispraviti tim što ću ih baciti u »ognjenu peć« milosrdne 
Božje ljubavi. Tu će ishlapiti kao kapljica vode na vrućoj 
pećnici. Radosno mogu tada ići dalje svojim putem i ne 
trebam više gledati na svoje pogreške. U dnu srca ne 
zaostaje ništa nego duboki mir. 

Iz ljubavi živjeti 


Moja rođakinja Marija Gućrin pisala mi je jednog dana 
pismo u kojem je tražila savjet. Željela je znati kako ona, 
koja živi u svijetu, može postati sveta. »Poznajem samo 
jedno sredstvo«, odgovorila sam joj »LJUBAV! - Da, 
ljubimo, jer zato je naše srce stvoreno.« 

Kako je lijep i siguran »Mali Put« ljubavi! Isus me 
poučava da sve činim iz ljubavi, da mu ništa ne uskratim, 
da svaku pa i najmanju priliku iskoristim da mu darujem 
svoju ljubav. Najmanja djela, najskroviti ja, koja se čine iz 
ljubavi, često više vrijede od velikih djela. Nije vaina vri¬ 
jednost, čak ni očita svetost djela, nego samo ljubav koja se 
u tom nalazi! U Evanđelju nalazim potvrdu za to. To mi je 
uvijek iznova SVJETLO na mom putu i dariva mi uočiti 
maleno. 

Bilo je to za vrijeme zajedničkog odmora: Kad je dva 
puta zazvonilo, pozvala nas je sestra vratarica da otvorimo 
velika vrata, zato da bi se unijeli borovi za jaslice. Drago bi 
mi bilo, kad bi mene poslali... Nisam još ni završila misao, 
kad je majka priorica zamolila mene ili sestru koja je do 
mene sjedila da otvorimo vrata. Odmah sam počela odvez- 
ivali pregaču, ali dosta sporo, tako da ju je moja susestra 
mogla odložiti prije mene. Po svom namjernom oklijevanju 

željela sam svojoj susjedi priuštiti malu radost. Ali ne mora 
se bezuvjetno živjeti u samostanu da drugima dajemo pred¬ 
nost. Posvuda, gdje se moljaka, postoji za to prilika. 

Na pokladni utorak 1895. molila sam pred izloženim 
Presvetim. Moje misli i srce bili su ispunjeni time da Isusa 
ljubim na svaki mi mogući način. Sasvim sponatno zapisi¬ 
vala sam svoje misli. Nenamjerno je nastala iz toga pjesma 
od 15 kitica. Posljednja izražava moju duboku čežnju: »Iz 
ljubavi umrijeti to je moja nada. NJEGOVA LJUBAV NE¬ 
KA ZAPAJJ MOJE SRCE! Želim GA gledati kako bih se 
zauvijek s NJIM sjedinila. To je moje nebo... moje od¬ 
ređenje: IZ UUBA VI ŽIVJETI!!!« 


Posvećujem se milosrdnoj Božjoj ljubavi 

Dne9. lipnja 1895. bio je posvećen Presvetom Trojstvu. 
Za vrijeme svečane svete mise došlo mi je iznenada uz¬ 
višeno nadahnuće, da se posvetim milosrdnoj Božjoj lju¬ 
bavi kao posvemašnja žrtva paljenica. Bilo je uvjerenje tako 
jako da ga se više nisam mogla osloboditi. Tek što smo 
napustili kapelu, pozvala sam svoju sestru Genovevu da joj 
povjerim svoju nakanu. No najprije sam morala moliti 
majku Agnezu za dopuštenje. Upravo je imala punu glavu 
drugih briga. Ne pridajući važnosti mojoj nakani, dala je u 
prolazu dopuštenje da razgovaramo jedna s drugom i os¬ 
tvarimo plan. 

Kao i prije u Buissonnetsu, vidikovcu, pronašle smo i u 
samostanu skriven kutak kako bismo mogle neometano 
razgovarati. Da pridobijem Celinu za svoju nakanu, morala 
sam joj najprije razjasniti pozadinu. Cjelokupno francusko 
kršćanstvo, a tako i naš Karmel, bilo je tada pod utjecajem 
jansenizma. Strah od Boga, koji kažnjava svaki grijeh, 
plašio je vjernike. Neki, prije svega redovnici ponudili su 
se Božjoj Pravdi, tako da su preuzeli na sebe stroge pok¬ 
ore. .. Vjerovali su da će time otkloniti od grešnika Božje 

kazne. I u našem samostanu bile su u međuvremenu dvije 
preminule sestre koje su se u tom smislu bile ponudile Bogu 
kao žrtve. To žrtvovanje mi se činilo doduše veliko i velik¬ 
odušno, ali se ipak nisam osjećala pozvana da činim isto 
tako. Nisam se htjela žrtvovati pravdi, nego MILOSRDNOJ 
BOŽJOJ LJUBAVI. Celina je razumjela i htjela se prik¬ 
ljučiti mojoj namjeri. 

Sastavila sam posvetnu molitvu milosrdnoj Božjoj lju¬ 
bavi. Dne 11. srpnja 1895. klečala sam pred kipom »Gospe 
od smiješka« zajedno sa sestrom Genovevom i izrekla sam 
u ime nas obiju molitvu predanja. Celina nije ni najmanje 
naslućivala kakvo je značenje imalo za mene to žrtvovanje. 
Željela sam dati SVE ZA SVE, to znači. Bog mi je sve 
poklonio - SEBE SAMOG! Isus, koji je dao svoj život za 
mene, i NJEMU bih željela sve darovati. SEBE SAMU! 
LJUBITI, TO ZNAČI SVE DAROVATI I SEBE SAMU. 
LJUBAV ZA LJUBAV! 

Željela bih pjevati s psalmistom: »Kako je DOBAR 
Gospodin i njegovo MILOSRĐE traje dovijeka«. Mislim 
kad bi to svi ljudi spoznali, onda se više nitko ne bi bojao 
Boga, nego bi ga zacijelo ljubili do ludosti. ..I iz ljubavi, ne 
iz straha, ne bi nijedna duša nikad više svojevoljno griješila. 
Ali Bog zna kako smo slabi. Zato nam je Isus ispričao 
prispodobu o »milosrdnom ocu i izgubljenom sinu«. Besk¬ 
rajno pravedni Bog oprostio je izgubljenom sinu sve nje¬ 
gove grijehe s toliko dobrote, ne bi li i prema meni i prema 
svima drugima imao biti tako pravedan? MILOSRDNA 
LJUBAV - TO JE BOŽJA PRAVEDNOST! 


Kašalj, koji nikako ne završava 

Tiho i neuopadljivo išla sam dalje svojim »Malim Pu¬ 
tem«. Već duže vrijeme nadraživali su me sve češće na 
kašalj prašina kod metenja, pranja suda i rublja. Grlobolja 
nije prestajala, a osjećala sam bolove u prsima. Kućni 

liječnik našeg samostana pokušavao je »ovo i ono«, ali 
njegova nastojanja nisu polučila nikakva bitna poboljšanja. 
Moje su se sestre i rodbina zabrinuli za moje zdravlje. Mene 
to naprotiv nije izbacivalo iz ravnoteže. Radije sam se 
zaokupljala svojim dužnostima nego svojim zdravljem. 

Svoju pažljivost i ljubav upućivala sam jednoj susestri 
koje se cijela zajednica jako bojala. Zbog njenih snažnih 
izljeva bijesa nitko više nije htio raditi s njom u praonici 
rublja. Tako je bila sve više izolirana. Dobrovoljno sam se 
ponudila za tu službu. Baveći se sirotom sestrom, otkrila 
sam što je to zapravo sestrinska ljubav. Moramo ljubiti 
jedne druge kako je Isus ljubio svoje učenike, koji su bili 
vrlo različitih naravi. Nitko ne smije biti isključen iz naše 
ljubavi. Čestim osmijehom i malenim prijateljskim pis¬ 
mima pokušavala sam otrgnuti svoju susestru iz izoliranja. 

Nakon duge i oštre zime 1895./96. sve smo se veselile 
proljeću i Uskrsu. Na veliki četvrtak navečer 3. travnja 
ostala sam do ponoći u koru da molim na spomen noći koju 
jc Gospodin proveo u Maslinskom vrtu. Tek što sam legla 
spavati, iznenada je sve do mojih usana navrla vruća bujica. 



Zajednica za vrijeme odmora u Aleji kestenova u samostanskom vrtu 
(20. travnja 1895.). Terezija stoji otraga lijevo. 

Brzo sam pritisnula maramicu na svoja usta. Budući da sam 
već ugasila uljanicu, čekala sam do sljedećeg jutra kako bih 
utvrdila što sam povratila. »Ako je krv«, mislila sam, »mož¬ 
da ću umrijeti s Isusom na ovaj veliki petak.« Ne, nisam se 
bojala, nego sam bila sretna pri pomisli da ću postati sve 
sličnija Isusu. Onda sam zaspala. Nije trebalo dugo čekati 
do jutra. U 5,45 sati budila nas je drvena čegrtaljka. Kad 
sam otvorila prozorski kapak, potvrdila se moja pretpos¬ 
tavka: moja maramica je bila puna krvi. Zaručnik je na¬ 
javljivao svoj dolazak. Zašto bih se trebala bojati ONOGA, 
koji je za mene predao svoj život i koji mi je pripremio 
mjesto u nebu? 

Kao i svakog velikog petka majka priorica nam je nakon 
molitve držala govor o sestrinskoj ljubavi. Poslije toga smo 
zamolile jedna drugu za oproštenje. Kad sam došla na red, 
zagrlila sam majku Gonzagu i rekla joj o noćašnjem do¬ 
gađaju. Uvjeravala sam je da ne patim i da zbog toga ne 
trebam nikakvih izuzimanja. Još su samo obje sestre bol¬ 
ničarke povjerljivo saznale o mom bacanju krvi, majka 
Agneza nije ništa o tome znala. 

Kako je to bio običaj na veliki petak, postila sam i 
obavljala svoje dužnosti. Čistila sam stakla na vratima u 
hodniku, nažalost usred propuha. Ali, nada da ću ići u nebo, 
sve mi je olakšavala. 

Sljedeće noći dogodio se još jednom isti znak, da moj 
ulazak u vječni život nije više daleko... Moja vjera je bila 
tako liva i jasna da me pomisao na nebo posve radovala. 
Nisam mogla zamisliti da ima ljudi koji nemaju vjere. Nisu 
li ti govorili protiv svoje bolje spoznaje, kad su poricali 
postojanje neba - tog lijepog neba, gdje će sam Bog biti 
njihova vječna nagrada? 

Drugi uzbudljivi znak uznemirio je majku Gonzagu, a 
još više sestre bolničarke. Nisu pozvali kućnog liječnika, 
nego mog rođaka doktora La Nćele da me pregleda. Bila je 
to smiješna prilika. On je naime morao svoju glavu gurati 
kroz uske rešetke u govornici da bi me - naravno kroz habit 

- mogao poslušati. Zato je doista trebalo imati dobre uši. 
Razumljivo, nije ništa čuo - ustanovio je samo daje žlijezda 
natekla i pretpostavljao da krvarenje možda potječe od 
pucanja krvne žile u grlu. Morala sam stoga neko vrijeme 
piti jedan lijek, udisati paru i masirati se kamforovim uljem, 
ali ni u kojem slučaju nisam stvarala iluzije o djelotvornosti 
tog liječenja. Moja radost je ostala nepomućena: »Uskoro 
ću vidjeti Isusa, koji me ljubi i kojeg ja ljubim.« 


Neizmjerne želje 

Moje zdravstveno stanje nije mi zadavalo ni u kojem 
slučaju brigu. Sasvim suprotno, osjećala sam se iznutra 
jakom i poduzetnom. U svom srcu nosila sam beskonačne 
želje, koje nitko ne bi mogao izmjeriti. Zvučilo bi možda 
ludo, kad bih sad još jednom govorila o svom pozivu. Nije 
li Bog ispunio sve moje želje? Bila sam karmelićanina 
zaručnica Isusa Krista i po svom sjedinjenju s njim majka 
duša. Nije li to bilo dovoljno? Sigurno, te su tri povlastice 
bile moj poziv, ali ja sam osjećala u sebi i druge pozive - 
BORCA, SVEĆENIKA, APOSTOLA, CRKVENOGNAUČI- 
TELJA, MUČENIKA; ukratko, osjećala sam želju da za 
Isusa ispunim najherojskija djela sva zajedno. Osjećala 
sam u svojoj duši odvažnost križara, papinskog vojnika', 
bila bih rado spremna umrijeti na bojištu za obranu Crkve. 

Iz sveg srca sam molila: »Isuse, moja ljubavi, moj 
živote... kako da uskladim u sebi sve te suprotnosti? Kako 
da ostvarim želje svoje sirote male duše? Unatoč svojoj 
neznatnosti željela bih prosvjetljivati duše poput proroka i 
crkvenih naučitelja, željela bih kao apostoli proći svijetom; 
navijestiti tvoje ime u poganskim zemljama, zasaditi tvoj 
KRIŽ kao DRVO ŽIVOTA. Ali samo jedno misijsko po¬ 
dručje ne bi mi bilo dovoljno; željela bih navješćivati 
Evanđelje na svih pet kontinenata, sve do posljednjeg kutka 
ovog svijeta. Htjela bih biti misionarka ne samo nekoliko 

godina nego do svršetka vremena. Kao mučenica htjela bih 
za tebe proliti krv do posljednje kapi. .. Isuse, moj predragi 
Otkupitelju, kad bih htjela zapisati sve svoje želje, morala 
bih posuditi tvoju »Knjigu života«, u kojoj su zapisana djela 
svih svetaca i ta djela htjela bih učiniti za tebe... Moj Isuse! 
Što ćeš odgovoriti sada na sve moje ludosti?... Ti znaš da 
nema manje, slabije duše nego što je moja... 

Uzela sam Bibliju i otvorila poslanice svetog Pavla da 
pronađem neki odgovor. Spontano mi je palo u ruke 12. 
poglavlje prve poslanice Korinćanima. Tu sam pročitala da 
ne mogu svi ujedno biti apostoli, proroci, crkveni naučitelji, 
itd., da je CRKVA - TIJELO KRISTOVO- sastavljeno od 
različitih udova i da oko ne može biti ujedno i ruka, uho 
oko, a stopalo ruka. Odgovor je bio jasan, ali me još nije 
zadovoljio. Čitala sam dakle, dalje 13. poglavlje. Odmah 
prvim recima bila sam poučena: »Kad bih sve ljudske jezike 
govorio i anđeoske, a ljubavi ne bih imao, bio bih mjed što 
ječi ili cimbal što zveči. Kad bih imao dar prorokovanja i 
znao sva otajstva i sve spoznaje; i kad bih imao svu vjeru 
da bih i gore premještao, a ljubavi ne bih imao - ništa sam! 
I kad bih razdao sav svoj imutak i kad bih predao tijelo svoje 
da se sažeže, a ljubavi ne bih imao, ništa mi ne bi koristilo. 
Ljubav je velikodušna, dobrostiva je ljubav, ne zavidi, 
ljubav se ne hvasta, ne nadima se... Ne traži svoje, nije 
razdražljiva, ne pamti zlo. Ne raduje se nepravdi, a raduje 
se istini; sve pokriva, sve vjeruje, svemu se nada, sve 
podnosi. Ljubav nikada ne prestaje... (1 Kor 13,1-13). 

»Hvalospjev ljubavi« svetog Pavla dao mi je ključ za 
moje zvanje i potvrdio moj »Mali Put ljubavi«. Shvatila 
sam: Ako se Crkva uspoređuje s tijelom koje se sastoji od 
različitih udova, da joj onda ne nedostaje ni najpotrebniji 
od svega; shvatila sam da Crkva ima SRCE i da to SRCE 
GORI od LJUBA VI. Shvatila sam: Tako kao što srce krvo¬ 
tokom pokreće sve udove na tijelu, tako i ljubav mora 
pokretati udove Crkve; jer kad bi se ljubav u srcima Crkve 
ugasila, više svećenici ne bi naviještali Evanđelje, progo¬ 

njeni bi se kršćani ustručavali ići u zatvor za svoju vjeru u 
Kristu... Shvatila sam da UUBAV U SEBI UKLJUČUJE 
SVA ZVANJA; DA JEUUBA VSVE; DA ONA OBUHVAĆA 
SVA VREMENA I MJESTA... JEDNOM RIJEČJU: DA JE 
ONA VJEČNA!... Tada sam u zanosu svoje mahnite radosti 
uzviknula: »O Isuse, Ljubavi moja... napokon sam pro¬ 
našla svoje zvanje: MOJE ZVANJE JE LJUBAV! Da, našla 
sam svoje mjesto u Crkvi i to si mi mjesto dao ti, o moj 
Bože!... Tako će se ostvariti moj sanU! 

Isuse, premalena sam da činim velika djela i moja ludost 
se sastoji u tome da se nadam da ćeš me prihvatiti ovakvu 
kakva jesam. Nemam drugog sredstva da ti dokažem svoju 
ljubav, nego da bacam cvijeće, to jest, da ne propustim 
nijednu malu žrtvu, nijedan pogled, nijednu riječ, da iskor¬ 
istim sva najmanja djela i da ih činim iz ljubavi... Hoću 
trpjeti iz ljubavi i dapače radovati se. To je moje cvijeće za 
tebe i spremna sam ga brati i usred tmja. 

Isuse, ljubim tebe, ljubim Crkvu, svoju Majku i uvje¬ 
rena sam u to »da najmanji pokret ČISTE LJUBAVI njoj 
više koristi, nego sva druga djela zajedno«. 


U noći vjere 

Pronašla sam svoj poziv i moje srce je kliktalo od 
radosti. Sasvim iznenada iščezla je ta radost na brutalan 
način. U uskrsnom vremenu, tako ispunjenom svjetlom 
(1896.), u mojoj duši je bila najtamnija noć. Pomisao na 
nebo, koja me je tako radovala, postala je predmetom 
mučne borbe. Osjećala sam pred sobom nekakav zid, koji 
je dosezao sve do neba. Veselila sam se tome da umrem iz 
ljubavi, ali sada su me mučile mračne misli. Nekakav 
nutarnji glas mi se izrugivao i govorio: Ti sanjaš o svjetlu, 
o prekrasnoj domovini; ti sanjaš da vječno budeš s Bogom; 
ti vjeruješ da ćeš moći izbjeći maglama koje ti ne dopuštaju 
da išta spoznaš! Samo idi dalje! Samo idi dalje! Raduj se 

smrti koja ti neće dati ono čemu se nadaš, nego još dublju 
noć: noć ništavila. 

Ta kušnja nije trajala samo nekoliko dana, tjedana ili 
mjeseci, čekala sam beskonačno dugo trenutak svog os¬ 
lobođenja. Nemoguće mi je izraziti ono što sam osjećala. 

Potrebno je da čovjek sam prođe tim tamnim tunelom, 
da shvati tu tamu. U pjesmama i stihovima, koje sam pisala 
za sestre, kao svoje poklone za njihove osobne slavljeničke 
dane, izražavala sam svoju nutarnju nevolju: 

»Izdržati bez oslonca, 
bez svjetla i posve u tami 
koračam naprijed i ginem od 
ljubavi. 

Moje nebo se sastoji u tome 
da se smiješim onom Bogu 
koga štujem 

i onda kad se želi sakriti, 
da iskuša moju vjeru.« 

Sestre nisu slutile da su stihovi skrivali moj osobni put 
trpljenja. Preko tog iskušenja vjere spoznala sam da ima 
ljudi bez vjere, bez ijedne iskre nade i koji svoj život grade 
jedino i samo na materijalnom. Njihove misli prodirale su 
sada i u moj svijet: »Jednog dana ako znanost napravi nove 
pomake, sve će se moći prirodno objasniti i bit će apsolutna 
spoznaja svega što postoji i što se sada još uvijek čini 
neobjašnjivim... Ostaje još puno toga za otkriti...« 

Bezbroj puta rekla sam dragom Bogu da, unatoč svim 
tim bezbožnim mislima, vjerujem samo u NJEGA. Molila 
sam Isusa da oprosti svoj mojoj braći i sestrama koji ne 
vjeruju. I rekla sam mu da sam spremna s njima sjediti za 
istim stolom sve dok posljednji ne dođe u njegovo Kra¬ 
ljevstvo svjetla. U njihovo ime sam molila: Smiluj nam se 
Gospodine, jer smo siromašni grešnici! Dopusti da svi oni, 
koji nisu zapaljeni bakljom vjere, tebe konačno nađu. Želim 

rado podnositi za njih noć vjere. Jedinu milost te molim da 
te nikada ne uvrijedim...!« 

U dubini svog srca bila je unatoč svoj tami čežnja za 
»zemljom svjetla i mira« u kojoj Isus kao Kralj kraljuje. 
Kao Kristofor Kolumbo koji je naslućivao postojanje novog 
svijeta, kad nitko na to nije mislio, tako i ja osjećam da će 
jednog dana na drugom svijetu postojati stalna domovina. 

Ali su i te misli pune nade iščeznule u tami. Kad sam 
pokušavala misliti o vječnom životu kod Boga, udvostručila 
bi se moja nutarnja patnja, jer bi se odmah pojavljivale 
bezbožne misli i sve bi uništavale. Neka mi Bog oprosti. On 
zna da sam se trudila živjeti vjeru na »Malom Putu« ljubavi, 
iako nisam osjećala nikakvu radost. Bez pretjerivanja mogu 
reći da sam tijekom jedne godine više stasala u vjeri, nego 
ikad prije u svom životu. 

Kad bi me zli neprijatelj izazivao na borbu protiv vjere, 
okretala sam leđa i utjecala se Isusu u molitvi. Uvjeravala 
sam ga da sam spremna dati svjedočanstvo za postojanje 
neba do posljednje kapi krvi. Iako nisam ništa u sebi os¬ 
jećala od tog lijepog neba, mogla sam mu upravo darovati 
tu bezutješnost i moliti ga da jednom siromašnim nevjer¬ 
nicima otvori nebo. Kad bih u svojim pjesmama pjevala o 
sreći neba, vječnom posjedovanju Boga, ne bih ništa pri 
tome osjećala, ni najmanje radosti, jer sam pjevala ono što 
sam htjela vjerovati. 

S velikom zahvalnošću prema Bogu željela bih pos¬ 
vjedočiti da mi je taj teški križ poslao tek u onom trenutku 
kad sam imala nutarnje snage da ga nosim. Vjerujem da bi 
me prije obeshrabrio. 

Sada me više nije ništa sprječavalo da napustim ovaj 
zemaljski život, jer više nisam imala velikih želja osim 
jedne: da toliko ljubim Isusa da mogu umrijeti iz ljubavi. 
Nisam imala više briga čak ni da ću biti na teret samostan¬ 
skoj zajednici zbog bolesti. Bila sam potpuno slobodna. Ne, 
nisam se bojala borbe, jer: »Gospodin je hrid na kojoj 
stojim. On me uči da se borim. On je moj štit, na nj se 

oslanjam.« Na dovratniku moje ćelije napisala sam u visini 
očiju: »ISUS JE MOJA JEDINA LJUBAV.« 


Kretanje u daleki svijet 

Bio je kraj svibnja 1896., kada me je majka Marija 
Gonzaga pozvala u svoju radnu sobu. Moje srce je snažno 
udaralo, jer me još nikada naša majka nije tako službeno 
pozvala k sebi. Jesam li učinila što nepravedno u njenim 
očima? I uz najbolju volju nije mi padalo ništa na pamet. U 
razgovoru mije priopćila da mi želi povjeriti mladog dvade- 
setgodišnjeg misionara. Velečesni Adolf Roulland trebao 
je 28. lipnja 1896. primiti svećenički red a zatim otputovati 
u Kinu. 

Tada su misionarska zvanja nicala poput gljiva iz zem¬ 
lje. Mnogi mladi ljudi u našoj zemlji bili su zahvaćeni 
misionarskim žarom, koji je slijedio kolonijalna osvajanja. 
Bilo je zvanja na pretek. 

Budući da sam već imala duhovnog brata (oca Bel- 
lierea), za kojeg sam mnogo molila i žrtvovala, osjećala sam 
se preopterećena da se brinem za jednog drugog. Objasnila 
sam majci Mariji Gonzagi da u našoj zajednici ima i drugih 
sestara koje bi tu zadaću sigurno rado preuzele. Odbila je 
sve moje primjedbe - morala sam poslušati! 

Dragi Bog nam je uzeo dva rođena brata, a sada mi je 
dao umjesto njih za braću dva misionara. Kao naša majka 
utemeljiteljica Terezija Avilska htjela sam i ja biti kći 
Crkve. Ona nas je poučila: »Molitva karmelićanke treba 
obuhvaćati čitav svijet.« 

Dne 3. srpnja 1896. došao je mladi svećenik pater Adolf 
k nama u Karmel, da s cijelom zajednicom proslavi svoju 
mladu misu. Nakon toga smjela sam u govornici razgovarati 
s njim. Pomalo zbunjena darovala sam mu palu, koju sam 
izradila. 

Uskoro poslije našeg susreta otputovao je s brodom u 
istočnu Kinu da u Su-Tchuenu započne svoju misionarsku 
djelatnost. Na svom radnom mjestu objesila sam kartu tog 
područja, da mogu pratiti njegovo dugo putovanje. Na 
Marseille napisala sam mu sljedeće retke: »Neka vas štiti 
dragi Bog, moj brate ... Udaljenost neće nikada moći razd¬ 
vojiti naših duša. Čak će i smrt našu povezanost još više 
produbiti. Ako uskoro dođem u nebo, molit ću Isusa da Vas 
posjetim u Su-Tchuenu i zajedno ćemo nastaviti svoj apos- 
tolat.« 

Živahnim dopisivanjem s obojicom braće svećenika 
rasla je u meni misionarska težnja. Osnivanje karmelskog 
samostana u Indokini bilo je duže vrijeme predmetom 
razgovora u našoj zajednici. Glasine o progonima kršćana 
kočile su ostvarenje naše namjere. 

Nakon što se je moje zdravstveno stanje znatno pop¬ 
ravilo, sanjala sam nanovo o Karmelu u misijama i potiho 
sam se nadala da ću tamo umrijeti kao mučenica za Isusa. 
Stvarno se u studenom govorilo u zajednici o mom mo¬ 
gućem odlasku u Tongking u Indokini. S oduševljenjem 
sam progutala knjigu »Duša jednog misionara«; poslao mi 
ju je pater Adolf Roulland iz Kine. Kako bih dokazala da 
sam dovoljno jaka za planirani pothvat, nisam propuštala ni 
jednu jedinu zajedničku vježbu. Sudjelovala sam čak i na 
noćnoj službi čitanja. Da bi zajednica otkrila Božju volju za 
mene, molila sam devetnicu mladom mučenku Theophanu 
Vernardu, kojemu su 1861. u Tongkingu odrubili glavu. 
Njegova mladost, radost, ljubav prema obitelji, njegova 
smrt, sve me je to oduševljavalo. Pouzdavala sam se čvrsto 
u njegov zagovor i već sam se u duhu vidjela u Tongkingu. 
Ipak usred devetnice dobila sam napade kašlja i moje 
zdravstveno stanje se znatno pogoršalo. 

Zimi 1896. majka priorica donijela mi je grijalo za noge. 
Šaleći se rekla sam jednoj susestri: »To je ipak naopaki 
svijet! Sveci su u nebo ušli po svojim pokorničkim djelima, 
a ja ću ući s grijalom za noge.« 

U sljedećem razdoblju morala sam strpljivo podnositi 
svakojake neugodne i bolne postupke liječenja. Tako su mi 
na leđa prilijepili takozvani melem koji izvlači, koji bi imao 
izvući infekciju iz tijela. Ujutro u 7 sati morala me je sestra 
Genoveva masirati s rukavicom od konjske dlake, čime bi 
se trebala pospješiti prokrvljenost. Iscrpljena zbog svih tih, 
u dobroj namjeri, strahovitih njegovanja, nisam više mogla 
napustiti svoju ćeliju od prosinca 1896. Ipak, čim sam 
mogla donekle stati na noge, vukla sam se u kor na svetu 
misu. Nikakva patnja nije prevelika da se primi sveta 
pričest. 

Nisam imala nikakve iluzije o novoj promjeni godine 
1897. Dne 9. siječnja, tjedan poslije mog 24. rođendana 
povjerila sam svojoj sestri Agnezi: »Nadam se da ću uskoro 
u nebo.« 

Napadaji protiv moje vjere i moje nade su se pojačali. 
Sestri Tereziji od svetog Augustina, koja mi je bila posve 
nesimpatična, ali koju sam svom svojom voljom ljubila, 
povjerila sam: »Kad biste znali u koliku tamu sam potonula. 
Ne vjerujem više u vječni život. Čini mi se da poslije ovog 
smrtnog života više ništa nema. Ne mogu Vam opisati tamu 
u koju sam uronjena.« 

Pjesma, koju sam spjevala svojoj sestri Agnezi za njezin 
imendan 21. siječnja, možda malo odaje silinu moje nu¬ 
tarnje borbe: 

»Moja radost 

kad se smrkne nebo plavo, 

i kad se čini da me ostavlja na cjedilu, 

radost se moja sastoji u tome da ostanem u sjeni 

da se sakrijem, da se snizim. 

Moja radost, to je sveta volja Isusa, 
moje jedine ljubavi. 

Tako idem naprijed bez straha. 

Ljubim noć isto tako silno ko i dan. 

Udvostručujem svoje nježnosti. 

kad se On skrije mojoj vjeri. 

Što mi mogu smrt i život nauditi? 
Isuse, moja je radost tebe ljubiti!« 


Početkom korizme, 3. travnja 1897. molila sam devet- 
nicu svetom Franji Ksaverskom, zaštitniku misija. On neka 
moli za me dragog Boga, da poslije svoje smrti mognem 
činiti dobro širom svijeta. I svetog Josipa sam molila na tu 
nakanu za njegov zagovor. Istog dana pisala sam bratu 
svećeniku Adolfu Roullandu u Kinu: »Željela bih spašavati 
duše i sebe poradi njih zaboraviti i poslije svoje smrti željela 
bih spašavati duše.« 

Još jednom se razbuktila u meni želja da me pošalju u 
misije. Naša majka priorica je bila posve uvjerena u moj 
misionarski poziv. Ali morala sam si predočiti gorku stvar¬ 
nost, da sam pritješnjena u tijelo, koje bi se polako ali 
sigurno raspalo. Bog je - što se tiče moje misionarske želje 
- jasno i konačno govorio. Bila sam spremna prihvatiti 
njegovu volju. 

Moja misionarska djelatnost imala je biti duhovna, a 
moje misionarsko polje cijeli svijet. Podržavam rad mision¬ 
ara svojim molitvama i svim onim što mi se pružilo na 
»Malom Putu ljubavi«, da činim ili pustim da podnesem ili 
pretrpim... Ništa ne bi smjelo biti isključeno, ništa mi 
izgledati premaleno. Liječnik mi je naredio šetnje na svje- 
žem zraku. Pri tom me je jednog dana promatrala jedna 
susestra i savjetovala mi da čuvam svoje snage. Objasnila 
sam joj da taj trud drage volje prikazujem za jednog mision¬ 
ara, koji možda upravo sada pri velikoj žegi mora pješačiti 
mnoge kilometre od jedne postaje do druge, te posrče od 
umora. 

Sljedećih mjeseci pružale su mi se bezbrojne prilike da 
ostvarim svoj misionarski apostolat. 

Zašto te ljubim, Marijo 

Napadaji kašlja, groznice, jaki bolovi u prsima, po¬ 
vraćanje, katkad bacanje krvi... To je pripadalo od travnja 
1897. neprekidno mom životu. Ali moje susestre nisu slutile 
da se moje zdravstveno stanje nadalje pogoršava. Kad se 
moje lice jednom žarilo od povišene temperature, mislila je 
jedna sestra: »Vi izgledate dobro, sestro Terezijo!« Nisu me 
smatrale dakle tako bolesnom kako sam bila. Samo su moje 
rođene sestre osjećale da mije sve gore. Tako dugo dok sam 
mogla, ispunjavala sam svoje dužnosti. Nisam htjela bes¬ 
korisno gubiti vrijeme. 

Jednog dana rekla sam svojoj sestri Genovevi (Celini): 
»Prije svoje smrti moram još nešto obaviti. Uvijek sam o 
tome sanjarila da u pjesmi izrazim sve ono što mislim o 
Majci Božjoj Mariji. »Propovijedi, koje sam dosad o njoj 
čula, često su me tištile. Koliko bi joj se nebeskih kreposti 
pridavalo i time je pritiskivalo u nepristupačnu daljinu. 
Kako bih rado bila svećenik da propovijedam o Majci 
Božjoj. Predočila bih je kao uzor koji se može nasljedovati. 
Ona je poznata kao Kraljica neba i zemlje - ali ja bih 
ljudima rekla »Ona je više Majka nego kraljica!« 

U Marijinom mjesecu svibnju izvela sam svoj plan. 
Skupila sam sve svoje snage i sastavila sam iz ljubavi i 
čašćenja prema svojoj nebeskoj Majci pjesmu od 25 kitica. 
Evanđelje je bilo moja »misao vodilja« za Marijin život. 
Bio je to posve jednostavan život - život iz vjere, bez 
ikakvih posebnosti i neuobičajnosti. Marija je uistinu uzor 
za sve kršćane, koji moraju živjeti svoju ljubav prema Bogu 
i bližnjemu u osrednjoj i običnoj svakodnevnici: 

»Nikakvi ushiti, čudesa ni ekstaze 

ne uljepšavaju tvoj život, Kraljice izabranika!« 

U posljednjoj kitici otkrila sam nešto od svog osobnog 
odnosa prema Mariji: 

»Uskoro ću ja poći tamo, 
da te gledam na lijepom nebu. 

Ti, koja si u jutro mog života došla, 
da mi se nasmiješiš. 

Dođi Majko, da mi se ponovo nasmiješiš. 
Pogledaj, večer je tu!... 


Moć molitve 

Kako je silna snaga molitve. Mogla bi se usporediti s 
kraljicom, koja jedina ima u svako vrijeme pristup kralju i 
sve dobiva od njega što ga zamoli. Pitala sam se zašto je 
nekim ljudima teško moliti ili čak dosadno. Možda je to 
stoga što si ne mogu mnogo ili čak ništa pomoći pobožnim 
molitvama iz koje knjige. Moglo bi me se sažalijevati kad 
bih se morala prisiljavati da mimo časoslova tražim lijepe 
molitve iz knjiga, koje bi mi se sviđale. Ne bih znala koju 
bih trebala izabrati, stoga sam činila kao mala djeca, koja 
još ne znaju čitati: rekla sam dragom Bogu jednostavno ono 
što sam mu željela reći i on me je uvijek razumio... 

Za mene je molitva bila polet srca, jednostavan pogled 
prema nebu. Usklik zahvalnosti i ljubavi usred radosti ili 
usred boli. Kratko rečeno: Molitva je proširila moju dušu i 
povezala me s Bogom. Naša sveta utemeljiteljica reda Te- 
rezija Avilska izrazila je to ovako: »Molitva je za me kao 
povjerljiv razgovor s dobrim prijateljem, s kojim se rado i 
često želi biti zajedno.« 

Kad sam se iznutra osjećala kao isušeno tlo, nesposobna 
za jednu jedinu dobru misao, tada sam molila posve polako: 
»Oče naš«, koji nas je sam Isus poučio i »Zdravo Marijo«. 

Jedan učenjak rekao je jednom: »Dajte mi polugu i 
uporište, tada ću podići svijet«. Što Arhimed nije postigao, 
to su postigli sveci. Bog sam je bio njihovo uporište, a 
molitva poluga. Tako su oni uvijek iznova dizali svijet i tako 
ga doveli u pravi red, to znači usmjerili prema Bogu. 

Želim svoje nebo provoditi tako 
da činim dobro na zemlji 

Na duhovski ponedjeljak 1897. sestra Genoveva je doš¬ 
la na pomisao da me u vrtu fotografira. Mislila je po svoj 
prilici na moju skoru smrt. Na koljenima sam morala klečati 
pred velikim aparatom 9 sekundi posve mimo i uz to imati 
još ljubazno lice. Celina je bila nezadovoljna s mojim 
držanjem i zato je dva puta iznova započinjala. Bila sam 



Terezija sa slikom na kojoj su oba njena prezimena: 'od djeteta Isusa* i 
'od Svetog Lica’ (7. lipnja 1897.) 

tako iscrpljena da me je prošla volja za smiješkom. Da, 
osjećala sam vrlo jasno da ću skoro umrijeti. 

U srpnju 1897. započelo je razdoblje učestalog bacanja 
krvi, koje je trajalo do 5. kolovoza. Dne 8. srpnja morala 
sam zauvijek napustiti svoju malu dragu ćeliju i bila sam 
premještena u bolesničku sobu, koja je imala prozor prema 
vrtu. Željezni krevet, koji je bio okružen s 4 smeđe zavjese, 
sličio je nebeskom krevetu. Kip »Djevice Marije od 
Smiješka«, koji mi je od mog djetinjstva tako mnogo 
značio, stajao je u mom vidokrugu. To je bio sada moj mali 
svijet. 

Dragi Bog mije darovao još snage da napišem oproštaj¬ 
na pisma svojoj braći svećenicima i svojim rođacima. Ali 
bilo mi je sve teže čvrsto držati olovku. Znala sam sasvim 
sigurno: Uskoro će me Isus potopiti u beskonačni ocean 
svoje ljubavi, sa svim dragocjenostima koje posjedujem. 

»Gospodine ti znaš, da su te dragocijenosti za mene 
duše koje si mi dao. Kao što si ti prije svoje smrti na križu 
molio Oca, tako bih željela i ja da ti u posljednju večer svog 
Života mogu reći: »Izvršila sam djelo koje si mi naložio. 
Objavila sam tvoje ime onima koje si mi dao. Sada znaju da 
sve što si mi dao dolazi od tebe, da je tvoj dar. Ja sada idem 
k Tebi, oni ostaju u svijetu, sačuvaj ih od zloga... (usp. Iv 
17). 

Moj Bože, ti znaš da nisam željela ništa drugo nego 
jedino da samo tebe ljubim. Tvoja me ljubav pratila od mog 
djetinjstva i privukla me je kao magnet. Ti si me obasuo 
ljubavlju. Stoga te molim da sve koje si mi dao tako ljubiš 
kao što si mene ljubio« (usp. Iv 17,23). 

Groznice, preznojavanja, napadaji gušenja, besanica i 
mnogo drugoga iscrpljivali su me tako jako da sam bila 
nesposobna da još nešto zapišem. Moja sestra Agneza 
(Paulina) sjela je često na moj krevet i bilježila na prazne 
cedulje sve što joj se činilo važno i vrijedno od naših 
posljednjih razgovora. Spasenje ljudi zaokupljalo me je sve 
do moje smrti. 

Sredinom srpnja (1897.) govorila je Paulina sa mnom o 
možebitnom objavljivanju povijesti mog života. Ponajprije 
sam bila suzdržana, ali sam u svom srcu nosila tajanstvenu 
slutnju i konačno sam rekla: »Moja majko, te stranice će 



Terezija fotografirana u srpnju 1896. 

učiniti mnogo dobra. Po njima će se bolje upoznati milosrđe 
dragog Boga.« 

Malo potom razgovarala sam s Paulinom o svojoj čežnji 
kako u nebu ne želim ostati besposlena. Dragi Bog mi ne bi 
dao tu čežnju, da poslije svoje smrti činim dobro na zemlji, 
da on to nije želio ostvariti...« Bilo mi je nemoguće pred¬ 
očiti sebi nebo kao mjesto počinka, stoga sam rekla svojoj 
sestri: »Duša koja plamti ljubavlju ne može ostati bes¬ 
poslena. Kad bi ti znala kakve sve planove imam, kakve 
stvari ću činiti kad budem u nebu... Preuzet ću svoje 
poslanje... Moje poslanje će započeti - moje poslanje da 
učim ljude ljubiti dragog Boga kao što gaja ljubim. Željela 
bih ljudima pokazati svoj Mali Put. Ako dragi Bog usliši 
moje želje, provest ću svoje nebo do kraja svijeta na zemlji. 
Željela bih provesti svoje nebo čineći dobro na zemlji. Da, 
kad budem na nebu sipat ću ruže na zemlju.« Moja smionost 
više nije poznavala granica: »U nebu će dragi Bog morati 
u svemu činiti moju volju, jer sam ja na zemlji ispunjavala 
njegovu volju«. To sam rekla bez ikakve nadmenosti. Ništa 
ne bih htjela od Boga izmoliti za samu sebe, sve samo za 
Crkvu i spasenje ljudi. 


Moj maslinski vrt 

15. kolovoza (1897.) na blagdan Uznesenja Blažene 
Djevice Marije nastupila je promjena u mojoj bolesti. Li¬ 
jeva strana prsiju me je veoma boljela, moje noge su otekle. 
Budući da je kućni liječnik bio na godišnjem odmoru, dala 
je majka Marija Gonzaga dozvolu mom rođaku dr. La Nćele 
da me pregleda. Njegova dijagnoza je potvrđivala potpuno 
uništenje desnog plućnog krila zbog tuberkoloznih bak¬ 
terija. Lijevo plućno krilo bilo je u donjoj trećini već napad¬ 
nuto. Time je tuberkuloza dostigla svoj zadnji stadij. Istina 
je konačno izrečena. Bolest je zahvatila čitav organizam i 
strašno sam morala trpjeti. Neke moje susestre nisu htjele 

to prihvatiti kao stvarnu činjenicu. Kad bi mi u međuvre¬ 
menu koji sat ili koji dan bilo lakše, mislile su da moja bolest 
ne može biti tako strašna. Sestra sv. Vinka Paulskog je 
izjavila na zajedničkom odmoru: »Ne znam uopće zašto se 
tako mnogo buke pravi oko sestre Terezije od djeteta Isusa. 
Ne može se uistinu reći da je ona dobra redovnica. Nisam 
je vidjela daje ikad što posebno učinila«. Kad mi je jedna 
brbljava sestra ispričala tu neljubeznu primjedbu, odgo¬ 
vorila sam joj: »Velika je radost za mene prije svoje smrti 
doživjeti da nisam dobra redovnica. To je uvijek bila moja 
želja da hodim skrivena i nepoznta svojim »Malim Putem 
ljubavi«. 

Druge susestre mučile su me svakojakim pitanjima: 
»Sestro Terezija, bojite li se smrti? Od čega ćete vi zapravo 
umrijeti? i tako dalje. Trudila sam se da im odgovorim s 
puno humora: »Umrijet ću od smrti. A zašto bih ja bila 
pošteđena više od drugih ljudi od smrtnog straha? Isus je 
trpio u žalosti i može li uopće duša trpjeti bez žalosti? Iako 
je Isus Božji Sin i živio duboko sjedinjen sa svojim ne¬ 
beskim Ocem, njegov smrtni strah u maslinskom vrtu nije 
bio ništa manje strašan. To je tajna, ali uvjeravam vas da 
nešto razumijem od toga, jer sam u njoj i doživljavam je u 
sebi. Moj maslinski vrt je moja bolesnička soba.« 

Nekoliko dana kasnije bile su moje patnje tako neizre¬ 
civo velike da sam sestrama preporučila: »Molim vas ne 
ostavljajte kod teških bolesnica nikakve otrovne lijekove. 
Čudim se da se među nevjernicima ne počinja više samo¬ 
ubojstava. Kad ne bih imala vjere i ljubavi prema Bogu, ne 
bih ni jedan trenutak oklijevala počiniti samoubojstvo.« 

Kad sam jednom primijetila da Paulina nije mogla 
prihvatiti moju skoru smrt i nije me jednostavno htjela 
pustiti, rekla sam joj šaleći se: »Dragi Bog ima tako veliku 
želju za malim 'grozdom’. Budući da mu ga 'posjednik' ne 
želi dati, on će ga ukrasti...« 

Jednog dana letjele su mi neprestano oko nosa dvije 
dosadne muhe. Jedna susestra me sažalijevala i htjela ih je 

Terezija 4 tjedna prije svoje smrti 


ubiti. Molila sam je: »Pusti radije da žive, jer ne znaš koja 
od njih dvije me ljuti.« 

Svojim suhoparnim humorom uspjelo mi je neprestano 
razvedriti svoje žalosne sestre i pomoći im da prebrode bol 
zbog predstojećeg rastanka. 

Jednog dana moje zdravstveno stanje bilo je lako loše 
da je naš kućni liječnik mislio da neću preživjeti noć. 
Svećenik mi je podijelio bolesničko pomazanje i dao mi 
svetu pričest. U susjednoj prostoriji sakristanka je već prip¬ 
ravljala za moj pogreb. Kroz napola otvorena vrata vidjela 
sam sve predmete. »Vidiš li ti tamo svijeću?« rekla sam 
Paulini. »Kad dođe 'lopov’ po mene, dat će mi je u ruke. 
Ali molim bez svijećnjaka, on je preružan.« 

Ali preživjela sam i tu krizu. Jaki bolovi su me napustili, 
ali visoka temperatura, žeđ i tjeskoba su me iscrpljivali. Za 
disanje imala sam još samo polovicu lijevog plućnog krila. 
Da bi me razveselile, sestre su maknule moj krevet 27. 
kolovoza 1897. na sredinu pred prozor. Odatle sam mogla 
gledati kroz prozor i uživati raskoš ljetnog cvijeća. 

Dne 30. kolovoza odnijele su me sestre na pokretnom 
krevetu u hodnik i postavile su me pred otvorena korska 
vrata. Bio je to moj zadnji pohod presvetom Sakramentu. 

Za vrijeme svoje bolesti izrekla sam mnoge misli, ko¬ 
jima sam se bavila. Paulina ih je ispisivala, jer je bila 
uvjerena da bi moje riječi mogle utješiti i ojačati moje 
susestre: 

»Uvjeravam te, Bog je mnogo dobrostiviji nego ti mi¬ 
sliš.« 

»Osjećam točno da sve dolazi od njega.« 

»Više nego ikada shvaćam da čak najmanjim doga¬ 
đajima mog života upravlja Bog.« 

»Meditiram Oče naš. Tako je dobro Boga zvati ocem.« 

»Bog je nježniji od majke.« 

»Ljubav prema bližnjemu se sastoji u tome da pod¬ 
nosimo nepodnosive.« 

»Druge se mora uvijek suditi s ljubavlju .« 

»Naša zadaća nije da budemo mirovni suci. Samo Bog 
ima pravo na to. Naša zadaća je naprotiv da budemo 
mirovni anđeli.« 

»Bog zna sve stvari tako urediti da ne postoji razlog da 
jedni drugima zavidimo.« 

»Kako sam sretna što sam puna pogrešaka i stoga 
potrebna Božjeg milosrđa.« 

»Trpim od časa do časa. Ne mislim na ono što će sutra 
doći. Bog mi daje snage za ovaj trenutak.« 

»Ne plašim se ni na koji način posljednjih borbi, ni 
bolova zbog bolesti, kako velike bile. Bog mi je pomagao i 
vodio me od najranijeg djetinjstva svojom rukom... 
Prepuštam se njemu. Sigurna sam da će mi darovati svoju 
pomoć do kraja.« 

»Neće smrt doći po mene nego Bog - Smrt je jedin¬ 
stvena prilika da se dođe k Bogu. Bog će biti moja velika 
nagrada. Nikakvo drugo dobročinstvo ne želim posje¬ 
dovati.« 

Moj Put je Put potpunog predanja i ljubavi. Ne razumi¬ 
jem ljude, koji se boje tako nježnog Prijatelja.« 


Ne umirem, ulazim u život 

I u trpljenju i u umiranju želim ostati vjerna svom 
»Malom Putu«. Danomice sam pronalazila snagu i mir u 
riječima psalma: »Gospodine, uživam u svemu što činiš.« 
Taj redak ispisala sam u lipnju 1897. na posljednju stranicu 
svog malog Evanđelja. S tom riječju sam živjela i s tom 
riječju željela bih i umrijeti 

Od polovice rujna bilo mi je sve teže disati. »Majko, 
zemaljski zrak mi nedostaje, kad će mi Božja ljubav dati 
nebeski zrak?« Na 25. rujna rekla sam sestri Genovevi 
(Celini) : »»Umrijet ću, to je sigurno... pa iako ne znam 
kada.« Celina mi je uzvratila: »Hoćeš li nas s neba gledati? 
- »Ne, sići ću dolje!« odgovorila sam sigurnim glasom. 

Celina je često ustajala noću da me pogleda. Jednom me 
je našla sklopljenih ruku, moj pogled je bio usmjeren prema 
gore. »Što radiš?« pitala me je. »Pokušaj ipak zaspati!« - 
»Ne mogu zbog jakih bolova - dakle molim«! »Što kažeš 
Isusu?« - »Ne kažem mu ništa, ljubim ga!« 

Kad su mi 18. rujna susestre pospremale krevet, vidjela 
me naša majka priorica prvi put kako sam smršavila. 
Začuđeno i ujedno bespomoćno je uzviknula: »Što je to? 
Tako mršava djevojka!« Odgovorila sam joj suhoparno: 
»Kostur!« 

U posljednje dane svog života sve manje sam govorila. 
Promatrala sam rado kroz prozor vrt, jer sam silno voljela 
prirodu, naročito raznolikost šarenog cvijeća. 

U srijedu ujutro 29. rujna čule su me sestre da hroptim. 
Cijela zajednica pozvana je u bolesničku sobu i pjevala je 
molitve za umiruće. U podne sam pitala majku Mariju 
Gonzagu: »Je li to smrtna borba? Ne mogu više! Molite za 
mene!« Otac Faucon me je posljednji put ispovjedio. Kad 

je izišao iz sobe, rekao je duboko potresen: »Kako divna 
duša!« 

Majka priorica zapovjedila je da u noći od 29. na 30. 
rujna bdiju kod mene sestre Marija od Presvetog Srca (naša 
najstarija sestra Marija) i sestra Genoveva (Celina). Izmjen¬ 
jivale su se; Paulina je spavala u pokrajnoj ćeliji. Za mene 
je to bila strašna noć. Zazivala sam Majku Božju u pomoć. 

U četvrtak ujutro - bio je to neprijatan i kišovit dan - 
ostale su moje tri sestra za vrijeme konventualne mise kod 
mene; nisu me htjele ostaviti samu u mojoj nevolji. Cijeli 
dan imala sam napadaje gušenja. Drhteći sam rekla Paulini: 
»Kad bi znala što to znači gušiti se! - Moj Bole, smiluj mi 
se!« Našoj majci priorici sam rekla: »Moja majko 
uvjeravam Vas da je kalez pun do vrha!... Ljubim dragog 
Boga unatoč svemu, ljubim ga! On me neće napustiti, 
sigurna sam! - Nikad ne bih pomislila da se mole tako 
trpjeti. Ne mogu sebi to drugačije protumačiti nego zbog 
moje goruće lelje da pridobivam duše za Boga. Ne kajem 
se što sam se predala Ljubavi. O ne, ne kajem se, naprotiv!« 

Malo nakon 19 sati pitala sam: »Majko, nije li to još 
smrtna borba?... Neću li umrijeti?« Ipak, to je smrtna 
borba«, potvrdila mi je ona. »Dakle, dobro!... Dalje... 
Dalje!... Tada sam pogledala mali križ u svojim rukama i 
rekla sam s posljednjom snagom: »O! Ja ga ljubim!... Moj 
Bole... ja te ljubim!« 

To su bile posljednje Terezijine riječi. Iznenada se još 
jednom uspravila, širom otvorila oči i promatrala sjajnim 
pogledom jednu točku iznad kipa Majke Božje. Nakon 
nekoliko minuta sklopila je oči, pala je natrag i umrla. Bilo 
je to oko 19,20. Na njenom licu je bio čudesan smiješak. 
Terezija je izgledala vrlo lijepa, kao mlada djevojka. Iz nje 
je prosijavao život i sreća: «Ne umirem, ulazim u iivot!« Te 
riječi je ona jednom rekla i potvrdile su se na času smrti. 
Sestrama je bilo teško odvojiti se od njenog tako lijepog 
pogleda. Celina ju je smjela sljedeći dan 1. listopada 1897. 

fotografirati. U nedjelju 3. listopada Tereziju su položili u 
lijes, tako da ju je Celina još jednom mogla fotografirati. 

Do nedjelje navečer mogli su se oprostiti od Terezije i 
njena sestra Leonija, rođaci, svećenici, prijatelji i poznanici. 

U ponedjeljak, 4. listopada, svi su sudjelovali na svetoj 
misi za pokojnicu u samostanskoj crkvi karmelićanki. Od¬ 
mah potom pokopani su posmrtni Terezijini ostaci na grad¬ 
skom groblju u Lisieuxu. Ujak Izidor je tu kupio zemljišni 
prostor za samostan. Na grobnici je napisano njeno ime, 
godina rođenja i smrti i njene riječi: »Želim svoje nebo 
provoditi da na zemlji činim dobro!« 

Nakon svih tih bolnih doživljaja proteklih mjeseci i 
dana započela je u Karmelu opet samostanska svakod¬ 
nevnica po strogo propisanom tijeku: molitva, rad, za¬ 
jedničko vrijeme odmora i šutnja. 

Što je ostalo? Bilježnica puna sjećanja, koju je Terezija 
ostavila kao oporuku. Hoće li stranice prema njenim vlasti¬ 
tim riječima: »Donositi dobro«? Svi bi se trebali tome još 
čuditi! 



Terezijino mrtvo lice 

Peto poglavlje 
ŽIVOT POSLUE SMRTI 


Bilježnica puna sjećanja 

Nije to bilo slučajno da je Terezija dvije godine prije 
svog prijalaza k Bogu morala pisati povijest svog života. 
Milijuni kršćana i nekršćana saznali su u tom zornom i 
privlačnom priručniku kako svatko sa svojim darovima 
može svijet promijeniti za mrvičak prema dobru. Terezija 
je na bolesničkom krevetu slutila zašto će služiti njen živo¬ 
topis: »Učit će se još više ljubiti Boga, i cijeli svijet će me 
voljeti...« Poslije svog skrovitog života u Karmelu, željela 
je poslije svoje smrti biti tek pravo aktivna i poučavat će 
čovječanstvo sve do svršetka vremena svoj »Mali Put«. 
»Željela bih nebo tako provoditi da na zemlji činim dobro«. 
Da ne bi ostala nerazumljiva, objasnila je Terezija svojim 
sestrama: »Nemojte misliti da će vam padati pečene ševe u 
usta kad budem u nebu.« Kao sestra i životna pratilica želi 
pomoći svima, koji kreću »Malim Putem ljubavi, povjer¬ 
enja i predanosti.« Već godinu dana poslije njene smrti 
tiskana je njena autobiografija s odobrenjem biskupa Hu- 
gonina. »Povijest jedne duše« izazvala je neposredno nakon 
svog pojavljivanja burno oduševljenje. Bez pomoći suvre¬ 
menih sredstava priopćivanja Terezija je u malo godina 
postala poznata širom svijeta. U godini 1915. dakle 15 
godina poslije njene smrti, bilo je već prodano 211.515 
primjeraka njene knjige, 710.000 brošura sažetaka njenog 
života i 110.000 spisa »Kiša ruža« s molitvenim usliša- 

njima i izvještajima o čudesima. »Povijest jedne duše« je 
prevedena već na preko 50 svjetskih jezika. 


Oluja štovanja 

S naglim širenjem »Povijesti jedne duše« raslo je burno 
i čašćenje Terezije. Karmelićanke u Lisieuxu su bile prep¬ 
lavljene pismima. Pošiljatelji su izvješćivali o čudesnim 
ozdravljenjima, o obraćenjima, o posebnim milostima... 
Drugi su tražili knjige, sličice ili relikvije. 

Tereziju su častili i častit će svi narodi svijeta. Među 
štovateljima ima pisaca i pjesnika kao Paul Claudel, Geor- 
ges Bemanos, Julien Green, Ida Friederike Gorres, Marie 
Noel; intelektualaca kao Peter Wust, Jan Guitton, Edith 
Stein; atomski fizičar Max Thiirkauf; pjevačica Edith Piaf; 
musliman Alain Mimoon; olimpijski pobjednik u maratonu 
i nekadašnji svjetski prvak, i mnogi drugi... 

Potresno svjedočanstvo svog štovanja Terezije dao je 
Jacques Fesch, koji je bio pogubljen 1. listopada 1957. pod 
giljotinom u dobi od 27 godina: »Isus mi je posve blizu. 
Privlači me uvijek sve bliže sebi i mogu mu se u miru moliti 
i želim iz ljubavi umrijeti. Želio bih kao mala sveta Terezija 
od djeteta Isusa, pri svakom otkucaju srca obnoviti svoje 
prikazanje i postati »žrtva paljenica njegove milosrdne 
ljubavi... Čekam u noći i u miru... Čekam na Ljubav! Za 
pet sati vidjet ću Isusa!« 

Sa svih strana dolazili su hodočasnici na Terezijin grob 
da izmole ozdravljenje od bolesti i obraćenja ih da po 
njenom zagovoru lakše nose teški križ. 

Godine 1903. došao je jedan škotski svećenik, pater 
Thomas Taylor, karmelićankama u Lisieuxu da im predloži 
da poduzmu korake za proglašenje Terezije svetom. Sestre 
su bile zabezeknute zbog te misli. Smiješeći se uzvratila je 
priorica: »Tada bi se morale proglasiti svetima mnoge 
karmelićanke.« Misao se nije dala zaustaviti, jer je narod 

častio svoju »Malu svetu Tereziju od djeteta Isusa«, mnogo 
prije crkvene odluke. 


Sveta Terezija iz Lisieuxa - 
zaštitnica misija po čitavom svijetu 

Kršćani čitavog svijeta zahtijevali su sve glasnije prog¬ 
lašenje Terezije svetom.Dne 15. ožujka 1907. želio je to i 
sam papa Pio X. U jednoj privatnoj audijenciji označio je 
Tereziju kao »najveću sveticu novog vremena« i bio je 
ispred svog vremena po svom od važnom iskazu. Tek tri 
godine kasnije otvoren je u Bayeuxu »biskupijski postu¬ 
pak«, tako nazvan, jer mjesni biskup za to snosi odgovor¬ 
nost. Karmelićankama je naložio da zapišu svoja sjećanja 
na sestru Tereziju od djeteta Isusa. 37 svjedoka, od toga 9 
karmelićanki koje su s njom živjele, saslušani su u biskup¬ 
skom dvoru. Na preko 100 sjednica morali su svjedoci 
govoriti sve što su znali o Tereziji. Rimska kurija, koja za 
takve stvari obično ostavlja 10-ak godina, osjećala se pri- 
tješnjenom. Nadležni kardinal Vico je podsjećao: »Moramo 
se požuriti da proglasimo malu Tereziju svetom, ne želimo 
li da nas pretekne glas naroda.« Papa Pio X. je objasnio: 
»Vrlo je prikladno što je brže moguće pokrenuti proces za 
proglašenje blaženom.« 

Prvi svjetski rat je odgodio »apostolski proces«, koji je 
nalogom novog pape Benedikta XV. otvoren 17. kolovoza 
1915. Nakon 91 sjednice mogao se zaključiti proces 30. 
listopada 1917. 

Tek njegov nasljednik papa Pio XI. mogao je proglasiti 
blaženom sestru Tereziju od djeteta Isusa u bazilici svetog 
Petra u Rimu 29. travnja 1923. Prethodilo je strogo ispiti¬ 
vanje o dva tražena čuda koja su između stotina izabrana: 
jedan stariji čovjek iznenada je ozdravio od raka na jeziku. 
Jedan svećenik iz Engleske je doticajem relikvije svete 

Terezije, povezanim s pouzdanom molitvom, nenadano 
ozdravio od tuberkuloze. 

Pio XI. je u Tereziji vidio »Božju riječ« za 20. stoljeće. 
Vidio je u njoj »zvijezdu svog pontifikata« i stavio je njenu 
sliku i jednu relikviju u svoju radnu sobu. 



Terezijina staklena Škrinja u karmeUkoj crkvi u Lisieuxu 

Dne 23. ožujka 1923., mjesec dana prije proglašenja 
blaženom, Terezijini ostaci preneseni su s gradskog groblja 
u Karmel, gdje se do danas nalaze u staklenoj škrinji. U 
procesiji dugoj 2 kilometra pratilo je 50 000 hodočasnika 
zaprežna kola kojima se prevozio dragocjeni lijes s relikvi¬ 
jama. 

Jedan u ratu teško ranjen, paraliziran čovjek doživio je 
tog dana svoje potpuno ozdravljenje i pratio je svečani 
ophod; jedan mladi slijepac, koji je pred Karmelom očeki¬ 
vao dolazak relikvija, otvorio je iznenada svoje oči i mogao 
je gledati svečani Terezijin ulazak u njen Karmel. 

Već 2 godine kasnije 17. svibnja 1925. unio je papa Pio 
XI. Tereziju u popis svetaca. 33 kardinala, 250 biskupa i 
100 000 ljudi bili su svjedoci proglašenja svetom. I još 
jednom 2 godine kasnije proglasio je isti papa svetu Terez¬ 
iju od djeteta Isusa« zaštitnicom misija cijelog svijeta«. 


Cijeli svijet dolazi u Lisieux 

Od proglašenja Terezije svetom raširilo se čašćenje u 
svim dijelovima zemlje. Cak u najmanjoj seoskoj crkvi 
nalazio se njezin kip. 

Nažalost karmelićanke su ostavile fotografije, koje su 
posjedovale od Terezije, da se desetljećima praše u ormaru. 
One, koje je naslikala sestra Genoveva (Celina) na kojima 
je Terezija prikazana s blagim smiješkom, preplavile su 
svijet. Najpoznatija je slika koja prikazuje Tereziju s križem 
i ružama u rukama. Ta bi imala podsjetiti na njene riječi: 
»Kad budem u nebu, sipat ću ruže na zemlju.« Pita se s 
pravom, zašto su njezine fotografije tako dugo uskraćivane 
ljudima. Karmelićanke su mislile da ta ondašnja nova 
tehnika ne odgovara stvarnosti. Bilo je također shvaćanje 
ondašnjeg vremena da fotografija ne može konkurirati 
umjetničkom portretu. Tek 1961., dvije godine poslije 
CeUnine smrti, sve postojeće Terezijine fotografije bez 

Bazilika u Lisieuxu 


dotjerivanja su objavljene. To je u najvećoj mjeri pomoglo 
da se Tereziju oslobodi od klišea male, slatke svetice. 
Terezija je obećala: »Dolazim opet!« Da, ona dolazi - 
onako kao što je doista bila - sa svojom snažnom porukom 
o milosrdnoj Božjoj ljubavi i sa svojom naukom o istinskoj 
malenosti pred Bogom, kako nam je pokazuje Evanđelje. 

U proročkom viđenju dao je papa Pio XI. nalog novom 
biskupu Bayeuxa da u Lisieuxu sagradi baziliku u čast svete 
Terezije: »Neka bude velika, vrlo lijepa i što je moguće brže 
završena.« Godine 1929. započeli su radovi iskopavanja, a 
već 11. srpnja 1937. svečano je baziliku posvetio kardinal 
Pacelli, kasniji papa Pio XII. Mnogi hodočasnici i Terezijini 
prijatelji dolaze iz cijelog svijeta na to blagoslovljeno mje¬ 
sto. Oni nose svoje brige i nakane; oni koji traže put, nalaze 
ga, oni koji sumnjaju pronalaze vjeru, oni koji trpe nalaze 
nadu i snagu... Nemoguće je ustrvditi broj hodočasnika. 
Prema procjeni godišnje je više od milijun hodočasnika. 

Na kraju svog pastoralnog putovanja u Francusku, do¬ 
šao je papa Ivan Pavao II. 2. lipnja 1980. kao hodočasnik u 

Lisieux. Na trgu ispred bazilike rekao je pred 100 000 ljudi: 
»Sveci praktički nikada ne stare, oni neće nikada biti ljudi 
prošlosti, muževi i žene od jučer. Naprotiv: oni su uvijek 
muževi i žene od sutra - ljudi budućnosti obećane u 
Evanđelju, svjedoci budućeg svijeta«. 

O Tereziji iz Lisieuxa može se s uvjerenjem reći daje 
Duh Božji omogućio njenom srcu da neposredno očituje 
ljudima našeg vremena temeljnu tajnu Evanđelja: Činje¬ 
nicu, naime, da smo primili Duha, koji nas čini sinovima (i 
kćerima) Božjim, Duha, u kojem mi kličemo: »Abba, Oče!« 
Mah Put je put svetog djetinjstva... Koja istina Evanđelja 
je temeljnija od ove: Bog je naš Otac, mi smo njegova 
djeca.!?« 


Sveta Terezija - naučiteljica Crkve 

Dne 19. listopada 1997. gledao je čitav katolički svijet 
prema Rimu, kad je papa Ivan Pavao II. uzdigao svetu 
Tereziju u naučiteljcu Crkve. U skoro dvijetisućitoj povi¬ 
jesti katoličke Crkve primili su taj počasni naslov 33 sveca, 
među njima veliki crkveni oci: Ambrozije, Jeronim, 
Augustin, Grgur I. i veliki teolozi kao Toma Akvinski, 
Anzelmo Kantorberijski i Bernard iz Clairvauxa. Tek u 
drugoj polovini 20. stoljeća u krug crkvenih naučitelja 
primljene su i dvije velike žene: Terezija Avilska i Katarina 
Sijenska. Kao trideset treća i najmlađa od svih došla je Mala 
sveta Terezija od djeteta Isusa i svetog Lica. To je u neku 
ruku senzacija i stoga su se mnogi pitali: »Kako je to 
moguće, budući da ona nije studirala teologiju a umjesto 
teoloških djela ostavila je samo nekoliko bilježnica sa svo¬ 
jim opisom života, pismima, pjesmama, molitvama, igro¬ 
kazima i »Posljednjim riječima«? 

U svojoj autobiografiji daje nam Terezija odgovor na to 
pitanje. Ona priznaje da je nije poučilo ni jedno teološko 
djelo, nego ju je sam Isus poučavao i upućivao u »znanost 

Fotografija koja je bila izložena kada je papa Tereziju na Trgu 
sv. Petra u Rimu proglasio Naufitcljicom Crkve 

ljubavi«. Ona podrazmjeva pod tim znanje o ljubavi i 
Božjem milosrđu, koje mi danomice i u najmanjim do¬ 
gađajima doživljavamo. Ta spoznaja dopušta Tereziji da 
otkrije »Mali Put ljubavi« u svakodnevnici, kojim je ona 
prispjela do najveće svetosti. Po tome, a ne po velikim 
djelima, poznata je u cijelom svijetu i postala uzor nebro¬ 
jenim ljudima. 

Osim toga Terezija je postala po svom primjerenom 
životu i svojoj nauci sjajno svjetlo za tame našeg stoljeća, 
kao npr. pad istinskih vrednota, otpad od vjere, besmisao i 
bezciljnost, ovisnost o drogi, nasilje. 

Već prije 100 godina Terezija je preduhitrila misli 2. 
vatikanskog sabora, time stoje utrla put biblijskom i euha- 
ristijskom pokretu i željela biti živi ud na tijelu Crkve. 

Na kritiku mnogima u odnosu na hijerarhiju Crkve 
odgovorila je Terezija sa strahopoštovanjem i ljubavlju 
prema papi, biskupima i svećenicima: »U srcu Crkve, koja 
je moja majka, bit ću ljubav, tako ću ja biti sve!« 


Terezija - prijateljica, sestra i 
pratilica na putu zauvijek 

Sva obećanja koja je Terezija učinila u svojim oproštaj¬ 
nim pismima svojim rođacima i braći svećenicima, mo¬ 
žemo shvatiti kao ponudu svima nama, tako i kad obećaje 
ocu Belliereu: »Bit ću posve blizu svog brata, vidjet ću sve 
što mu treba i neću Bogu dati mira dok mu ne da sve što mu 
treba, što želim... Obećajem Vam, poslije mog ulaska u 
vječni život, bit ćete sretni zbog toga što ćete osjećati 
prijateljsku dušu u svojoj blizini; među nama obadvoma bit 
će bratski odnos.« Te riječi vrijede svakome tko se spri¬ 
jatelji s Terezijom. Samo ako je »hvatamo za riječ«, iskusit 
ćemo daje ona uistinu tu: daje ona naša prijateljica, sestra 
i pratilica na putu; da imamo u njoj učiteljicu koja nas 
strpljivo ali i energično upućuje u ono što je ona sama 

naučila i živjela na svom »Malom Putu«. Njen put je put, 
koji izravno vodi k Bogu. 

Kako je već rečeno, ona nam ne želi »bacati u usta 
pečene golubove«, nego: »Poslat ću vam rasvjetljenje. - 
Sve, što vam je potrebno, razjasnit ću vam.« Terezija želi 
ljubiti i pratiti sve, koji se bore u svojoj nutrini i sa svima 
ići u radosti i boli. Ali ona nas i poziva da s njom idemo k 
onima, koji najviše trebaju Božju milosrdnu ljubav. 

Od godine 1917. do 1980. nastalo je više od 50 du¬ 
hovnih zajednica s oko pet tisuća članova na cijelom svijetu, 
koji žive po duhovnoj nauci svete Terezije. Većina od njih 
su apostoli (u naviještanju vjere) i karitativno (u socijalnom, 
pomagajućem području) aktivni. 

U Njemačkoj su utemeljene godine 1928. »Terezijine 
sestre katoličkog apostolata« Leonhardstrasse 76, 86415 
Mering. 

Od 1972. postoji »Terezijino djelo« sa sjedištem u 
Stemgasse 3, 86150 Augsburg, u kojem su se udružili 
prijatelji svete Terezije iz njemačkog govornog područja. 

Godine 1996. udružili su se mladi iz Njemačke i Švi¬ 
carske, u skupinu mladeži »Plamen«, kako bi se zapalili 
ljubavlju svete Terezije. 

Svaki ljudski život je naposljetku ljubavna priča s Bo¬ 
gom. Terezija bi željela svakoga od nas ohrabriti da se 
upustimo u tu pustolovinu. 

Pregled života svete Terezije iz Lisieuxa 

Roditelji 

Louis Martin - 1823. - 1894. 

Zelie-Marie, rođena Gućrin, 1831. - 1877. 


Sestre i braća 

Marie-Luise, sr. Maria od Presvetog Srca, 1860. - 1940. 
Marie-Pauline, sr. Agneza od Isusa, 1861. - 1951. 
Marie-Lćonie, sr. Franfoise-Thćrčse, 1863. - 1941. 
Marie-Hćlćne, 1864. -1870. 

Marie-Joseph-Lowis, 1866. -1867. 

Marie-Joseph-Jean Baptist +1867. 

Marie-Cćline, Sr. Genoveva od sv. Lica, 1869. - 1959. 
Maric-Mćlanie-Thćrčse,+ 1870. 

Terezija 

2. 1. 1973. - rođena u Alengonu 
4. 1. 1873. - krštena imenom Marie-Fran^oise-Thćrćse 
28. 8. 1977. - mamina smrt 
15. 11. 1877.-preseljenje u Lisieux 
2. 10. 1882. -Paulinin ulazak u Karmel 
25. 3. 1883. - Teško oboljenje 
15. 5. 1883. - Ozdravljenje po »smiješku Blažene 
Djevice Marije« 

8. 5. 1884. - Prva pričest 

14. 6. 1884.-Potvrda 

15. 10. 1886. - Marijin ulazak u Karmel 
25. 12. 1886. - »Obraćenje na Božić« 

20. 11. 1887. - Audijencija kod Pape Lava XIII. 

9. 4. 1888. - Ulazak u Karmel 

10. 1. 1889.-Oblačenje 

8. 9. 1890. - Svečani zavjet 
24. 9. 1890. - Primanje koprene 

29. 7. 1894, - Očeva smrt 

14. 9. 1894. - Celinin ulazak u Karmel 
3. 4. 1896. - Prvo bacanje krvi, tuberkuloza pluća 
8. 7. 1897. - Premještanje iz ćelije u bolesničku sobu 

30. 9. 1897. - Smrt 

7. 3. 1898. - Biskupsko dopuštenje za tiskanje 
Povijesti jedne duše 

26. 3. 1923. - Prenošenje Terezijinih relikvija u Karmel 

29. 4. 1923. - Proglašenje blaženom Terezije, 

Papa Pio XI. 

17. 5. 1925. - Proglašenje svetom, papa Pio XI. 

14. 12. 1927. - Proglašenje svete Terezije zaštitnicom 
misija cijelog svijeta, Papa Pio XI. 

3. 5. 1944. - Proglašenje svete Terezije drugom 
zaštitnicom Francuske, Papa Pio XII. 

19. 10. 1997. - Proglašenje svete Terezije crkvenom 
naučiteljicom. Papa Ivan Pavao II. 

1. listopada, blagdan svete Terezije za cijelu Crkvu. 

POGOVOR 


Spisateljica jamči da redakcijskom obradom nisu 
stavljene svetoj Tereziji od djeteta Isusa u usta nikakve 
riječi koje bi imale iskrivljen smisao. Onaj tko se želi baviti 
autentičnim spisima crkvene naučiteljice upućuje se na 
prijevod originalnog teksta svete Terezije prije svega na: 
Teherese von Lisieux, Selbstbiographische Schriften, Jo- 
hannes Verlag Einsiedeln, 13. Auflage 1996. 


169 



SADRŽAJ: 


Predgovor . 5 

Prvo poglavlje 

MOJE PRVE ČETIRI GODINE U ALEN^ONU . . 7 

Moji roditelji.7 

Moja braća i sestre.9 

Kod đojkinje u Semalleu.11 

Opet u svojoj obitelji.15 

Drugo poglavlje 

DRUGO RAZDOBLJE NAŠEG ŽIVOTA ... 25 

Naš novi život u »Les Buissonnetsu«.25 

U školi benediktinki.31 

Moja druga m am a me napušta.34 

Jedna tako rijetka bolest.36 

Ti si došla da mi se nasmiješ.38 

Moja prva pričest i potvrda.40 

Nitko me ne razumije.41 

Rastanak od treće mame.44 

Odlučujući doživljaj.46 

Treće poglavlje 

NAJLJEPŠI DIO MOG ŽIVOTA.49 

Zločinac se obraća.49 

Kao u snu najljepša godina 1887. 51 

Velika borba.54 

Oh, kakvo je to bilo putovanje!.61 

Konačno Italija.64 

»Fijasko« u Rimu.69 

Putovanje se nastavlja dalje.73 

Čekati, uvijek samo čekati.76 

Dobra vijest.77 

Četvrto poglavlje 

U KARMELSKOM SAMOSTANU U LISIEUXU 79 

Moj rastanak s Buissonnetsom.79 

Sad sam zauvijek ovdje.80 


170 




























Moji prvi koraci u samostanu .82 

Zovem se sada »Sestra Terezija od djeteta Isusa« . 90 

Moja prva godina u novicijatu.92 

Dugo »vrijeme zaruka«.97 

Blagdan pun suza.102 

»Otpali« svećenik ..105 

Posvuda vlada smrt.106 

Moja obožavateljica »Ivana Orleanska« .... 109 

List djeteline je cjelovit.113 

Veliko otkriće mog života .119 

Iz ljubavi živjeti.126 

Posvećujem se milosrdnoj Božjoj ljubavi .... 127 

Kašalj, koji nikako ne završava.128 

Neizmjerne želje.131 

U noći vjere.133 

Kretanje u daleki svijet.136 

Zašto te ljubim, Marijo .140 

Moć molitve.141 

Želim svoje nebo provoditi tako da činim dobro 

na zemlji .142 

Moj maslinski vrt.145 

Ne umirem, ulazim u život.149 

Peto poglavlje 

ŽIVOT POSLIJE SMRTI.153 

Bilježnica puna sjećanja.153 

Oluja štovanja.154 

Sveta Terezija iz Lisieuxa - 

zaštitnica misija po čitavom svijetu . . . 155 

Cijeli svijet dolazi u Lisieux.157 

Sveta Terezija - crkvena naučiteljica.159 

Terezija - prijateljica, sestra i 

pratilica na putu zauvijek.161 

Pregled života svete Terezije iz Lisieuxa .... 164 

Upotrijebljena literatura.165 

POGOVOR.169 

SADRŽAJ .170 


171 





























Poštovana djevojko! 

Raduje me što si pročitala ovu knjižicu o svetoj Maloj Terez- 
iji. Dok sije čitala i suživljavala se s treptajima Terezijine duše, 
možda je i u tebi rasla plemenita čežnja da se velikodušno otvoriš 
Božjem svjetlu, odgovoriš njegovu poticaju i usmjeriš svoj život 
Njegovim milosnim stazama. To može biti zahtjevno, ali i silno 
radosno. 

I u našoj domovini postoji Karmel poput onog u kojem je 
živjela i sprovodila svoj Mali Put sveta Mala Terezija. Ako te 
zanima pobliže adresa i život karmelićanki u nas, javi se svom 
župniku i on će te povezati s njima. 

Ako ti se pak strogi karmelićanski samostan čini pretežak za 
te, a ipak bi željela u nekoj zajednici ili sama kod kuće živjeti 
Terezijinu duhovnost, bilježim ti nekoliko adresa u Austriji na 
koje se možeš obratiti i dobiti obavještenja koja te mogu zanimati 
u odnosu na življenje Terezijine duhovnosti koja je tako draga i 
omiljena odabranim dušama našeg vremena. 

Evo tih adresa: 

* Karmelitinnenkloster 
Treietstr. 18 

A — 6830 RANKWEIL 

* Karmelitinnenkloster 
Karmelweg 1 

A — 8630 MARIAZELL 

* Mutterhaus der Marienschvvestem 
A — 4020 LINZ 
Friedenplatz 1 

* Provinzialat Karmeliten 
A— 4020 LINZ 
Landstr. 33 

* Marienschwestem von Karmel 
A- 5252 ASPACH IM INNKREIS 

Želiš li možda sprovesti koji tjedan u naznačenim zajedni¬ 
cama u Austriji, da upoznaš njihov život u duhu Male Terezije, 
slobodno im se javi i izrazi svoju želju. Rado će ti odgovoriti i 
ugostiti koji tjedan bez ikakvih tvojih obveza. 

U ovoj knjizi, koja je upravljena prije 
svega mladima, spisateljica Monika-Ma- 
ria Stocker daje priliku svetoj Tereziji iz 
Liseuxa (1873. - 1897.) da na način 
dnevnika priča povijest svoga života. 

Terezija je bila posve normalna mlada 
djevojka: sposobna oduševiti se, 
otvorena za sve dobro i lijepo u ovom 
svijetu, željna znanja, znatiželjna, kri¬ 
tična, osjetljiva i samovoljna. Poznavala 
je teškoće i ograničenosti. Snažnom vo¬ 
ljom i čvrstom vjerom prevladavala je 
svaku prepreku u životu. Predočuje nam 
se neusporedivom pustolovinom ljubavi. 

Iako je Terezija skrovito živjela i um¬ 
rla već s 24 godine, doprla je svojim 
isijavanjem do kraja svijeta. Povijest 
njezina života, koju je sama opisala, 
prevedena je na preko pedeset svjetskih 
jezika. 

Monika-Maria Stocker, rođena 1944., 
jest odgojiteljica i službenica u Zajednici 
(od 1969.) te ima dugogodišnje iskustvo 
u crkvenom radu s mladeži. Od 1991. 
god. ona radi kao službenica u Tereziji- 
nom djelu u Augsburgu. 

